സാര്‍ദ്രം സാംസ്കാരിക സംഘം: November 2011\nPosted by Jawahar Dreams at 8:30 AM 1 comment: Links to this post\nDuring 1895 it was commissioned\nDesigned by Er: Penny Kuik\nWithalife Span of 50 years\nRecommended for reconstruction during 1979\nDam is on fault Zone\nRepeated tremors are occurring\nLast one with intensity 3.4\nEpicenter of earth quake is only 34 K M from dam\nNow maximum storage is +136 feet\nWater capacity is 15 T M C\nPossibility of tremor of intensity6to 6.5\nNow there are repeated tremors\n20 quakes reported after july 26 2011\nStrengthening of structure programmed during 1979.\nSome grouting done after\nNo foundation strengthening yet done.\nIs the 116 years structure can function safely ?\nAlternate Dam is the only Solution?\nLife threat of 30 lakhs people in Kerala\nAre we waiting for an unhappy event ?\nEarth Quake and its intensity cannot be predicted in advance\nOn an Unhappy event nothing can be by Disaster Management Team ?\nHow the Disaster management team reaches The Dam site ?\nBridges at periyar, Chappathu and Cheruthoni fails due to water bomb?\nTotal failure of C D Works in roads ?\nWhole transportation net work fails and idduki district will divide\nPossibility of failure of cheruthoni , kulamavu and Iddukki arch dam\nCannot be forgotten?\nK S E B and Irrigation has to study the after effects of an event ?\nDistrict administration and Roads to choke out solution of conveyance net work ?\nDisaster management is in chides stage.\nGive Training to N G O ‘s, Fire force, Police and Navy to do need full\nStrengthen Fire Force and Start units at Kumily ,Vadiperiyar and Peer made\nWith required trained staff, equipments and vehicle\nGive training to people to face situations\nInstallation of additional seismograph’s will never help the poor people going to be affected\nFor disaster management Choke outacorrect program.\nPosted by Jawahar Dreams at 12:27 AM No comments: Links to this post\nകോഴിക്കോട് ജില്ലയിലെ കൊടിയത്തൂരില് ഷാഹിദ്ബാവ എന്ന ഇരുപത്താറുകാരന് കൊല്ലപ്പെട്ടത് കേരളത്തെയാകെ ഞെട്ടിപ്പിച്ച വാര്‍ത്തയായിരുന്നു. ഗള്‍ഫില്‍നിന്ന് ഈയിടെ തിരിച്ചെത്തിയ ഷാഹിദിനെ അദ്ദേഹത്തിെന്‍റ സുഹൃത്തിെന്‍റ വീട്ടിെന്‍റ അടുത്തുവെച്ചാണ് ഇരുപതോളം പേര് ചേര്‍ന്ന് മര്‍ദ്ദിച്ചത്. ആശുപത്രിയില്‍വെച്ച് മരിക്കുകയും ചെയ്തു. സുഹൃത്തിെന്‍റ ഭാര്യയുമായി ഇയാള്‍ക്കുണ്ടായിരുന്ന ബന്ധത്തെച്ചൊല്ലിയായിരുന്നത്രേ ആക്രമണം നടന്നത്. ഇത്തരം സദാചാര പൊലീസ് ചമയുന്ന സംഭവങ്ങള് കേരളത്തില് പലയിടത്തായി നടക്കുന്നുണ്ട്. ഈ സംഭവത്തോടൊപ്പം തൊടുപുഴയില് സ്വന്തം പെങ്ങളെ കൂട്ടാന്‍ചെന്ന ഒരു എസ്ഐയെ കുറെപ്പേര് ചേര്‍ന്ന് ആക്രമിച്ച സംഭവം റിപ്പോര്‍ട്ട് ചെയ്തിരുന്നു. കുറ്റ്യാടിയില് മിശ്രവിവാഹത്തിനു തയ്യാറായി റെജിസ്റ്റര് ഓഫീസില് എത്തിയ പെണ്‍കുട്ടിയെ കുറെപ്പേര് ചേര്‍ന്ന് തട്ടിക്കൊണ്ടുപോയ സംഭവം റിപ്പോര്‍ട്ടുചെയ്യപ്പെട്ടിരുന്നു. ജാതിക്കും മതത്തിനും അതീതമായ പ്രണയങ്ങള് , അവിഹിതബന്ധങ്ങള് തുടങ്ങിയവയെല്ലാം സദാചാരലംഘനമാണെന്ന് ആരോപിച്ച് അവരെ നാട്ടുകാര് കൈകാര്യംചെയ്യുന്ന പ്രവണത ശക്തമാണ്.\nവ്യക്തമായ ജാതി മത താല്‍പര്യങ്ങളുള്ളവരാണ് പൊതുവില് സദാചാര പൊലീസ് ചമയുന്നത്. ചിലയിടങ്ങളില് രാഷ്ട്രീയ സംഘടനകളില് പെട്ടവരും സദാചാര പൊലീസായി മാറാറുണ്ട്. സദാചാരം എന്നാല് എന്ത്? നിയമപരമായും അല്ലാതെയും സ്ത്രീപുരുഷ ബന്ധങ്ങളിലാണ് സദാചാരം ഒതുങ്ങിനില്‍ക്കുന്നത്. മോഷണം, പിടിച്ചുപറി, മര്‍ദ്ദനങ്ങള് , കൊലപാതകങ്ങള് മുതലായവ കുറ്റകൃത്യങ്ങളായി കരുതുമെങ്കിലും അവ 'സദാചാര'ത്തിെന്‍റ പ്രശ്നങ്ങളായി കരുതപ്പെടുന്നില്ല. ടോട്ടല് ഫോര് യു തട്ടിപ്പും നാനോ എക്സല് തട്ടിപ്പുമൊക്കെ തട്ടിപ്പുകളാണ്. സദാചാര പ്രശ്നങ്ങളല്ല. അതായത് സദാചാരം സ്ത്രീപുരുഷബന്ധങ്ങളെപ്പറ്റിയുള്ള സാമൂഹ്യധാരണകളില്‍നിന്നാണ് രൂപപ്പെടുന്നത്. നിയമസംഹിതകളിലെ സദാചാര സങ്കല്‍പം സ്ത്രീപുരുഷ ബന്ധങ്ങളുടെ ഐക്യദാര്‍ഢ്യം ഉറപ്പുവരുത്തുന്നതിനുവേണ്ടിയാണ്. സ്ത്രീപുരുഷബന്ധങ്ങളെ തകര്‍ക്കുന്ന ഏറ്റവും പ്രധാനപ്പെട്ട കാരണങ്ങളിലൊന്ന് പരപുരുഷബന്ധം അല്ലെങ്കില് പരസ്ത്രീ ബന്ധമാണെന്ന് നിയമം വിലയിരുത്തുന്നു. വ്യഭിചാരം വിവാഹമോചനം നേടുന്നതിന് മതിയായ കാരണമാണ്. വിവാഹം വേര്‍പെടുത്തുന്നതിന് മറ്റു കാരണങ്ങള് ഇക്കാലത്ത് അംഗീകരിക്കപ്പെട്ടിട്ടുണ്ട്. ഗാര്‍ഹിക പീഡനം, ഭാര്യയെ അവഹേളിക്കുക, കുടുംബം നോക്കാതിരിക്കുക, സ്വത്ത് അപഹരിക്കാനുള്ള ശ്രമങ്ങള് തുടങ്ങിയവയും വേര്‍പെടുത്തുന്നതിലേക്കു നയിക്കാം. പക്ഷേ, അവയൊന്നും സദാചാര ലംഘനമായി കരുതപ്പെടുന്നില്ല. അതായത്, സദാചാരം പൂര്‍ണ്ണമായി ലൈംഗിക സദാചാരത്തെക്കുറിച്ചുള്ള സങ്കല്‍പമാണ്. ലൈംഗികതയുടെ മേലുള്ള നിയന്ത്രണമാണ് അതുകൊണ്ട് ഉദ്ദേശിക്കുന്നത്. ലൈംഗിക സദാചാരത്തിെന്‍റ പരിമിതികള് ലൈംഗികതയുടെ മേലുള്ള പലവിധത്തിലുള്ള നിയന്ത്രണങ്ങള് എല്ലാ സമൂഹങ്ങളും ഏര്‍പ്പെടുത്തിയിട്ടുണ്ട്. ഗോത്രവര്‍ഗസമൂഹങ്ങളില്‍പോലും ഗോത്ര സമൂഹം നിര്‍ണ്ണയിക്കുന്ന ചില പൊതുഘടകങ്ങള്‍ക്കുള്ളിലാണ് ലൈംഗികത നിര്‍വചിക്കപ്പെടുന്നത്. ഇന്നത്തെ സമൂഹത്തില് സ്വതന്ത്ര ലൈംഗികതയ്ക്കുവേണ്ടി വാദിക്കുന്നവര് ഉണ്ടെങ്കിലും അവര് ഒരു ചെറു ന്യൂനപക്ഷമാണ്.\nലൈംഗിക സദാചാരത്തെക്കുറിച്ചുള്ള നിര്‍വചനങ്ങള് സമൂഹഘടനയനുസരിച്ച് മാറുന്നതും നമുക്കു കാണാം. പ്രാചീന ഇന്ത്യന് സമൂഹത്തില് ഒരുകാലത്ത് ബഹുഭര്‍ത്തൃത്വവും ബഹു ഭാര്യത്വവും നിലനിന്നിരുന്നു. പിന്നീട് നിയോഗം എന്ന പേരില് മരിച്ചുപോയ ഭര്‍ത്താവിെന്‍റ സഹോദരനെ സ്വീകരിക്കുന്ന സമ്പ്രദായം അടുത്ത കാലംവരെ ഇന്ത്യന് സമൂഹത്തില് നിലനിന്നു. കേരളത്തിലെ ചില സമുദായങ്ങളില് സഹോദരന്മാരെ ഭര്‍ത്താക്കന്മാരായി സ്വീകരിക്കുന്ന സമ്പ്രദായവും നിലനിന്നുപോന്നു. മരുമക്കത്തായം മറ്റൊരു രീതിയിലുള്ള സ്ത്രീപുരുഷബന്ധ സങ്കല്‍പമാണ്. നമ്പൂതിരിമാരും നായന്മാരും തമ്മിലുണ്ടായിരുന്ന സംബന്ധങ്ങള് അടുത്ത കാലത്തു മാത്രമാണ് ഇല്ലാതെയായത്. ഇത്തരം വ്യത്യസ്ത വിവാഹമുറകളിലെല്ലാം വ്യത്യസ്ത സദാചാര സങ്കല്‍പങ്ങള് നിലനിന്നതായി കാണാം. മദ്ധ്യകാല ഇന്ത്യയില് കുലസ്ത്രീകളെ ചാരിത്ര്യത്തിെന്‍റയും പരിശുദ്ധിയുടെയും പ്രതിരൂപങ്ങളായി കണ്ടിരുന്നെങ്കില് അതിനെതിരായ ഗണികാ സങ്കല്‍പവും അംഗീകരിക്കപ്പെടുന്നു. സദാചാരത്തിെന്‍റ മാനദണ്ഡങ്ങള് ഇവര്‍ക്കുണ്ട്. രണ്ടുകൂട്ടര്‍ക്കും വെവ്വേറെയാണ്. ഇന്ത്യയില് നിലവിലിരുന്ന അനുലോമ പ്രതിലോമ വിവാഹങ്ങള് സദാചാരങ്ങളുടെ മാനദണ്ഡങ്ങളെ കൂടുതല് സങ്കീര്‍ണമാക്കുന്നു. ബ്രാഹ്മണ പുരുഷന്മാര്‍ക്ക് മറ്റേതു വര്‍ണങ്ങളില്‍നിന്നും സ്ത്രീകളെ സ്വീകരിക്കാം. ബ്രാഹ്മണസ്ത്രീകള്‍ക്ക് അത് നിന്ദ്യമാണ്. അതുകൊണ്ടാണല്ലോ പരപുരുഷന്മാരെ പ്രണയിച്ച ബ്രാഹ്മണസ്ത്രീകളെ 'അടുക്കളദോഷം' ചുമത്തി ഇല്ലങ്ങളില്‍നിന്ന് പുറത്താക്കി പടിയടച്ച് പിണ്ഡംവെയ്ക്കാനാരംഭിച്ചത്.\nഅതേസമയം കുറിയേടത്ത് താത്രിയുടെ സ്മാര്‍ത്ത വിചാരത്തിനോടൊപ്പം നടത്താന് കൊച്ചി മഹാരാജാവ് കല്‍പിച്ച പുരുഷവിചാരം നമ്പൂതിരിമാരുടെ എതിര്‍പ്പ് ക്ഷണിച്ചുവരുത്തുകയും ചെയ്തു. സദാചാരലംഘനം അന്നും ഇന്നും നടത്തുന്നത് സ്ത്രീകളാണ് എന്നാണ് സങ്കല്‍പം. ഇവിടെ സാമുദായിക ബുദ്ധിജീവികളും സദാചാര പൊലീസുകാരും വിശദീകരിക്കേണ്ട ഒരു കാര്യമുണ്ട്. സ്ത്രീപുരുഷ ബന്ധങ്ങളില് വളര്‍ന്നുവരേണ്ട സ്വാഭാവികമായ സൗഹൃദവും തുല്യതയും പരസ്പരവിശ്വാസവും നശിപ്പിക്കുകയും യാന്ത്രികമായ അടിമത്തബോധവും സ്ത്രീപുരുഷ ബന്ധങ്ങള് ഭോഗത്തിനുവേണ്ടി മാത്രമാണെന്ന ധാരണയും വളര്‍ത്തുകയും മാത്രമാണ് അവര് ചെയ്യുന്നത്. കൂടുതല് വിലക്കുകള് ഏര്‍പ്പെടുത്തുംതോറും ഈ ധാരണകള് കൂടുതല് വളരുന്നു. പ്രണയം, വിവാഹം തുടങ്ങിയവയുടെ മാനവിക വശങ്ങള് നശിപ്പിക്കപ്പെടുന്നു. ഇതിലൂടെയാണ് മനുഷ്യര് സ്വര്‍ഗരാജ്യത്തോടടുക്കുന്നത് എന്നു പഠിപ്പിക്കുന്നത് മതങ്ങള് പ്രചരിപ്പിക്കുന്ന സ്നേഹം, സാഹോദര്യം മുതലായ സങ്കല്‍പങ്ങള്‍ക്കുപോലും എതിരല്ലേ? ചലനത്തിനും വാക്കിനുംപോലും വിലക്കുകളുള്ള സമൂഹങ്ങളില് സാഹോദര്യം പുലരില്ലെന്നതിന് ഇതുവരെയുള്ള മത സമൂഹങ്ങളുടെ അനുഭവങ്ങള്‍തന്നെ തെളിവാണ്. ഈയിടെയായി നമ്മുടെ സദാചാരബോധത്തിെന്‍റ വികൃതമായ വശം പ്രത്യക്ഷപ്പെട്ടിരുന്നു. തൃശൂര് ജില്ലയിലെ ഒരു എല് പി സ്കൂളില് പഠിക്കുന്ന ഒരു പെണ്‍കുട്ടിയെ അദ്ധ്യാപകന് പീഡിപ്പിച്ചതായി പരാതിയുണ്ടായി. കുറ്റമാരോപിക്കപ്പെട്ട അധ്യാപകനെ സംരക്ഷിക്കുന്നതിനാണ് നാട്ടുകാരടക്കം വ്യഗ്രത കാണിച്ചത്. പെണ്‍കുട്ടിയുടെമേല് പഴിചാരാന് ശ്രമം നടന്നു. കാരണം കുട്ടിയുടെ അമ്മ ചീത്തയാണെന്നായിരുന്നു ആരോപണം. അപ്പോള് അമ്മയുടെമേല് ചാരിയ സദാചാര ലംഘനത്തിെന്‍റ കുറ്റം പ്രായപൂര്‍ത്തിയെത്താത്ത കുട്ടിയുടെമേലും ആരോപിക്കപ്പെട്ടു. അവസാനം സ്കൂള് അധ്യാപകനുമേല് നടപടിയുണ്ടായെങ്കിലും ആവശ്യമായ 'സദാചാര ചര്‍ച്ച'കള് നാട്ടില് നടന്നുകഴിഞ്ഞിരുന്നു. പീഡനത്തിനിരയായ കുട്ടിക്കും കുടുംബത്തിനും സമൂഹത്തില് നേരിടേണ്ടിവന്ന ഒറ്റപ്പെടല് അതിെന്‍റ ഫലമായിരുന്നു. സദാചാര പൊലീസ് ചമയുന്നവര് സദാചാര സങ്കല്‍പങ്ങള് മാറിമറയുന്ന സാഹചര്യങ്ങളില് , ഇന്നത്തെ സദാചാരസങ്കല്‍പങ്ങള് സൃഷ്ടിക്കുന്നതാര് എന്ന് പരിശോധിക്കേണ്ടതാണ്. ഇതില് ഏറ്റവും പ്രധാനപ്പെട്ട വിഭാഗം സംഘടിത മതങ്ങളാണ്. സംഘടിത മതങ്ങള്‍ക്ക് അവരുടേതായ നിയമസംഹിതകളുണ്ട്. നിയമസംഹിതകള് ലംഘിക്കുന്നവര്‍ക്ക് അവരുടേതായ ശിക്ഷാവിധികളുണ്ട്. ഇവയില് ശിക്ഷാവിധികള് ഇന്ന് ഗവണ്‍മെന്റ് നടപ്പിലാക്കുന്ന നിയമസംഹിതകളുടെ ഭാഗമായി മാറുകയാണ്. എങ്കിലും സ്വന്തം നിയമാവലികള് സമാന്തരമായിത്തന്നെ നടപ്പിലാക്കണമെന്ന് ശാഠ്യംപിടിക്കുന്ന ഗ്രൂപ്പുകള് ഇന്ന് മതങ്ങള്‍ക്കുള്ളിലുണ്ട്. അവരാണ് ഇപ്പോള് സദാചാര പൊലീസായി മാറുന്നത്. സംഘടിത മതങ്ങളുടെ നിയമസംഹിതകള് ഏകഭര്‍ത്തൃത്വത്തിെന്‍റയും അതിനെ നിലനിര്‍ത്താനുള്ള സദാചാര സങ്കല്‍പങ്ങളുടെയും അടിസ്ഥാനത്തിലുള്ളതാണ്. പരമ്പരാഗതമായ ചാരിത്ര്യത്തിെന്‍റയും പരിശുദ്ധിയുടെയും സങ്കല്‍പം കൂടാതെ ഉത്തരവാദിത്വബോധം, സാമ്പത്തികമായ വിധേയത്വം, കുടുംബത്തോടുള്ള കടമകള് , വീട്ടമ്മ സങ്കല്‍പം തുടങ്ങി ഒട്ടനവധി ബാധ്യതകള്‍കൂടി സ്ത്രീകളുടെ ചുമലില് വരുന്നു. ഇതിനെ ആധാരമാക്കി ഉടുപ്പ്, നടപ്പ്, മറ്റു പുരുഷന്മാരും സ്ത്രീകളുമായുള്ള ചങ്ങാത്തം, തൊഴില് സമയം തുടങ്ങിയവയിലെല്ലാം ക്രമീകരണങ്ങള് വരുന്നു. സ്ത്രീപുരുഷന്മാരുടെ ചലനങ്ങള് മുഴുവന് ഇത്തരത്തില് ക്രമീകരിക്കുന്ന വിധത്തിലുള്ള ഇടപെടലുകള് ഇന്ന് മുഖ്യമതങ്ങളെല്ലാം നടത്തുന്നുണ്ട്. വിവാഹങ്ങളും കുടുംബജീവിതവുമെല്ലാം നിരവധി ഔപചാരികതകളുടെ ചട്ടക്കൂട്ടിലൊതുങ്ങുകയും അവയെ ചെറിയ തോതില് ലംഘി ക്കാനുള്ള ശ്രമങ്ങളെപ്പോലും ചാരപ്പണി നടത്തി പിടിക്കുന്ന സംവിധാനങ്ങള് വളര്‍ന്നുവരുകയും ചെയ്യുന്നു. ഇന്നുള്ള ഐടിമൊബൈല് നെറ്റ്വര്‍ക്കുകള് ഇത്തരത്തിലുള്ള വിവരവിനിമയത്തിന് പ്രയോജനപ്പെടുന്നു. ഇത്തരം നെറ്റ്വര്‍ക്കുകള്‍ക്ക് രാഷ്ട്രീയ, സാമൂഹ്യ സംഘടനകളുടെയും മതപ്രസ്ഥാനങ്ങളുടെയും പിന്‍ബലം ലഭിക്കുന്നതോടെ സദാചാര പൊലീസിങ്ങിന് അധികാര സ്ഥാനം കിട്ടുന്നു. കൊടിയത്തൂരും കുറ്റ്യാടിയും മറ്റും പ്രവര്‍ത്തിച്ചവര് ഇത്തരം ആളുകളാണ്. സ്വന്തം സമുദായത്തില്‍പെട്ടവരുടെ വീടുകളുടെ പുറത്തും അകത്തുമെല്ലാം ഇവരുടെ കണ്ണുകള് എത്തുന്നു ണ്ടെന്നതിന് കൊടിയത്തൂര് സംഭവം തെളിവാണ്. ഒരു പെണ്‍കുട്ടിക്ക് പ്രേമലേഖനം കൊടുത്തുവെന്നു പറഞ്ഞ് വേറൊരു യുവാവിനെ കൊടിയത്തൂര്‍തന്നെ മര്‍ദ്ദിച്ചത് ഈ പൊലീസി ങ്ങിെന്‍റ വ്യാപ്തി തെളിയിക്കുന്നു. മര്‍ദ്ദിച്ചത് യുവാവിനെയാണെങ്കിലും നിയന്ത്രിക്കപ്പെടുന്നത് പെണ്‍കുട്ടിയാണ് എന്നതും ശ്രദ്ധിക്കണം. ഇവിടെ സദാചാര പൊലീസ് ഉത്തരം പറയേണ്ട മറ്റു കാര്യങ്ങളുമുണ്ട്. അവര് എന്തിന് ഉടുപ്പിലും നടപ്പിലും വാക്കിലും പ്രവൃത്തിയിലുമടക്കം സ്ത്രീപുരുഷന്മാരുടെ സകല പ്രവര്‍ത്തന ങ്ങളെയും നിയന്ത്രിക്കാന് ശ്രമിക്കുന്നു? പ്രേമലേഖനമെഴുത്ത് ചരിത്രത്തില് മുഴുവന് പ്രത്യക്ഷപ്പെടുന്ന പ്രതിഭാസമാണ്. ഏതെങ്കിലും ഒരു പ്രത്യേക മതത്തിലൊതുങ്ങുന്നതുമല്ല. പ്രത്യേക ലേഖനത്തെപ്പറ്റി പരാതികളുണ്ടെങ്കില് പരിഹരിക്കാം. അതല്ലാതെ അത്തരത്തില് പ്രവര്‍ത്തിക്കുന്നവരെയൊക്കെ ഭേദ്യം ചെയ്യുന്നത് തികഞ്ഞ കാടത്തമാണ്. മതങ്ങളുടെ വിലങ്ങില് ഇത്തരത്തില് പൂട്ടിയിടുന്നതുകൊണ്ട് എന്ത് സ്വര്‍ഗരാജ്യമാണ് ലഭിക്കുക എന്ന് വിശദീകരിക്കാന് സദാചാര പൊലീസുകാര് തയ്യാറാകേണ്ടതാണ്. സദാചാര പൊലീസിങ്ങിെന്‍റ മനോവ്യാപാരം എന്താണെന്നുള്ളതിന്, പ്രമുഖ സാമുദായിക ബുദ്ധിജീവിയായ ഒ അബ്ദുല്ല ഈ സംഭവത്തോട് പ്രതികരിച്ച രീതിതന്നെ തെളിവാണ.് ഷാഹിദ്ബാവയുടെ കൊലപാതകത്തെ അപലപിച്ച അബ്ദുല്ല, കൊലപാതകികളുടെ ഉദ്ദേശ്യത്തെ ന്യായീകരിക്കാനാണ് തുടര്‍ച്ചയായി ശ്രമിച്ചത്. ഇതിലുള്‍പ്പെട്ട സ്ത്രീക്ക് ഒരു ഭര്‍ത്താവുണ്ടെന്ന് ഓര്‍ക്കണമെന്ന് അദ്ദേഹം ആവശ്യപ്പെട്ടു. അതായത് ഷാഹിദിന്റെ കുറ്റം വ്യഭിചാരമാണ്. അത് മരണം അര്‍ഹിക്കുന്ന കുറ്റമാണ്. മരണശിക്ഷ വിധിക്കാനുള്ള അര്‍ഹത ഇന്നത്തെ ഇന്ത്യന് നിയമപ്രകാരം കൊലപാതകികള്‍ക്കില്ലെന്ന് അബ്ദുല്ല അംഗീകരിക്കുന്നു. അതേസമയം കുറ്റം വ്യഭിചാരമാണെന്ന് അദ്ദേഹം ചൂണ്ടിക്കാണിക്കുകയും ചെയ്യുന്നു. അതായത് ഇന്ത്യന് നിയമവ്യവസ്ഥയനുസരിക്കുന്ന പൗരനെന്ന നിലയില് കൊലപാതകത്തെ അബ്ദുല്ല അപലപിക്കുന്നു. അതേസമയം അബ്ദുല്ലയുടെ മതപരമായ സദാചാരബോധം അതിനുനേരെ എതിരായി ചിന്തിക്കാന് അദ്ദേഹത്തെ പ്രേരിപ്പിക്കുകയും ചെയ്യുന്നു. ഈ ആശയക്കുഴപ്പത്തെ സ്വന്തം സദാചാരസംഹിതയുടെ അടിസ്ഥാനത്തില് പരിഹരിക്കാന് ശ്രമിക്കുന്നവരാണ് സദാചാര പോലീസുകാരായിത്തീരുന്നത്. അത്തരം ആളുകളുടെ 'സദുദ്ദേശ്യ'ത്തോടുള്ള അനുഭാവം പ്രകടിപ്പിക്കാന് അബ്ദുല്ലയെപ്പോലുള്ള ബുദ്ധിജീവികള് എന്നും തയ്യാറാണ്. എന്നാല് യഥാര്‍ത്ഥത്തില് 'സദുദ്ദേശ്യം' തന്നെയാണോ സദാചാര പെലീസിങ്ങിനെ സ്വാധീനിക്കുന്നത്? സദുദ്ദേശ്യമായിരുന്നു ഉണ്ടായിരുന്നതെങ്കില് ഷാഹിദ്ബാവയ്ക്ക് അയാളുടെ നിലപാട് വിശദീകരിക്കാനുള്ള അവസരം ലഭിക്കുമായിരുന്നു. ഇതില്‍പെട്ട സ്ത്രീയുടെയും ഭര്‍ത്താവിെന്‍റയും വിശദീകരണങ്ങള്‍കൂടി ലഭിക്കുമായിരുന്നു. അതിനുശേഷം യുക്തമായ തീരുമാനം സുതാര്യമായി, ജനാധിപത്യപരമായി, സ്വീകരിക്കാനുള്ള അവസരമുണ്ടാകുമായിരുന്നു. അങ്ങിനെയൊന്നും ഇവിടെയുണ്ടായില്ല. അത്തരത്തിലുള്ള നീതിന്യായക്രമം പാടില്ലെന്നുള്ള ധാരണയും ഉണ്ടായിരുന്നു. കൊലപാതകത്തിന് രണ്ട് പ്രയോജനങ്ങളുണ്ട്. ഒന്ന്, ഒരാളെ പൂര്‍ണമായി ഒഴിവാക്കാം; രണ്ട്, അയാളുടെ കൈവശമുള്ള വിവരങ്ങളും അഭിപ്രായങ്ങളും അയാള് ഒരുപക്ഷേ ഉന്നയിക്കാനിടയുള്ള ന്യായീകരണങ്ങളും അതുപോലെ ഇല്ലാതാക്കാം. ഇതില് രണ്ടാമത്തേത് ജനാധിപത്യപരമായ നീതിക്രമത്തിന് ആവശ്യമാണ്. അതുപോലെ ആവശ്യമാണ് സ്ത്രീയുടെയും അവരുടെ ഭര്‍ത്താവിെന്‍റയും നിലപാടുകളും. ഇതെല്ലാം സദാചാര പോലീസുകാര് ഒറ്റയടിക്ക് ഇല്ലാതാക്കുന്നു. സദാചാര പോലീസ് മുറകള് ജനാധിപത്യവിരുദ്ധമായി തീരുന്നത് ഇങ്ങനെയാണ്. ഇതുകൂടാതെ സ്വന്തം സദാചാര സംഹിതകളെ ജനാധിപത്യവ്യവസ്ഥ നിഷ്കര്‍ഷിക്കുന്ന നീതിന്യായ രൂപങ്ങള്‍ക്ക് പകരംവെച്ച് വിധി നടപ്പിലാക്കുന്നതിലൂടെ സദാചാരപോലീസുകാര് ഫാസിസ്റ്റായി മാറുകയും ചെയ്യുന്നു.\nപ്രണയത്തിെന്‍റയും വിവാഹത്തിെന്‍റയും സഞ്ചാരത്തിെന്‍റയും മേല് സദാചാരപോലീസിന്റെ കടന്നാക്രമണങ്ങള് ഫാസിസത്തിെന്‍റ പ്രകടരൂപമാണ്. പ്രണയം ജാതിമതങ്ങള് ലംഘിച്ചാലും സ്വസമുദായത്തില്‍നിന്നു തന്നെയായാലും ശക്തമായി എതിര്‍ക്കപ്പെടുന്നു. 'വീട്ടുകാര് അറിഞ്ഞുള്ള' ബന്ധങ്ങള് മതിയെന്ന് നിഷ്കര്‍ഷിക്കുന്നു. വിവാഹങ്ങള്‍ക്കുമേല് മതസമുദായങ്ങള് ശക്തമായ ആധിപത്യം ഉറപ്പിക്കുന്നു. കേന്ദ്ര ഗവണ്‍മെന്‍റ് കൊണ്ടുവന്ന വിവാഹ രജിസ്ട്രേഷനെതിരായി മതസമുദായങ്ങള് ശബ്ദമുയര്‍ത്തിയത് ഈയിടെയാണ്. സാമുദായിക സ്വാധീനം ശക്തമായ സ്ഥലങ്ങളില് സ്ത്രീകളുടെ സഞ്ചാരസ്വാതന്ത്ര്യംപോലും സമുദായശക്തികളുടെ മേല്‍നോട്ടത്തിന് വിധേയമാകുന്നു. സംസാരവും ഇടപഴകലും കൂടാതെ വെറും വാക്കും നോട്ടവും പോലും ശക്തമായ നിയന്ത്രണത്തിന് വിധേയമാകുന്ന സന്ദര്‍ഭങ്ങള് കുറവല്ല. ഇവയുടെ ഫലമായി സദാചാരത്തിെന്‍റ പേരില് ജനങ്ങളുടെ, പ്രത്യേകിച്ച് സ്ത്രീകളുടെ പ്രാഥമികാവകാശങ്ങള്‍പോലും ലംഘിക്കപ്പെടുന്നു.\nജനാധിപത്യവിരുദ്ധമായ നീതിന്യായ മുറകള് നിലനില്‍ക്കുന്ന ഗള്‍ഫ് രാജ്യങ്ങളില്‍നിന്നും സൗദി അറേബ്യയില്‍നിന്നും തിരിച്ചുവരുന്നവരുടെ വികലമായ നീതിസങ്കല്‍പം എത്രമാത്രം ഈ അവകാശലംഘനങ്ങള്‍ക്ക് കാരണമാകുന്നുവെന്ന് പരിശോധിക്കേണ്ടതാണ്. വേണ്ടത് ജനാധിപത്യസദാചാര സങ്കല്‍പം വിവാഹമോചനങ്ങളും വേര്‍പിരിയലുകളും അനുദിനം വര്‍ദ്ധിച്ച നാടാണ് കേരളം. കുടുംബ കോടതികളില് രജിസ്റ്റര് ചെയ്യപ്പെടുന്ന കേസുകളിലുള്ള വര്‍ദ്ധന തന്നെ ഇതിെന്‍റ സൂചനയാണ്. സദാചാര പോലീസുകാരും അവരെ അനുകൂലിക്കുന്ന ബുദ്ധിജീവികളും വാദിക്കുന്നതുപോലെ ഈ വര്‍ദ്ധന ലൈംഗിക അരാജകത്വത്തിെന്‍റ സൂചനയാകണമെന്നില്ല. കുടുംബബന്ധങ്ങളിലെ പ്രശ്നങ്ങള് പരിഹരിക്കുന്നതില് സ്ത്രീകള് ശക്തമായി മുന്നോട്ടുവരുന്നതും അതിെന്‍റ ഫലമായി തര്‍ക്കപരിഹാരം നീതിന്യായ ക്രമത്തിനേറ്റെടുക്കേണ്ടിവരുന്നതുമാണ് മുഖ്യകാരണം.\nകൂടുതല് വിദ്യാഭ്യാസവും തൊഴിലും ലഭിക്കുന്ന സ്ത്രീപുരുഷന്മാര് അവരുടെ പ്രശ്നങ്ങള് പരിഹരിക്കാന് ശ്രമിക്കുന്ന ജനാധിപത്യമുറകളെയാണ് ഇതു കാണിക്കുന്നത്. അതുപോലെയാണ് സ്ത്രീകളുടെ ചലനങ്ങളിലും സഞ്ചാരത്തിലും വന്നുകൊണ്ടിരിക്കുന്ന മാറ്റവും സ്ത്രീ പുരുഷന്മാരുടെ ഇടപഴകലുകളില് സംഭവിച്ചുകൊണ്ടിരിക്കുന്ന സുതാര്യതയും. ഇവയെ നശിപ്പിക്കുകയാണ് കാമവെറിയന്മാരായ പുരുഷമേധാവിത്വശക്തികളും സദാചാരപോലീസുകാരും ഒരുപോലെ ചെയ്യുന്നത്. സ്ത്രീപുരുഷബന്ധങ്ങള്‍ക്ക് കൂച്ചുവിലങ്ങിടുകയും അവയിലെ സുതാര്യതയും സൗഹൃദപരമായ അന്തരീക്ഷവും നശിപ്പിക്കുകയും ചെയ്യുന്നതോടെ ഫാസിസത്തിന്റെ മര്‍ദ്ദനമുറകള്‍ക്ക് അംഗീകാരം ലഭിക്കുകയാണ്. ഷാഹിദ്ബാവയോ വേറെ ഏതെങ്കിലും പുരുഷനോ സ്ത്രീയോ നടത്തുന്ന ഇടപഴകലുകള് അതിരു കടക്കുന്നുണ്ടെന്നു സംശയമുണ്ടെങ്കില് തല്‍പരകക്ഷികള്‍ക്ക് ഇപ്പോള് തന്നെ നീതിന്യായകോടതിയെയോ മറ്റേതെങ്കിലും വിധത്തിലുള്ള തര്‍ക്കപരിഹാര സംവിധാനങ്ങളെയോ സമീപിക്കാം. ഇപ്പോള് നിലവിലുള്ള ജനമൈത്രി പോലീസും ഇതേ ലക്ഷ്യത്തോടെ പ്രവര്‍ത്തിക്കുന്നവയാണ്. നിലവിലുള്ള നിയമങ്ങള്‍ക്ക് പരിഹാരങ്ങള് നിര്‍ദ്ദേശിക്കാന് കഴിവില്ലെങ്കില് , കൂടുതല് സുതാര്യവും ജനാധിപത്യപരവുമായ നിയമങ്ങള്‍ക്കുവേണ്ടി വാദിക്കാം. സ്ത്രീപുരുഷന്മാര് തമ്മിലുള്ള തികച്ചും സുതാര്യവും തുല്യതയിലധിഷ്ഠിതവുമായ സൗഹൃദങ്ങള്‍ക്കുവേണ്ടി വാദിക്കുന്ന ജനാധിപത്യ സദാചാര വ്യവസ്ഥയ്ക്കുവേണ്ടിയുള്ള പോരാട്ടത്തില് ഏവര്‍ക്കും പങ്കെടുക്കാം. പക്ഷേ, ഇതൊക്കെ തന്നെയാണോ സദാചാരപോലീസുകാരും അവരെ പിന്തുണയ്ക്കുന്ന ബുദ്ധിജീവികളും ചെയ്യുന്നത്? അവര് സൃഷ്ടിക്കുന്നത് ഭീതിയുടെയും ആശങ്കയുടെയും സ്ത്രീപുരുഷന്മാര് തമ്മിലുള്ള അവിശ്വാസത്തിെന്‍റയും അന്തരീക്ഷമാണ്. അതിലൂടെ അവര് തന്നെ തീരുമാനിക്കുന്ന മതത്തിലും ജാതിയിലും മറ്റേതെങ്കിലും വിധത്തിലുള്ള വിശ്വാസ പ്രമാണങ്ങളിലും അധിഷ്ഠിതമായ സദാചാര സങ്കല്‍പം വളര്‍ത്താമെന്ന് അവര് വ്യാമോഹിക്കുന്നു. യഥാര്‍ത്ഥത്തില് അവര് പ്രചരിപ്പിക്കുന്നത് തികഞ്ഞ കാടത്തമാണ്.\nഒരുവശത്ത്, ജനങ്ങളുടെ സ്വാതന്ത്ര്യമോഹവും മറുവശത്ത് ഫാസിസ്റ്റ് മര്‍ദ്ദനമുറകളും തമ്മിലുള്ള സംഘര്‍ഷം കൂടുതല് അരാജകത്വത്തിലേക്കു നയിക്കുന്നു. അതിനെ തടയാനായി കൂടുതല് മര്‍ദ്ദനമുറകളിലേക്കു നീങ്ങേണ്ടിവരുന്നു. സാമുദായികശക്തികള്‍ക്ക് വേരോട്ടമുള്ള പ്രദേശങ്ങളില് ഈ പ്രവണത ഇപ്പോള് തന്നെ പ്രകടമാണ്. കാടത്തത്തിനെതിരായ പ്രതിരോധം വര്‍ദ്ധിച്ച ജനാധിപത്യത്തിലൂടെയാണ്. തുല്യതയിലും നീതിയിലും പരസ്പര വിശ്വാസത്തിലും സൗഹൃദത്തിലുമധിഷ്ഠിതമായ ജനാധിപത്യസദാചാര സങ്കല്‍പം ജനാധിപത്യത്തിെന്‍റ ആണിവേരാണ്. ഈ സങ്കല്‍പം വളര്‍ത്തിയെടുക്കുന്നതിനാവശ്യമായ അന്തരീക്ഷം വളര്‍ത്തിക്കൊണ്ടു വരിക ജനാധിപത്യശക്തികളുടെ കടമയുമാണ്. ഇതിനെ തകര്‍ത്ത് കാടത്തത്തിെന്‍റതായ നീതിസങ്കല്‍പങ്ങള് വളര്‍ത്തുകയാണ് സമുദായപോലീസിങ്ങിെന്‍റ ലക്ഷ്യം. ഇന്നു വളര്‍ന്നുവരുന്ന പുരുഷമേധാവിത്വത്തിേന്‍റതായ കാടത്തരൂപങ്ങള് ഇതിനാവശ്യമായ കളമൊരുക്കുന്നു. ഇതിനെ തോല്‍പിക്കുന്നതിന് സമൂഹത്തില് പരസ്പരവിശ്വാസവും സൗഹൃദവും തുല്യതയും പുലര്‍ന്നുകാണണമെന്നാഗ്രഹിക്കുന്ന ഏവരും ഒന്നിക്കേണ്ടത് ഇന്നത്തെ കാലഘട്ടത്തിെന്‍റ ആവശ്യവുമാണ്.\n*ഡോ. കെ എന്. ഗണേശ്\nPosted by Jawahar Dreams at 10:49 PM5comments: Links to this post\nLabels: കേരളം, സമൂഹം, സാംസ്കാരികം\nPosted by Jawahar Dreams at 2:04 PM No comments: Links to this post\nPosted by Jawahar Dreams at 4:12 PM No comments: Links to this post\nPosted by Jawahar Dreams at 2:18 PM No comments: Links to this post\nമന്‍മോഹെന്‍റ കാന് പ്രഖ്യാപനവും സ്വതന്ത്രവിപണിവാദത്തിെന്റ തത്ത്വചിന്തയും\nതുടര്‍ച്ചയായി സംഭവിച്ചുകൊണ്ടിരിക്കുന്ന പെട്രോളിയം ഉല്‍പന്നങ്ങളുടെ വിലക്കയറ്റത്തെ ന്യായീകരിച്ചുകൊണ്ട് പ്രധാനമന്ത്രി മന്‍മോഹന്‍സിങ് ഫ്രാന്‍സിലെ കാനില് നടത്തിയ പ്രഖ്യാപനം ഇന്ത്യയിലെ 99 ശതമാനം ജനങ്ങളോടുള്ള വെല്ലുവിളിയാണ്. സ്വതന്ത്രവിപണിവാദത്തിെന്‍റ തത്വചിന്താപരമായ വചനങ്ങളാണ് മന്‍മോഹന്‍സിങ് കാനില് മാധ്യമ പ്രവര്‍ത്തകരോട് മൊഴിഞ്ഞത്. വിപണി സ്വന്തം കാലില് നില്‍ക്കട്ടെയെന്നാണ് ഈ നവലിബറല് സാമ്പത്തിക ശാസ്ത്രജ്ഞന് കല്‍പിച്ചത്. പെട്രോളിയം വിലവര്‍ദ്ധനവിനെതിരെ ഇന്ത്യയിലുയരുന്ന പ്രതിഷേധങ്ങള് മാധ്യമ പ്രവര്‍ത്തകര് ശ്രദ്ധയില്‍കൊണ്ടുവന്നപ്പോള് രാജ്യം കൈവരിക്കുന്ന സാമ്പത്തിക വളര്‍ച്ചയെയും ജനസംഖ്യാ വര്‍ദ്ധനവിനെയും ഓര്‍മ്മപ്പെടുത്തികൊണ്ട് വിലക്കയറ്റത്തെ ന്യായീകരിക്കുകയാണ് പ്രധാനമന്ത്രി ചെയ്തത്. മുതലാളിത്ത പണ്ഡിതന്മാര് നൂറ്റാണ്ടുകളായി ഉരുവിട്ടുകൊണ്ടിരിക്കുന്ന ഡിമാന്‍റ് സപ്ലൈ തിയറി ഉദ്ധരിച്ച് വിലക്കയറ്റം ഒഴിവാക്കാനാവാത്തതാണെന്ന് കൗശലപൂര്‍വ്വം സമര്‍ത്ഥിക്കുവാനാണ് പ്രധാനമന്ത്രി ശ്രമിച്ചുനോക്കിയത്. യൂറോപ്പിലെയും അമേരിക്കയിലെയും സ്വതന്ത്ര വിപണിയുടെ മൗലികവാദികളായ വക്താക്കള്‍പോലും നവലിബറല് പരിഷ്കാരങ്ങളില് സംശയം പ്രകടിപ്പിക്കുമ്പോഴാണ് ആഗോള ഫൈനാന്‍സ് മൂലധനത്തിെന്‍റ ശക്തനായ സംരക്ഷകനായി പരിഷ്കാരങ്ങള് സധൈര്യം മുന്നോട്ടുകൊണ്ടുപോകുവാന് ജി 20 നേതാക്കളെ മന്‍മോഹന് കാനില് ഉദ്ബോധിപ്പിച്ചത്.\nഇന്ത്യയില് പെട്രോളിനു മാത്രമല്ല ഡീസലിനും പാചകവാതകത്തിനും മണ്ണെണ്ണയ്ക്കും വില നിയന്ത്രണം എടുത്തുകളയുമെന്നാണ് മന്‍മോഹന് വികാരപൂര്‍വം പ്രഖ്യാപിച്ചത്. എണ്ണ കമ്പനികള്‍ക്ക് വില നിയന്ത്രണാധികാരം നല്‍കിയതുള്‍പ്പെടെയുള്ള കേന്ദ്ര സര്‍ക്കാര് നടപടികള് യുപിഎ ഘടകകക്ഷികളുടെയും പല കോണ്‍ഗ്രസ് നേതാക്കളുടെയും വിമര്‍ശനത്തിന് വിധേയമായിക്കൊണ്ടിരിക്കുന്ന സന്ദര്‍ഭത്തിലാണ് പ്രധാനമന്ത്രി ഉദാരവല്‍ക്കരണനയങ്ങള് ഇനിയും തീവ്രഗതിയില് മുന്നോട്ട് കൊണ്ടുപോകുമെന്ന് പ്രഖ്യാപിച്ചിരിക്കുന്നത്.\n1990കളോടെ സാമ്പത്തിക സാമൂഹിക ചിന്തകളുടെ രംഗങ്ങളില് മേല്‍ക്കൈ നേടിയിരുന്ന സ്വതന്ത്ര വിപണിയുടെ ദര്‍ശനം സമകാലീന മുതലാളിത്ത പ്രതിസന്ധിയോടെ പിന്തള്ളപ്പെട്ടുകൊണ്ടിരിക്കുന്നതാണ് നാം കണ്ടുകൊണ്ടിരിക്കുന്നത്. സ്വതന്ത്ര വിപണി സിദ്ധാന്തത്തിെന്‍റ മുന്‍നിര വക്താക്കളില് പ്രമുഖനായിരുന്ന അമേരിക്കന് ഫെഡറല് റിസര്‍വ് ചെയര്‍മാന് അലന് ഗ്രീന്‍സ്പാന് പോലും തങ്ങളുടെ ദര്‍ശനം അപകടം നിറഞ്ഞതായിരുന്നുവെന്ന് അമേരിക്കന് സമൂഹത്തോട് ഏറ്റുപറയുകയുണ്ടായി. റീഗണോമിക്സിെന്‍റയും താച്ചറിസത്തിെന്‍റയും അടിസ്ഥാനമായിരുന്ന മില്‍ട്ടണ് ഫ്രീഡ്മാെന്‍റയും ഫ്രെഡറിക് പോണ്‍ഹായെക്കിെന്‍റയും സാമ്പത്തിക സാമൂഹ്യശാസ്ത്ര ദര്‍ശനങ്ങള് അത്യന്തം അപാകതകള് നിറഞ്ഞതും മനുഷ്യത്വരഹിതവുമായിരുന്നുവെന്ന തിരിച്ചറിവ് മുതലാളിത്ത പണ്ഡിതന്മാര്‍ക്കിടയില് തന്നെ ശക്തമായിക്കൊണ്ടിരിക്കുകയാണ്. നവലിബറല് സാമ്പത്തിക നയങ്ങളുടെ സ്തുതിപാഠകന്മാരായിരുന്ന പല സാമ്പത്തിക ശാസ്ത്രജ്ഞരും ഇപ്പോള് തികഞ്ഞ കുറ്റസമ്മതത്തിലാണെന്നാണ് മാധ്യമങ്ങളിലൂടെ വരുന്ന അവരുടെ ലേഖനങ്ങള് സൂചിപ്പിക്കുന്നത്. നവലിബറല് നയങ്ങളുടെ നിര്‍മാനുഷികതയും ഹിംസാത്മകമായ കൊള്ളയും പലരെയും മാറി ചിന്തിപ്പിക്കുവാന് നിര്‍ബന്ധിതരാക്കി. നിയോലിബറല് നയങ്ങള് ഈ ലോകത്തെ അസമത്വങ്ങളുടെ വിളഭൂമിയാക്കിയെന്നാണ് നോബല് സമ്മാനജേതാവും മുന് ലോകബാങ്ക് ഉദ്യോഗസ്ഥനുമായിരുന്ന വിശ്വവിഖ്യാത ധനശാസ്ത്രജ്ഞന് ജോസഫ് സ്റ്റിഗ്ലിറ്റ്സ് കുമ്പസാരം നടത്തിയത്.\nഭരണകൂടങ്ങളുടെ പങ്ക് ഉപേക്ഷിക്കുന്നതിലൂടെ കോര്‍പ്പറേറ്റുകളുടെ അത്യാര്‍ത്തിയിലേക്കാണ് ലോകം വഴുതി വീണതെന്നാണ് സ്റ്റിഗ്ലിറ്റ്സ് പശ്ചാത്താപപൂര്‍വം എഴുതിയത്. നവലിബറല് മൂലധനത്തിനാവശ്യമായ രീതിയില് സര്‍ക്കാര് നിയന്ത്രണവും ഉടമസ്ഥതയും അവസാനിപ്പിക്കണമെന്ന് ക്രൂരമായി വാദിച്ചുകൊണ്ടിരിക്കുന്ന മന്‍മോഹന്‍സിങ് രാഷ്ട്രത്തെയും ജനങ്ങളെയും സംബന്ധിച്ച ഉത്തരവാദിത്വം വിസ്മരിച്ചു കളഞ്ഞ ഫൈനാന്‍സ് മൂലധനത്തിെന്‍റ ഉപാസകന് മാത്രമാണ്. അന്ധമായ വിപണിവാദത്തിലൂടെ സാമൂഹ്യ ഉത്തരവാദിത്വത്തിെന്‍റ ഭാഷ തന്നെയാണ് മന്‍മോഹന്‍സിങ്ങിന് നഷ്ടമായിരിക്കുന്നത്. രാഷ്ട്ര ധര്‍മ്മത്തിെന്‍റയും ഭരണത്തിെന്‍റയും മാനദണ്ഡമായിരിക്കേണ്ടത് മനുഷ്യനാണെന്ന് നൂറ്റാണ്ടുകള്‍ക്കുമുമ്പ് തന്നെ പൈതഗോറസ് പ്രഖ്യാപിക്കുകയുണ്ടായി. ജനങ്ങള്‍ക്ക് ക്ഷേമവും സൗഖ്യവും നല്‍കുവാനാണ് ചരിത്രത്തില് രാഷ്ട്രങ്ങള് രൂപപ്പെട്ടതെന്നാണ് പൈതഗോറസ് പഠിപ്പിച്ചത്. ജനങ്ങള്‍ക്ക് നന്മയും ക്ഷേമവും നല്‍കുവാന് കഴിയാതെ പോകുന്ന സര്‍ക്കാരുകള് നിഷ്ഫലങ്ങളാണെന്നാണ് മാനവികതയെക്കുറിച്ച് ചിന്തിച്ച മഹാന്മാരെല്ലാം അസന്ദിഗ്ദ്ധമായ ഭാഷയില് വ്യക്തമാക്കിയിട്ടുള്ളത്. ബൂര്‍ഷ്വാ സാമ്പത്തിക ശാസ്ത്രത്തിെന്‍റ ആചാര്യ സ്ഥാനമലങ്കരിക്കുന്ന ആദം സ്മിത്ത് 'വെല്‍ത്ത് ഓഫ് നാഷന്‍സി'ലൂടെ വിപണിയെ മനുഷ്യനുപകരം എല്ലാറ്റിെന്‍റയും അടിസ്ഥാനവും ചോദനയുമാക്കുവാനാണ് ശ്രമിച്ചത്. ചാക്രികമായി മുതലാളിത്തത്തിന് കീഴില് സംഭവിച്ചുകൊണ്ടിരിക്കുന്ന സാമ്പത്തിക പ്രതിസന്ധിയും കുഴപ്പങ്ങളും സ്വതന്ത്രവിപണിയുടെ കാര്യക്ഷമതയെയും സാമ്പത്തിക വളര്‍ച്ചയെയും സംബന്ധിച്ച എല്ലാ അവകാശവാദങ്ങളെയും അപ്രസക്തമാക്കി. മുപ്പതുകളില് കെയ്നീഷ്യന് പരിഹാരങ്ങളിലൂടെ പ്രതിസന്ധി നിര്‍ഭരമായ മുതലാളിത്ത വ്യവസ്ഥ അതിജീവനത്തിനുവേണ്ടി നടത്തിയ ശ്രമങ്ങള്‍പോലും താല്‍കാലിക വിജയത്തിനുശേഷം പൊളിഞ്ഞുപോയതോടെയാണല്ലോ റീഗണോമിക്സിെന്‍റയും താച്ചറിസത്തിെന്‍റയും രൂപത്തില് നവലിബറല് നയങ്ങള് പരീക്ഷിക്കപ്പെട്ടത്. ഫൈനാന്‍സ് മൂലധനത്തിെന്‍റ ആധിപത്യം നിയന്ത്രണാതീതമാകുമ്പോള് ഗുരുതരമായ സാമ്പത്തിക കുഴപ്പങ്ങളിലേക്കും സാമൂഹ്യ ദുരന്തങ്ങളിലേക്കുമാണ് ലോകം നയിക്കപ്പെടുകയെന്നതാണ് ഇപ്പോഴത്തെ മുതലാളിത്ത പ്രതിസന്ധി സ്വയം സാക്ഷ്യപ്പെടുത്തിക്കൊണ്ടിരിക്കുന്നത്. റീഗണോമിക്സിെന്‍റയും താച്ചറിസത്തിെന്‍റയും ഇന്ത്യന് അവതാരമാണല്ലോ മന്‍മോഹന്‍സിംഗ്. സ്വതന്ത്ര വിപണിവാദത്തിെന്‍റ മൗലികവാദനിലപാടുകള് ഉരുവിട്ടുകൊണ്ടിരിക്കുന്ന മന്‍മോഹന്‍സിംഗ് കടുത്ത പല നിയോലിബറല്‍വാദികളും തിരിച്ചറിഞ്ഞ ഫൈനാന്‍സ് മൂലധനത്തിെന്‍റ നിഷ്ഠൂരമായ വ്യാപന താല്‍പര്യങ്ങളെ മറച്ചുപിടിച്ചുകൊണ്ട് കമ്പോളവാദം ആവര്‍ത്തിക്കുകയാണ്. ധനമൂലധനത്തിെന്‍റ അമിതവളര്‍ച്ച എവിടെയും എപ്പോഴും സാമ്പത്തിക വ്യവസ്ഥയെ ഊഹ വ്യാപാരമാക്കുകയാണ് ചെയ്യുന്നത്. കോര്‍പ്പറേറ്റുകള് അന്താരാഷ്ട്ര നിയമനിര്‍മ്മാതാക്കളായി മാറുകയാണ് ഇത്തരം സാമ്പത്തിക വ്യവസ്ഥയില് എന്ന യാഥാര്‍ത്ഥ്യമാണ് മന്‍മോഹന്‍സിംഗ് തെന്‍റ സ്വതന്ത്ര വിപണിവാദത്തിലൂടെ വിസ്മരിച്ചുകളയുകയോ ജനങ്ങളോട് തുറന്നുപറയാന് തയ്യാറാകാതിരിക്കുകയോ ചെയ്യുന്നത്. വിപണിയെ സ്വതന്ത്രമാക്കുന്നതിലൂടെ സമ്പദ്വ്യവസ്ഥ കാര്യക്ഷമമാക്കുന്ന മന്‍മോഹന്‍സിംഗിെന്‍റ വാദം മുതലാളിത്തത്തിെന്‍റ ചരിത്രത്തെയും സമകാലീന പ്രതിസന്ധിയെയും സംബന്ധിച്ച് അറിവുള്ള ഒരാള്‍ക്കും അംഗീകരിക്കാവുന്നതല്ല. സ്വതന്ത്ര വിപണിവ്യവസ്ഥയിലെ മത്സരവും തെരഞ്ഞെടുക്കുവാനുള്ള സ്വാതന്ത്ര്യവും വെറും വിടുവായത്തം മാത്രമാണ്. സാമൂഹ്യ സുരക്ഷയുടെയും സാമൂഹ്യ നിയന്ത്രണത്തിെന്‍റയും തത്വങ്ങളും വ്യവസ്ഥകളും ഉപേക്ഷിക്കുന്ന ഒരു സമ്പദ്ഘടനയ്ക്കും ജനജീവിതം മെച്ചപ്പെടുത്തുവാന് കഴിയില്ല. അമേരിക്കന് ഫെഡറല് റിസര്‍വ്വ് ചെയര്‍മാനായിരുന്ന അലന്‍ഗ്രീന്‍സ്പാന് തുറന്നു സമ്മതിച്ച കാര്യം മന്‍മോഹന്‍സിംഗിനെപ്പോലുള്ളവര് എന്തുകൊണ്ടാണ് കാണാതെപോകുന്നത്. സ്വന്തം ഓഹരിക്കാരെയും വിവിധ സ്ഥാപനങ്ങളില് തങ്ങള്‍ക്കുള്ള ഓഹരികളെയും സംരക്ഷിക്കുവാനുള്ള കഴിവും താല്‍പര്യവും ബാങ്കുകള്‍ക്കും മറ്റ് സ്ഥാപനങ്ങള്‍ക്കുമുണ്ടായിരിക്കുമെന്ന് ധരിച്ചപ്പോള് ഞങ്ങളൊരു തെറ്റുവരുത്തുകയായിരുന്നുവെന്നാണ് അലന് ഗ്രീന്‍സ്പാന് കുറ്റസമ്മതം നടത്തിയത്. സ്വതന്ത്ര വിപണിയുടെ അപ്പോസ്തലന്മാര് അവകാശപ്പെടുന്നതുപോലെ അത് നിരുപദ്രവകരവും സ്വയം നിയന്ത്രണക്ഷമതയുള്ളതുമായ ഒരു സംവിധാനമല്ലെന്നാണ് ഇപ്പോഴത്തെ പ്രതിസന്ധി ആവര്‍ത്തിച്ചു വ്യക്തമാക്കിത്തരുന്നത്. ഇവിടെയാണ് മാര്‍ക്സിെന്‍റ മുതലാളിത്ത വിമര്‍ശനങ്ങളുടെ ശരിമ ലോകം തിരിച്ചറിയുന്നതും. മാര്‍ക്സ് തെന്‍റ വിശകലനങ്ങളിലൂടെ വ്യക്തമാക്കിയിട്ടുള്ളത്, സ്വതന്ത്ര വിപണി സ്വന്തം സവിശേഷതകളുള്ള ഒരു വ്യവസ്ഥയാണെന്നാണ്. അനിയന്ത്രിതവും സഹജസ്വഭാവംകൊണ്ടുതന്നെ അസ്ഥിരവുമായ ഒരു വ്യവസ്ഥയാണത്. ആവര്‍ത്തിക്കപ്പെടുന്ന പ്രതിസന്ധികള്‍ക്കും അതുമൂലമുണ്ടാകുന്ന തൊഴില് നഷ്ടത്തിനും ഉല്‍പാദനോപാധികളുടെ വിനാശത്തിനും വിധേയമാണത്. സ്വയം സൃഷ്ടിച്ച ഉല്‍പാദനശക്തികളെ കൈകാര്യംചെയ്യുവാന് മുതലാളിത്തം അശക്തമാണെന്ന യാഥാര്‍ത്ഥ്യത്തെയാണ് ഇത് അനാവരണംചെയ്യുന്നത്. 'അന്യലോകത്തുനിന്നും താന് ആവാഹിച്ചുകൊണ്ടുവന്ന അതീതശക്തികളെ നിയന്ത്രിക്കാനാവാതെ നിസ്സഹായനാവുന്ന മന്ത്രവാദി'യെപ്പോലെയാണ് മുതലാളിത്തമെന്ന് മാര്‍ക്സ് നിരീക്ഷിക്കുന്നുണ്ട്. മുതലാളിത്തത്തിനുകീഴില് കാലാകാലങ്ങളില് ഉല്‍പാദനശക്തികള് വികാസംനേടുകയും ഉല്‍പാദനബന്ധങ്ങളുമായി അവ സംഘര്‍ഷത്തിലേര്‍പ്പെടുകയും ചെയ്യുന്നു. അതേ തുടര്‍ന്ന് മുതലാളിത്ത വ്യവസ്ഥ അനിവാര്യമായ പ്രതിസന്ധിയിലേക്ക് നിപതിച്ചുകൊണ്ടേയിരിക്കുന്നു. എത്ര വിനാശകരമായ മാര്‍ഗ്ഗത്തിലൂടെയാണ് മുതലാളിത്തം ഈ പ്രതിസന്ധി അതിജീവിക്കുന്നതെന്ന് കമ്യൂണിസ്റ്റ് മാനിഫെസ്റ്റോ വ്യക്തമാക്കുന്നുണ്ട്.\n'ബൂര്‍ഷ്വാസി ഈ പ്രതിസന്ധിയെ മറികടക്കുന്നത് എങ്ങനെയാണ്? ഒരുവശത്ത് ഉല്‍പാദനശക്തിളില് ഒരു പങ്കിനെ നശിപ്പിച്ചുകൊണ്ടും മറുവശത്ത്, പുതിയ വിപണികള് കീഴ്പ്പെടുത്തുകയും പഴയ വിപണികളെ കുറെക്കൂടി നന്നായി ചൂഷണംചെയ്തുകൊണ്ടുമാണ് മുതലാളിത്തം ഇതിന് ശ്രമിക്കുന്നത്. വികാസത്തിെന്‍റയും മാന്ദ്യത്തിെന്‍റയും ഒന്നിടവിട്ട പരമ്പരയിലൂടെ കടന്നുപോകുന്ന സ്വതന്ത്ര വിപണിവ്യവസ്ഥയിലെ മത്സരവും തെരഞ്ഞെടുക്കുവാനുള്ള അവസരസാധ്യതയെക്കുറിച്ചുള്ള അവകാശവാദങ്ങളുമെല്ലാം ശുദ്ധ തട്ടിപ്പാണ്. യഥാര്‍ത്ഥത്തില് കുത്തകകളെ വളര്‍ത്തിയെടുത്ത് മല്‍സരത്തെത്തന്നെ ദുര്‍ബലപ്പെടുത്തുകയും സ്വത്തുടമസ്ഥതയില് ഭീകരമായ അസമത്വങ്ങള് സൃഷ്ടിക്കുകയുമാണ് സ്വതന്ത്ര വിപണി വ്യവസ്ഥകള് ചെയ്യുന്നത്. പെട്രോളിയം മേഖലയില് സംഭവിച്ചുകൊണ്ടിരിക്കുന്ന സ്വകാര്യവല്‍ക്കരണ നയങ്ങളാണ് അടിക്കടിയുള്ള വിലക്കയറ്റത്തിന് കാരണമായിരിക്കുന്നതെന്ന വസ്തുതയെക്കുറിച്ച് മന്‍മോഹന്‍സിംഗ് നിശ്ശബ്ദത പാലിക്കുകയാണ്. ആഗോള എണ്ണ കുത്തകകളുടെ താല്‍പര്യങ്ങള്‍ക്കനുസൃതമായ നയങ്ങള് ഇന്ത്യയില് ആരംഭിച്ചത് മന്‍മോഹന്‍സിംഗായിരുന്നു.\nറാവു മന്ത്രിസഭയിലെ ധനകാര്യമന്ത്രിയെന്ന നിലയില് 1992 ഫെബ്രുവരി 29െന്‍റ ബജറ്റ് പ്രസംഗത്തിലാണ് പുതിയ നിക്ഷേപപദ്ധതികള് മന്‍മോഹന്‍സിംഗ് പ്രഖ്യാപിച്ചത്. വിദേശകുത്തക കമ്പനികള്‍ക്ക് എണ്ണ പര്യവേഷണത്തിനും ഖനനത്തിനും അനുമതിനല്‍കിയത് റാവുമന്‍മോഹന് ക്ലിക്കായിരുന്നു. ലോകബാങ്ക് നിര്‍ദ്ദേശമനുസരിച്ച് പി കെ കൗള് കമ്മിറ്റിയെ നിയോഗിച്ചതും പൊതുമേഖലാ എണ്ണ കമ്പനികളെ സ്വകാര്യവല്‍ക്കരിക്കുവാനും വിദേശ മൂലധന നിക്ഷേപം ഈ രംഗത്ത് അനുവദിക്കുവാനും പച്ചക്കൊടി കാണിച്ചതും മന്‍മോഹന്‍സിംഗായിരുന്നു. ഈ നയങ്ങള് പിന്നീട് വന്ന ബിജെപി സര്‍ക്കാര് തീവ്രഗതിയില് നടപ്പാക്കുകയായിരുന്നു. തദ്ദേശീയമായ എണ്ണ ഉല്‍പാദനത്തെയും ഈ രംഗത്തെ സ്വാശ്രയ സമീപനത്തെയും സ്വതന്ത്ര വിപണി നയങ്ങളിലൂടെ ഇല്ലാതാക്കുകയാണ് സര്‍ക്കാര് ചെയ്തത്. പെട്രോളിയം വില നിയന്ത്രണം എടുത്തുകളയുവാനുള്ള നീക്കങ്ങളെ ഒന്നാം യുപിഎ സര്‍ക്കാര് നിയോഗിച്ച പാര്‍ലമെന്ററി സ്റ്റാന്‍റിംഗ് കമ്മിറ്റി ശക്തമായി എതിര്‍ക്കുകയായിരുന്നു. പാര്‍ലമെന്‍ററി കമ്മിറ്റിയുടെ നിര്‍ദ്ദേശങ്ങളെ തള്ളിക്കളഞ്ഞുകൊണ്ടാണ് വിലനിയന്ത്രണം എടുത്തുകളയുവാനുള്ള ശുപാര്‍ശ സമര്‍പ്പിക്കാനായി കരീത് പരീഖ് കമ്മിറ്റിയെ കേന്ദ്രസര്‍ക്കാര് നിയോഗിക്കുന്നത്. എണ്ണ കമ്പനികള്‍ക്ക് വില നിര്‍ണ്ണയാധികാരം നല്‍കുവാനാണ് ഈ കമ്മിറ്റി, എണ്ണ കമ്പനികളുടെ നഷ്ടത്തെക്കുറിച്ചുള്ള കള്ളക്കണക്കുകളിലൂടെ ആവശ്യപ്പെടുന്നത്. സ്വതന്ത്ര വിപണിവാദികള് സര്‍വ്വതന്ത്ര സ്വതന്ത്രമായ മൂലധന പ്രവര്‍ത്തനങ്ങള്‍ക്കും വ്യാപാരത്തിനും രാജ്യത്തിെന്‍റ സമ്പദ്ഘടനയെ തുറന്നുകൊടുക്കുകയാണ്. പെട്രോളിന് പിറകെ ഇപ്പോള് ഡീസലിന്റെയും പാചകവാതകത്തിെന്‍റയും മണ്ണെണ്ണയുടെയും വിലനിയന്ത്രണാധികാരം പെട്രോളിയം കുത്തകകളെ ഏല്‍പിക്കുവാനാണ് കേന്ദ്രസര്‍ക്കാര് തീരുമാനിച്ചിരിക്കുന്നത്. പെട്രോളിയം ഉല്‍പന്നങ്ങളുടെ വില ഇനിയും കൂട്ടിയും വിപണിയെ കൂടുതല് സ്വതന്ത്രമാക്കിയും മന്‍മോഹന്‍സിംഗ് കോര്‍പ്പറേറ്റുകളോടുള്ള കൂറും ഉത്തരവാദിത്വവും പ്രകടിപ്പിക്കുകയാണ്. പെട്രോളിയം കമ്പനികളുടെ ഇല്ലാ നഷ്ടത്തിെന്‍റ കള്ളക്കഥകളുമായി കുത്തകകള്‍ക്ക് ജനങ്ങളെ പിഴിഞ്ഞൂറ്റുവാനാണ് സര്‍ക്കാര് യാതൊരുവിധ മനഃസാക്ഷിക്കുത്തുമില്ലാതെ ഉത്സാഹം കാണിക്കുന്നത്.\n2010ല് വിലനിയന്ത്രണം എടുത്തുകളഞ്ഞതിനുശേഷം പെട്രോള് വില ക്രമാതീതമായി വര്‍ദ്ധിക്കുകയും വിലക്കയറ്റം ദുസ്സഹമായിക്കഴിഞ്ഞിരിക്കുകയുമാണ്. വിദേശ നാടന് കോര്‍പ്പറേറ്റുകള്‍ക്ക് ജനങ്ങളെ കൊള്ളയടിക്കാന് അവസരമൊരുക്കിക്കൊടുക്കുന്ന നവ ഉദാരവല്‍ക്കരണ നയങ്ങളുടെ അസന്ദിഗ്ധമായ പ്രഖ്യാപനമാണ് പ്രധാനമന്ത്രി കാനില് നടത്തിയത്. സ്വതന്ത്ര വിപണി വ്യവസ്ഥയെന്നത് പ്രതിസന്ധി നിര്‍ഭരവും മനുഷ്യത്വരഹിതവുമായൊരു സാമൂഹ്യ സംവിധാനമാണ്. മുതലാളിത്ത സമ്പദ് വ്യവസ്ഥ പ്രതിസന്ധിയില്‍നിന്ന് പ്രതിസന്ധിയിലേക്ക് നിപതിച്ചുകൊണ്ടിരിക്കുന്ന വ്യവസ്ഥയാണ്. പ്രതിസന്ധി നീട്ടിവെയ്ക്കുന്തോറും അത് കൂടുതല് വ്യാപകവും വിനാശകരവുമായിത്തീരും. സ്വതന്ത്ര വിപണിയെന്ന മുതലാളിത്തത്തിെന്‍റ സര്‍വ്വാധിപത്യ വ്യവസ്ഥ ചരിത്രത്തിലുടനീളം മനുഷ്യജീവിതങ്ങളെ തകര്‍ത്തെറിഞ്ഞും നശിപ്പിച്ചുമാണ് അതിജീവനം നേടിപ്പോന്നിട്ടുള്ളത്. പ്രതിസന്ധിയില്‍നിന്നും ഒരിക്കലും മോചനമില്ലാത്ത വ്യവസ്ഥയാണ് സ്വതന്ത്ര വിപണി വ്യവസ്ഥയെന്ന യാഥാര്‍ത്ഥ്യത്തെ മറച്ചുപിടിച്ചുകൊണ്ടാണ് വിപണി അതിെന്‍റ വഴികള് കണ്ടുപിടിക്കട്ടെയെന്ന് മന്‍മോഹന്‍സിംഗിനെപ്പോലുള്ള നവലിബറല് വാദികള് പുലമ്പുന്നത്. വിപണി നിയമങ്ങളുടെ ഹിംസാത്മകതയിലേക്ക് ജനസമൂഹങ്ങളെ എറിഞ്ഞുകൊടുക്കുന്ന സാമ്രാജ്യത്വമോഹങ്ങളുടെ പരിചാരകന്മാരായ ഇത്തരക്കാരെ മനുഷ്യസ്നേഹികള് ഒന്നിച്ചു നേരിടേണ്ടതുണ്ട്.\nLabels: കോണ്‍ഗ്രസ്, പട്ടിണി, രാഷ്ട്രീയം, വികസനം, സാമ്രാജ്യത്വം\nതമിഴ്നാടിന്റെ വിശാലമായ ഭൂപ്രദേശം ഇത്രത്തോളം കൃഷി ചെയ്യപ്പെടാതെ കിടക്കുമ്പോള് ഗ്രാമവാസികള് ചായക്കടകളിലും നിരത്തിന്റെ കവലകളിലും കൂട്ടംകൂടി ഇരുന്നു വെടിപറഞ്ഞു നേരം കളയുന്നത് തനിയ്ക്ക് ഒട്ടും സ്വീകാര്യമല്ല എന്നു തന്റെ മുഴങ്ങുന്ന ശബ്ദത്തില് അദ്ദേഹം പറഞ്ഞു. ഞങ്ങളുടെ നാട്ടുകാര് മടിയന്മാരല്ലെന്നും, അവര് അങ്ങനെത്തന്നെയാകാന് സര്‍ക്കാര് തന്നെ അവരെ നിര്‍ബന്ധിക്കുന്നു എന്നും, ഞങ്ങളുടെ ഭൂഗര്‍ഭജലം കുഴിക്കുംതോറും ഞങ്ങളെ കൊഞ്ഞനംകുത്തി താഴേ ഇറങ്ങിക്കൊണ്ടിരിക്കുകയാണെന്നും ഞാന് വിശദീകരിച്ചു. 'ഇല്ല, ഇല്ല, ഇതില് എനിയ്ക്കു നിങ്ങളോട് യോജിപ്പില്ല', ഇടയില് കയറിപ്പറഞ്ഞു അദ്ദേഹം. 'നിങ്ങള് അതിനോട് യോജിയ്ക്കേണ്ട. പക്ഷേ ഇതെന്റെ അഭിപ്രായമാണ്, ഇത് പറയാന് എന്നെ അനുവദിയ്ക്കൂ' എന്നുപറഞ്ഞു ഞാന് അദ്ദേഹത്തെ നോക്കിയപ്പോള് അദ്ദേഹം ചിരിച്ചുകൊണ്ട് എന്റെ കൈപിടിച്ചു. ഇന്ത്യന് സിനിമയുടെ മെഗാ സ്റ്റാറായ മമ്മൂട്ടിയോടാണ് ഞാന് ഈ സംഭാഷണം നടത്തിക്കൊണ്ടിരുന്നത് എന്ന വസ്തുത ഇല്ലാതായി. ഈ രാജ്യത്തിനോട് സ്നേഹവും കൂറുമുള്ള രണ്ടു വ്യക്തികളുടെ ആത്മാര്‍ഥമായ സംഭാഷണമാണത് എന്നു ഞങ്ങള് രണ്ടുപേര്‍ക്കും മനസ്സിലായി. അതിനായിട്ടുള്ള ഒരു എളിയ പാരിതോഷികമായിരുന്നു ഈ കൈകോര്‍ക്കല് . അതിനുശേഷം ഞങ്ങളുടെ കൂടിക്കാഴ്ചകള്‍ക്കും സംഭാഷണങ്ങള്‍ക്കും വഴിവിട്ടുകൊണ്ട് ഞങ്ങളുടെ മനസ്സിന്റെ വാതിലുകള് എന്നും തുറന്നുതന്നെ കിടന്നു. ഒരു ചിത്രീകരണത്തിനായി തിരുവണ്ണാമലയില് നാല്പതോളം ദിവസം താമസിക്കാനിടയായ കാലത്ത് ഏതാണ്ട് എല്ലാ കാര് യാത്രകളിലും ഞാന് അദ്ദേഹത്തിന്റെ കൂടെയുണ്ടായിരുന്നു. കാര് ഓടിച്ചുകൊണ്ട് സാഹിത്യം, കല, ചിത്രകല, ലോകസിനിമ, കൃഷി, രാഷ്ട്രീയം, മാര്‍ക്സിസ്റ്റ് ഭരണം, ബഷീര് , തകഴി, എം ടി എന്നിങ്ങനെ പലതിനെയും കുറിച്ച് അദ്ദേഹം നടത്തിയ സംഭാഷണങ്ങള് . ഇതില് ഭൂരിഭാഗവും വിരുദ്ധമായ പ്രതികരണങ്ങളാല് കയര്‍ത്തു, വീര്‍ത്തു, മൗനത്തിലെത്തിച്ചേര്‍ന്നു. എവിടെയെങ്കിലും കാര് നിര്‍ത്തി, എന്റെ വാശിയേറിയ ആശയങ്ങളുടെ പേരില് പെരുവഴിയില് എന്നെ ഇറക്കിവിടുമോ എന്നു ഞാന് ഭയന്നു. പക്ഷേ, അങ്ങനെയൊന്നും സംഭവിച്ചില്ല. മാത്രമല്ല, മമ്മൂട്ടി എന്ന ആ കലാകാരന് എന്നെ അതിയായി സ്നേഹിച്ചിരുന്നു എന്ന സത്യം ഓരോ ആഴ്ചയും അദ്ദേഹം എനിയ്ക്കുവേണ്ടി തന്റെ വീട്ടില്‍നിന്നും കൊണ്ടുവന്ന മീന്‍കറിയുടെ പുത്തന് സ്വാദിലൂടെ എനിയ്ക്ക് ബോധ്യമായി. ഞാന് അന്നേരം വായിച്ചുകൊണ്ടിരുന്ന കാര്യങ്ങള് ഓരോ ദിവസവും അദ്ദേഹവുമായി പങ്കിടുക എന്നതിന് പകരം അദ്ദേഹത്തോടു എന്തെങ്കിലും പറയുവാനായി ഞാന് വായിക്കാന് തുടങ്ങി. സംഗീതം ആസ്വദിക്കുന്നതുപോലെ സാഹിത്യം പറഞ്ഞുകേള്‍ക്കുന്ന ഏതൊരു കേള്‍വിക്കാരന്റെ വിശാലമായ മൗനവും, പറഞ്ഞുകൊണ്ടിരിക്കുന്ന മനസ്സിന്റെ അഗാധതലങ്ങളില് തിരഞ്ഞ്, ഇനിയെന്തെങ്കിലും മിച്ചമുണ്ടോ എന്നന്വേഷിക്കും. അദ്ദേഹത്തിന്റെ ഭാവവും അങ്ങനെയായിരുന്നു തിരഞ്ഞത്. ഈ രീതിയിലുള്ള സൗഹൃദങ്ങള് സാധാരണമായി സിനിമാ ചിത്രീകരണത്തിന്റെ അവസാന ദിവസങ്ങളില് തീരാറാണ് പതിവ്. കാറില് കയറിയശേഷം കൈവീശുന്നത് മാഞ്ഞുപോകുംവരെ. അയഥാര്‍ഥമായ കണ്ണുനീരോടെ നില്‍ക്കുന്ന ഒരു ആരാധകനും അഭിനേതാവിനും ഇടയിലുള്ള സൗഹൃദമല്ല ഞങ്ങളുടേതെന്ന് താമസിയാതെ മനസ്സിലായി. ചെന്നൈയിലെത്തി രണ്ടു മാസങ്ങള്‍ക്കുള്ളില് എന്നെ അദ്ദേഹത്തിന്റെ വീട്ടിലേക്കു ക്ഷണിച്ചു. ചെന്നൈയിലെ രാജാ അണ്ണാമലൈപുരത്തിലുള്ള ആ വീടിനെ വീടെന്നു വിശേഷിപ്പിക്കാമോ? വീട്ടുമുറ്റത്ത് എന്റെ കാല് പതിച്ച അടുത്ത നിമിഷത്തില് ഇത് വീടിനും അതീതമായ ഏതോ വാക്കുകളാല് നിര്‍മിക്കപ്പെട്ട ഒന്നാണെന്നു തോന്നി. കേരളത്തിലെ പരമ്പരാഗത ശൈലിയില് മറുനാടന് ഓടുകളാല് ആവരണം ചെയ്യപ്പെട്ട ആ വീടിന്റെ ഓരോ ഇഞ്ചും ഒരു കരിനാഗത്തിന്റെ ഞെളിയുന്ന ശരീരത്തെ ഓര്‍മിപ്പിച്ചു. വേനല്‍മഴയില് നനഞ്ഞ ഒരു കൊച്ചുകുട്ടിയുടെ ഉത്സാഹത്തോടെ അദ്ദേഹം എന്നെ ഓരോ മുറിയും കാണിച്ചുതന്നു. ഭംഗിയുള്ള വായനമുറിയും പുസ്തക ശേഖരവും ഹോം തിയറ്ററും ഞാനതുവരെ വേറെയെവിടെയും കണ്ടിട്ടില്ലാത്തവയായിരുന്നു. കേരളത്തില്‍നിന്ന് ലേലത്തില് എടുത്തു കയറ്റിക്കൊണ്ടുവന്ന മരത്തടിയില് മിനുക്കിയെടുത്ത വീടിന്റെ ഓരോ അംഗുലവും ഞാന് എന്റെ കണ്ണുകളാല് ഊറ്റിക്കുടിച്ചു. എന്റെ മനോഗതം മനസ്സിലാക്കി അദ്ദേഹം ഞൊടിയിടയില് പറഞ്ഞു. 'വീടെന്നു പറഞ്ഞാല് വെറുതെ ഭക്ഷണം കഴിച്ചു കിടന്നുറങ്ങുന്ന സ്ഥലം മാത്രമല്ല, ബവാ, അതിനൊക്കെയപ്പുറത്താണത്... സിനിമയെന്നത് എനിയ്ക്ക് ഒരു ജോലിക്കുപോയി വരുന്നതുപോലെയാണ്. പണി കഴിഞ്ഞു വീട്ടിലേക്ക് മടങ്ങുന്ന ഒരു സര്‍ക്കാരുദ്യോഗസ്ഥനെപ്പോലെയാണ് ഞാനും. പാര്‍ടി, ഡ്രിങ്ക്സ്, ഡാന്‍സ് ഇങ്ങനെയൊന്നുമില്ല. വായന കഴിഞ്ഞാല് പിന്നെ കാര് ഡ്രൈവിങ്. എത്ര ദൂരമാണെങ്കിലും ഞാന് തന്നെ കാറോടിക്കും. വേഗത്തിനോട് എനിയ്ക്കെന്തോ ഒരു ഇഷ്ടമാണ്.....' ആ വേഗതയ്ക്ക് അദ്ദേഹം ഒരിയ്ക്കല് കൊടുത്ത, അല്ല, വാങ്ങിയ വില എനിക്കോര്‍മ വന്നു. അര്‍ധരാത്രിയില് കോഴിക്കോട്ടുനിന്നു മഞ്ചേരി വരുന്ന സംസ്ഥാനപാതയില് കാര് 100 സ്പീഡ് കടന്നു പറക്കുന്നു. അദ്ദേഹമാണ് ഓടിക്കുന്നത്. റോഡിന്റെ ഇരുവശങ്ങളിലും കത്തുന്ന വിളക്കുകള് മിന്നാമിനുങ്ങുകളെപ്പോല് കടന്നുപോകുന്നു. വാഹനത്തിന്റെ വേഗതയും ജീവിതത്തിന്റെ വേഗതയും ഏതെങ്കിലും ഒരിടത്തു നിന്നുപോകുന്നു; അല്ലെങ്കില് അത്യാഹിതം സംഭവിക്കുന്നു. അദ്ദേഹം തീരെ പ്രതീക്ഷിക്കാതെ ഒരു വൃദ്ധന് റോഡ് മുറിച്ചുകടന്നു തന്റെ വാഹനത്തിന്റെ മുന്നില് വന്നുവീഴുന്നു. ആകെ ഞെട്ടി വെപ്രാളപ്പെട്ടു ബ്രേക്കിട്ടു. കാറില് നിന്നും ഇറങ്ങിച്ചെന്ന് അയാളെ മെല്ലെ പൊക്കിയപ്പോള് പരിക്കൊന്നുമില്ല. പതുക്കെ എഴുന്നേറ്റുനിന്ന് റോഡിന്റെ സൈഡിലേക്കുനോക്കുകയാണ് വൃദ്ധന് . ഒരു പഴകിയ തുണിയുടെ ഭാണ്ഡംപോലെ ഒരു സ്ത്രീരൂപം വഴിയില് കിടക്കുന്നു. അവള് വേദനകൊണ്ടു ഞരങ്ങിമൂളുന്നതും വ്യക്തമായി കേള്‍ക്കുന്നു. ഞൊടിയിടയില് സ്ഥിതിഗതി എന്താണെന്നു ഗ്രഹിക്കുന്നു ആ കലാകാരന്റെ മനസ്സ്. ആ സ്ത്രീയെ തന്റെ കാറിന്റെ പിന്‍സീറ്റില് കയറ്റുന്നു. അവള്‍ക്കു തല ചായ്ക്കാന് ആ വൃദ്ധന്റെ മടിയും. ചില നാഴികദൂരം പിന്നിട്ടപ്പോള് മഞ്ചേരിയിലെ സര്‍ക്കാര് ആശുപത്രിയുടെ സമീപത്തെത്തി. ആസ്പത്രിയുടെ മുറ്റത്തെ ഗേറ്റിനടുത്തുള്ള വലിയ വേപ്പിന്റെ താഴെ വണ്ടി നിറുത്തി വൃദ്ധന്റെ കൂടെ താങ്ങിപ്പിടിച്ചുകൊണ്ട് അത്യാഹിത വിഭാഗത്തിലെത്തുന്നു. സര്‍ക്കാരാശുപത്രിയുടെ മങ്ങിയ വെളിച്ചം മമ്മൂട്ടിയുടെ താരപ്രഭയെ മറച്ചുകളഞ്ഞു. ആരും അദ്ദേഹത്തിനെ തിരിച്ചറിഞ്ഞില്ല. ഒരു ചെറിയ സംതൃപ്തി മുഖത്ത് പ്രതിഫലിച്ചുകൊണ്ടു ആ വൃദ്ധന് പുറത്തുവന്നു. അപ്പോഴാണ് സ്വമനസ്സാ അയാള് അദ്ദേഹത്തെ സമീപിച്ചത്. മുഷിഞ്ഞ മുണ്ട് ചികഞ്ഞ് എന്തോ പുറത്തെടുത്തു. പൊടുന്നനവേ ഇദ്ദേഹത്തിന്റെ കൈപിടിച്ചു ചുക്കിച്ചുളിഞ്ഞ രണ്ടുരൂപയുടെ നോട്ടു തിരുകി ആ വൃദ്ധന് . 'മോന്റെ പേരെന്താണ്?' 'മമ്മൂട്ടി'. 'അതെയോ, ശരി ഇത് കൈയില് വച്ചോളൂ'. പേരുപറഞ്ഞിട്ടും തന്നെത്തിരിച്ചറിയാത്ത ആ വയോധികന് തന്ന പണം അദ്ദേഹം ഇന്നും സൂക്ഷിച്ചുവച്ചിട്ടുണ്ടത്രെ. പക്ഷേ അതു തന്റെ അതിവേഗതയ്ക്ക് കിട്ടിയ വിലയാണോ? അല്ലെങ്കില് ആ പെണ്ണിനെ ചുമന്നുകൊണ്ടു വന്നതിനുള്ള കൂലിയാണോ എന്നു മാത്രമേ മനസ്സിലാകാത്തതുള്ളൂ എന്നുപറയുന്നു അദ്ദേഹം. എളിയ മനുഷ്യരുടെ വലിയ സ്നേഹം എന്നാണു നമുക്കെല്ലാം മനസ്സിലായിട്ടുള്ളത്. പൊതുപരിപാടികളില് ഏറെയും പങ്കെടുക്കാറില്ല എന്ന അദ്ദേഹത്തിന്റെ തീരുമാനം സൗഹൃദത്തിന്റെ സങ്കീര്‍ണതയില് വഴിമാറും. അങ്ങനെ ഒരു സന്ദര്‍ഭത്തിലാണ് സംവിധായകന് തങ്കര് ബച്ചന്റെ പുസ്തകപ്രകാശനച്ചടങ്ങിന് അദ്ദേഹം വന്നത്. ഞാനും ആ പരിപാടിയില് ഏതോ ഒരു മൂലയില് ഇരുന്നത് അദ്ദേഹം ശ്രദ്ധിച്ചിരിക്കാനിടയില്ല. ഹൈക്കു കവിതപോലെ ഒരു ചുരുങ്ങിയ പ്രഭാഷണം നടത്തി അദ്ദേഹം. 'ഞാന് സുഹൃത്തുക്കളില്ലാത്തവനാണ്. സിനിമ, വായന, വീട്, ഇതല്ലാതെ വേറെയൊന്നിലും മനസ്സു പതിയുന്നില്ല. തമിഴ്നാട്ടില് എന്റെ മനസ്സിനിണങ്ങിയ ഒരാത്മ സുഹൃത്തുണ്ട് എനിയ്ക്ക്. അങ്ങേര് ഇവിടെയില്ല. അങ്ങേരും അദ്ദേഹത്തെപ്പോലെ തിരുവണ്ണാമലയില് വസിക്കുന്ന ഒരെഴുത്തുകാരനാണ്. പേര്, ബവാ ചെല്ലദുരൈ...' ഇതു കേട്ടപ്പോള് ഈറനണിഞ്ഞ കണ്ണുമായി ഞാന് ആ മനുഷ്യന്റെ സൗഹൃദത്തിന്റെ കരങ്ങള് ദൂരത്തിരുന്നുകൊണ്ട് സ്പര്‍ശിക്കാന് ശ്രമിച്ചു. 1996 എന്റെ ഓര്‍മയുടെ തീരത്ത് ഒതുങ്ങിനില്ക്കുന്ന വര്‍ഷമാണ്. പതിവുപോലെ തിരുവണ്ണാമലയില് രണ്ടുദിവസത്തെ സാഹിത്യ സെമിനാര് . കൂടാതെ മുരുകഭൂപതിയുടെ ഒരു ആധുനിക നാടകവുമുണ്ടായിരുന്നു. ഒരു സിനിമാ ചിത്രീകരണത്തിനായി ഇവിടെ വന്നു താമസിച്ചിരുന്ന മമ്മൂട്ടി എന്നെ അദ്ദേഹത്തിന്റെ റൂമിലേക്ക് ക്ഷണിച്ചുവരുത്തി. തനിയ്ക്ക് ഇന്നു വൈകിട്ട് നടക്കാനിരിക്കുന്ന സാഹിത്യസദസ്സിലും അതിനെത്തുടര്‍ന്നുള്ള നാടകത്തിലും ഒരു ആസ്വാദകനെന്ന നിലയില് പങ്കെടുക്കാന് താല്പര്യമുണ്ടെന്നറിയിച്ചു. ഒരു നിബന്ധന മാത്രം. തന്നോട് പ്രസംഗിക്കാന് പറയരുത്. എന്നാല് മാത്രമേ വരികയുള്ളൂ എന്നും പറഞ്ഞു. ഞാന് ഒരു കൂസലുമില്ലാതെ, 'നിങ്ങള് വിചാരിച്ചാലും അവിടെ പ്രസംഗിക്കാന് പറ്റില്ല', എന്നു പറഞ്ഞു. ഞെട്ടലിന്റെ പച്ചഘട്ടത്തിലേക്ക് പോയ മെഗാസ്റ്റാര് ആശ്ചര്യത്തോടെ ചോദിക്കുന്നു. 'എന്തേ? എന്തുകൊണ്ട്?' അതിനു ഞാന് മറുപടി പറഞ്ഞു, 'കുറഞ്ഞപക്ഷം, ഞാന് ഞങ്ങളുടെ നിര്‍വാഹക കമ്മിറ്റിയില് മുന്‍കൂട്ടി സമ്മതം വാങ്ങണം, സാര് . അതിനിപ്പോ സമയമില്ലല്ലോ..' വളരെ സന്തോഷത്തോടെ അദ്ദേഹം പുറപ്പെട്ട് എന്റെ കൂടെ പരിപാടി നടക്കുന്ന മുനിസിപ്പല് ഗേള്‍സ് സ്കൂളിലേക്ക് വന്നു. വേദിയില് എസ് രാമകൃഷ്ണന് ആവേശത്തോടെ സംസാരിച്ചുകൊണ്ടിരിക്കുന്നുണ്ടായിരുന്നു. പെട്ടെന്നു മമ്മൂട്ടിയുടെ സാന്നിധ്യം കണ്ടറിഞ്ഞ സാഹിത്യാസ്വാദകര്‍ക്കിടയില് ഒരു ചലനമുണ്ടായി. രാമകൃഷ്ണന് തന്റെ പ്രഭാഷണം നിര്‍ത്തിവെച്ചുകൊണ്ടു പറഞ്ഞു. 'ഈ വ്യക്തിയുടെ സാന്നിധ്യം എന്റെ പ്രസംഗത്തെ ശിഥിലമാക്കുന്നു. തിരുവണ്ണാമലയിലെ സാഹിത്യാസ്വാദകര് കാഴ്ചക്കാരല്ല കേള്‍വിക്കാരാണ് എന്നറിഞ്ഞാണ് ഞാനും കോണങ്കിയും ഇത്രയും ദൂരം യാത്ര ചെയ്ത് ഇവിടംവരെ വന്നത്. നിങ്ങള് വെറും കാഴ്ചയുടെ ആളുകളാണെങ്കില് കണ്ടുകൊണ്ടിരുന്നോളൂ. സംസാരിക്കാന് എന്നെക്കൊണ്ടാവില്ല', എന്നുപറഞ്ഞു സദസ്സില് , ഒരാളായിച്ചെന്നിരുന്നു. നിശ്ശബ്ദത മരണത്തെപ്പോലെ ആ സദസ്സെങ്ങും വ്യാപിച്ചു. പിന്നീട് രാമകൃഷ്ണന് തന്റെ പ്രഭാഷണം ഒരു മണിക്കൂറോളം തുടര്‍ന്നു. അതിനുശേഷം നടന്ന മുരുക ഭൂപതിയുടെ 'ചരിത്രത്തിന്റെ അതീതമായ മ്യൂസിയം' എന്ന നാടകം കാണാന് ഞങ്ങള് ഇരിപ്പുറപ്പിച്ചു. ഇടയില് ഒരു സിഗരറ്റ് പുകയ്ക്കാന് കൂരിരുട്ടു വേണ്ടിവന്നു മമ്മൂട്ടിക്ക്. നാടകം ഭ്രമിപ്പിക്കുന്നതായിരുന്നെങ്കിലും അതിന്റെ കഠിനമായ ഭാഷ അദ്ദേഹത്തിനെ അകറ്റി നിര്‍ത്തി. 'ബവാ, എനിയ്ക്ക് ഈ നാടകസംഘവുമായി സ്വകാര്യമായി സംസാരിക്കണം', എന്നായി അങ്ങേര്. ആ സ്കൂളിലെ ഒരു ക്ലാസ്മുറിയിലെ 60 വാട്സിന്റെ മഞ്ഞ മള്‍ബ് ആ സംഭാഷണത്തിന് മതിയായിരുന്നു. അദ്ദേഹം പറഞ്ഞു, 'ഈ നാടകം വളരെ വ്യത്യസ്തമായ ഒന്നാണെന്ന് എനിയ്ക്ക് തോന്നുന്നു. ഇതിലെ കൊറിയോഗ്രാഫി ഞാന് വേറെ എവിടെയും കണ്ടിട്ടില്ല. പക്ഷേ നിങ്ങള് ഉപയോഗിച്ച ഭാഷ അല്പം കാഠിന്യമുള്ളതുമാണ്. അത് എനിയ്ക്ക് പോലും മനസ്സിലായില്ല'. മിതമായ, പക്ഷേ ശക്തമായ വാക്കുകളാല് തന്റെ സംഭാഷണം തുടങ്ങുന്നു. 'എനിയ്ക്കുപോലും എന്നുപറഞ്ഞാല് എന്താണ് സാര് , ഉദ്ദേശിക്കുന്നത്? നിങ്ങളെന്താ അത്ര വലിയ ആളാണോ?' ഒരു യുവനടന് ആരംഭകാല ബുദ്ധിജീവി ചമഞ്ഞ ധാര്‍ഷ്ട്യത്തോടെ വാക്കുകളില് കൈയേറുന്നു. അദ്ദേഹത്തിന്റെ മുഖം തുടുക്കുന്നു. 'തീര്‍ച്ചയായും, തീര്‍ച്ചയായും ഞാന് നിന്നേക്കാള് വലിയ ആള് തന്നെയാ മോനെ. ഇന്നു നാടകരംഗത്ത് ലോകത്തിലെ ഏത് രാജ്യത്തില് എന്ത് നടക്കുന്നു എന്ന് എനിയ്ക്കറിയാം. എന്റെ എല്ലാ തിരക്കുകള്‍ക്കിടയിലും ഞാന് ദിവസേന വായിക്കുന്നുണ്ട്. നാടകരംഗത്ത്, സിനിമയില് , ആര്‍ക്കിടെക്ചറില് എന്ത് സംഭവിച്ചുകൊണ്ടിരിക്കുന്നു. നടനെന്നുപറഞ്ഞു കേമറയ്ക്കു മുന്നില് വെറുതെ ഡയലോഗ് പറഞ്ഞു പോകുന്ന ബൊമ്മയല്ല മോനേ, ഞാന്'. ആ ശബ്ദത്തിന്റെ തീവ്രത അവിടെയിരുന്ന ചെറിയ നാടകസംഘത്തെ സ്തംഭിപ്പിക്കുന്നു. ഉഷ്ണംകൊണ്ടു വീര്‍പ്പുമുട്ടിയ ആ മുറിയില് അതീവ സൗഹൃദത്തോടെയും വാത്സല്യത്തോടെയും തന്റെ കോളേജ് പഠനകാല നാടകാനുഭവങ്ങളെ, ഒരു കര്‍ഷകന് ശ്രാവണമാസത്തിലെ ഈര്‍പ്പമുള്ള നിലത്തില് നെല്ലിന് വിത്തുകള് വിതക്കുന്നതുപോലെ അദ്ദേഹം വിതച്ചു. ഇതിനെതുടര്‍ന്നു കഴിഞ്ഞകൊല്ലം മഴ ചൊരിഞ്ഞുപെയ്ത ഒരു ഡിസംബര് മാസത്തില് 'കാഴ്ചപ്പാട്' എന്ന പേരില് മലയാളത്തില് പ്രസിദ്ധീകരിച്ചു പ്രശംസയാര്‍ജിച്ച മമ്മൂട്ടിയുടെ ജീവിതാനുഭവങ്ങളെ എന്റെ സഹധര്‍മിണി ശൈലജ തമിഴില് മൊഴിമാറ്റം ചെയ്തു. ആ കൈയെഴുത്തു പ്രതിയുടെ ആദ്യവായനക്കാരനാകാനുള്ള ഭാഗ്യം എനിയ്ക്കു ലഭിച്ചു. കുറച്ചുനാള് ആ കൈയെഴുത്തു പ്രതിയുമായി ഞാന് ശരിക്കും ജീവിച്ചു. അച്ചടി കഴിഞ്ഞു കൈയില്‍കിട്ടിയ ആദ്യത്തെ കോപ്പിയുംകൊണ്ട് അദ്ദേഹത്തെ ഫോണില് വിളിച്ചു. എന്റെ ഉത്സാഹത്തില് ഒട്ടും കുറവില്ലാതെ അദ്ദേഹവും എന്റെയൊപ്പം സന്തോഷിച്ചു. ഇന്ത്യന് സിനിമാലോകം അതിന്റെ കിരീടത്തില് പ്രതിഷ്ഠിച്ചുവച്ച് ആഘോഷിക്കുന്ന മമ്മൂട്ടി എന്ന ആ ചലച്ചിത്ര കലാകാരന്റെ മനസ്സ് തന്റെ എഴുത്തിന്റെപേരില് അനുഭവിച്ച സന്തോഷവും അഭിമാനവുമായിരുന്നു അത്. അദ്ദേഹം പറഞ്ഞു, 'ഞാന് ഇപ്പോ പോണ്ടിച്ചേരിയില് ഷൂട്ടിങ്ങിലാണ്, ബവാ. ഇന്നലെ രാത്രി നിങ്ങളുടെ നാട്ടിലൂടെയായിരുന്നു യാത്ര. കാറു നിര്‍ത്തി നിന്നെ ഒന്നു വിളിക്കണമെന്നു വിചാരിച്ചു. സമയം നോക്കിയപ്പോ രാത്രി രണ്ടുമണിയായിരുന്നു. വേണ്ടെന്നുവച്ചു ഞാന് ഇങ്ങുപോന്നു. ഇന്നു വൈകിട്ട് ഇങ്ങോട്ട് വരാനാകുമോ, ബവാ?' 'തീര്‍ച്ചയായും വരാം, സാര്'. അന്നു വൈകുന്നേരം തന്നെ കൈയില് 'മൂന്നാംപിറ' എന്ന പുസ്തകവുമായി ചില സൃഹുത്തുക്കളെയും കൂട്ടി ഷൂട്ടിങ് നടക്കുന്ന സ്ഥലത്തെത്തി. ആ പുസ്തകത്തിനോട് ഏറെ താല്പര്യവും പ്രതീക്ഷയും കൊണ്ടിരുന്ന അദ്ദേഹത്തിന്റെ വികാരം ആ കണ്ണുകളില് പ്രകടമായിരുന്നു. പുസ്തകം കൈയിലെടുത്ത് ഓരോ പുറവും മറിച്ചുനോക്കി,'ഐ ആം ഇല്ലിട്ടറേറ്റ്', എന്നുപറഞ്ഞു പുസ്തകം എന്റെ കൈയില് തന്നിട്ടു പറഞ്ഞു, 'എനിയ്ക്കു തമിഴ് സംസാരിക്കാനറിയാം, വായിക്കാനറിയില്ല'. ചിത്രീകരണം നിര്‍ത്തി, അവിടെയുള്ള മൊത്തം പേരും ഞങ്ങളുടെ ചുറ്റും കൂടിനിന്നു. ആ സിനിമയുടെ സംവിധായകന് എന്നെ കൊന്നുകളയാന് ഭാവത്തില് തുറിച്ചുനോക്കിക്കൊണ്ടിരുന്നു. മമ്മൂട്ടിസാറോ ഒരു കുലുക്കവുമില്ലാതെ, 'വാ, ഇതിലെ ചില ഭാഗങ്ങള് എനിയ്ക്കുവേണ്ടി നിനക്കു വായിച്ചു തരാമോ?' എന്നുചോദിച്ചു. ഞാന് അത് വായിച്ചു കേള്‍പ്പിച്ചുകൊണ്ടിരുന്നപ്പോള് ആ ചിത്രീകരണസംഘം ആ ഗ്രന്ഥത്തിലെ സത്യസന്ധതയിലും അതിന്റെ തീവ്രതയിലും അലിഞ്ഞുപോയി. അദ്ദേഹം താനെഴുതിയ എഴുത്തിന്റെ വേറൊരു ഭാഷാന്തരീകരണത്തില് അഭിമാനം പൂണ്ടു. മുഴുവനായി മൂന്നുഭാഗങ്ങള് വായിച്ചുകേട്ടശേഷം എന്നെ നോക്കി ചോദിച്ചു. 'ബവാ, ഈ പുസ്തകത്തിന്റെ എല്ലാ പേജുകളിലും ഞാനല്ലേ വില്ലന് , വൃത്തികെട്ടവന് , ദയയില്ലാത്തവന് , അഹങ്കാരി, അല്‍പന് , എല്ലാം..' 'അതെ, സര്' 'പക്ഷെ സിനിമയില് മാത്രം ഞാന് ഉയര്‍ന്നവന് , മേന്മയുള്ളവന് , ഉന്നതന് ... എന്തൊരു വിരോധാഭാസമാണ്, നിങ്ങള് ശ്രദ്ധിച്ചോ?' തന്റെ ജീവിതത്തെ സത്യത്തിന് വളരെയടുത്തു കൊണ്ടുചെല്ലാന് ശ്രമിക്കുന്ന ഒരു കലാകാരനില്‍നിന്നും ഞാന് ഏറെ ദൂരത്ത് നില്‍ക്കുന്നതായി തോന്നിയ നിമിഷമായിരുന്നു അത്.\nPosted by Jawahar Dreams at 10:45 AM No comments: Links to this post\nLabels: കല, ലേഖനം\nസിപിഐ എം സംസ്ഥാന കമ്മിറ്റി അംഗവും മുന് എംഎല്‍എയുമായ എം വി ജയരാജനെ ഹൈക്കോടതി ജയിലിലടച്ചിരിക്കുന്നു. കോടതിയലക്ഷ്യ പ്രസ്താവനയ്ക്ക് കൊടുക്കാവുന്ന പരമാവധി ശിക്ഷ പ്രഖ്യാപിക്കുകയും മേല്‍ക്കോടതിയില് അപ്പീല് നല്‍കാനുള്ള സാവകാശം അനുവദിക്കാതെ ഉടനടി വിധി നടപ്പാക്കുകയും ചെയ്തിരിക്കുന്നു. കിരീത് പരേഖ് കമ്മിറ്റി റിപ്പോര്‍ട്ട് അംഗീകരിച്ച് പെട്രോളിന്റെ വിലനിയന്ത്രണം എടുത്തുകളഞ്ഞ് നിരന്തരവിലക്കയറ്റത്തിന് കേന്ദ്രസര്‍ക്കാര് തിരികൊളുത്തിയത് 2010 ജൂണിലാണ്. അന്ന് അതിനെതിരെ ഇടതുപക്ഷ ജനാധിപത്യ മുന്നണി നടത്തിയ ഹര്‍ത്താലിന്റെ ഭാഗമായി ചെയ്ത പ്രസംഗത്തിന്റെ പേരിലാണ് കേരള ഹൈക്കോടതി ജയരാജനെതിരെ സ്വന്തം നിലയ്ക്ക് കോടതിയലക്ഷ്യ കേസെടുത്തത്. പാതയോരത്തെ പ്രകടനങ്ങളും യോഗങ്ങളും നിരോധിച്ചുകൊണ്ടുള്ള ഹൈക്കോടതി ഡിവിഷന് ബെഞ്ചിന്റെ ഉത്തരവ് വന്നതിന്റെ അടുത്ത ദിവസമാണ് പെട്രോള് വില കുത്തനെ വര്‍ധിപ്പിച്ചതും അതിനെതിരെ ഹര്‍ത്താലുകളുള്‍പ്പെടെയുള്ള വമ്പിച്ച ജനകീയരോഷം ഉയര്‍ന്നുവന്നതും. പാതയോരത്ത് പ്രകടനവും പൊതുയോഗവും നിഷേധിക്കുന്നത് പൗരാവകാശ ധ്വംസനമാണെന്നും ഭരണകൂടത്തിന്റെ ദുര്‍നയങ്ങള് അസഹനീയമാകുമ്പോള് അത്തരം നിരോധനങ്ങള് സ്വാഭാവികമായിത്തന്നെ ലംഘിക്കപ്പെടുമെന്നുമാണ് ജയരാജന് പ്രസംഗിച്ചത്. ആ പ്രസംഗത്തില് കോടതിയെ അപമാനിക്കുന്ന തരത്തില് പരാമര്‍ശമുണ്ടെന്ന് പറഞ്ഞാണ് കേസെടുത്തതും ശിക്ഷിച്ചതും.\n2010 ജൂണില് കേസ് തുടങ്ങിയത് പെട്രോള് വിലവര്‍ധനയുടെ പശ്ചാത്തലത്തിലാണെങ്കില് 2011ല് കേസില് വിധിയും ശിക്ഷയും വന്നത് പെട്രോളിന് പന്ത്രണ്ടാം തവണയും വില കൂട്ടി ജനങ്ങള്‍ക്ക് കേന്ദ്രസര്‍ക്കാര് കടുത്ത പ്രഹരമേല്‍പ്പിച്ച സാഹചര്യത്തിലാണ്. പാതയോരത്ത് പ്രകടനങ്ങളും യോഗങ്ങളും നിയന്ത്രണവിധേയമായി, അനുമതിയോടെ നടത്തുന്നതിനനുകൂലമായി കേരള നിയമസഭ ഐകകണ്ഠ്യേന നിയമം കൊണ്ടുവന്നു. ആ നിയമം ഹൈക്കോടതി മരവിപ്പിച്ചത് ഇക്കഴിഞ്ഞ ദിവസമാണ്. ഒരു ജനാധിപത്യ സമൂഹത്തില് ജീവിത ദുരിതങ്ങള്‍ക്കറുതി വരുത്തുന്നതിന് ജനങ്ങള് ബഹുമുഖ സമരങ്ങള് നടത്തുക സ്വാഭാവികമാണ്. നിയമനിര്‍മാണത്തിലൂടെയും ജുഡീഷ്യല് , എക്സിക്യൂട്ടീവ് നടപടികളിലൂടെയും മാത്രമാണ് നാട് മുന്നോട്ടുപോകുന്നത് എന്ന് തെറ്റിദ്ധരിക്കുന്നവര് ഈ കാലഘട്ടത്തിലും കണ്ടേക്കാം. എന്നാല് , നാടിന്റെ പുരോഗതിക്ക് അടിസ്ഥാനം അധ്വാനവും അധ്വാനിക്കുന്നവരുടെ ജീവിതസമരങ്ങളുമാണ്. പ്രതിഷേധിക്കാനും സമരംചെയ്യാനുമുള്ള അവകാശനിഷേധം എന്നാല് അത് അടിയന്തരാവസ്ഥാ മോഡലാണ്. എന്നാല് , സമരങ്ങളും യോഗങ്ങളുമെല്ലാം മറ്റുള്ളവരുടെ അവകാശങ്ങള് നിഷേധിച്ചുകൊണ്ടാകരുത്. അതിനാണ് നിയന്ത്രണങ്ങള് . നിരോധനമല്ല, നിയന്ത്രണമാണ് ആവശ്യം.\nപ്രതിഷേധിക്കാനും സമരംചെയ്യാനുമുള്ള അവകാശങ്ങള്‍ക്ക് മേല് വിലങ്ങുവീഴുന്ന ഇക്കാലത്ത് എന്താണിവിടെ നടക്കുന്നത്. രൂപയുടെ വിനിമയമൂല്യത്തിലെ ഇടിവ് എന്ന് പറഞ്ഞ് പെട്രോളിന് 1.82 രൂപയാണ് കഴിഞ്ഞയാഴ്ച കൂട്ടിയത്. ഇതേകാരണം പറഞ്ഞ് സെപ്തംബറില് വര്‍ധിപ്പിച്ചത് 3.14 രൂപ. അതിനുമുമ്പ് മെയ്മാസം അഞ്ചു രൂപയുടെ വര്‍ധന. പെട്രോളിന് വില കൂടുമ്പോള് നിത്യോപയോഗ സാധനങ്ങളുടെ വിലയും കുതിച്ചുയരുകയാണ്. ഓട്ടോടാക്സി ചാര്‍ജ് വന്‍തോതില് വര്‍ധിക്കുന്നു. മെയ് മാസം ഡീസലിന് കൂടി വില വര്‍ധിപ്പിച്ചപ്പോള് സ്വാഭാവികമായും ബസ് ചാര്‍ജ് ഗണ്യമായി വര്‍ധിച്ചു. രണ്ടാം യുപിഎ സര്‍ക്കാര് അധികാരമേല്‍ക്കുമ്പോള് 43 രൂപയായിരുന്ന പെട്രോള് വില ഇന്ന് 71 രൂപ കടന്നിരിക്കുകയാണ്. അന്താരാഷ്ട്ര മാര്‍ക്കറ്റില് ക്രൂഡ് ഓയിലിന്റെ വില വര്‍ധിക്കുന്നതാണ് എണ്ണ വിലകൂട്ടുന്നതിന് ഇതേവരെ ന്യായം പറഞ്ഞതെങ്കില് ഇപ്പോള് രൂപയുടെ വിനിമയമൂല്യത്തിലെ ഇടിവാണ് പറയുന്നത്. വാസ്തവത്തില് കേന്ദ്രസര്‍ക്കാരും റിലയന്‍സുള്‍പ്പെടെയുള്ള എണ്ണക്കമ്പനികളും ചേര്‍ന്ന് ജനങ്ങളെ കൊള്ളയടിക്കുകയാണ്. എണ്ണക്കമ്പനികള് വന് നഷ്ടത്തിലാണെന്ന് പറയുന്ന കേന്ദ്രസര്‍ക്കാര് വസ്തുതകള് മറച്ചുവയ്ക്കുകയാണ്. രാജ്യത്തെ മൂന്ന് വന് പൊതുമേഖലാ എണ്ണക്കമ്പനികളും കഴിഞ്ഞ വര്‍ഷം നല്ല ലാഭത്തിലായിരുന്നുവെന്നതും ഓഹരി ഉടമകള്‍ക്ക് കഴിഞ്ഞ വര്‍ഷം വര്‍ധിച്ചതോതില് ഡിവിഡന്റ് നല്‍കിയെന്നതും അവര് മറച്ചുവയ്ക്കുകയാണ്.\nമുരളി ദേവ്റയാണ് ദീര്‍ഘകാലം പെട്രോളിയം മന്ത്രാലയം കൈയാളിയത്. ഗോദാവരി തീരത്ത് റിലയന്‍സ് കമ്പനിയുടെ ഗ്യാസ് ഖനനവും വിപണനവുമായി ബന്ധപ്പെട്ട ഇടപാടില് ആ കമ്പനിക്ക് പതിനായിരക്കണക്കിന് കോടി രൂപയുടെ അനധികൃത നേട്ടമുണ്ടാക്കികൊടുത്തത് ദേവ്റയും കേന്ദ്രസര്‍ക്കാരുമാണെന്ന് കംപ്ട്രോളര് ആന്‍ഡ് ഓഡിറ്റര് ജനറല് ചൂണ്ടിക്കാട്ടുകയുണ്ടായി. റിലയന്‍സിന് ലാഭമുണ്ടാക്കിക്കൊടുക്കാന് പൊതുമേഖലാ എണ്ണക്കമ്പനികളെ നഷ്ടത്തിലേക്ക് പിടിച്ചുതള്ളാനാണ് കേന്ദ്രസര്‍ക്കാര് ശ്രമിച്ചത്. ഈ കൊടുംഅഴിമതി തെളിഞ്ഞപ്പോള് മുരളി ദേവ്റയെ മന്ത്രിസഭയില്‍നിന്ന് പുറത്താക്കാന് യുപിഎ നിര്‍ബന്ധിതമായി. എന്നാല് , അത് ജനങ്ങളുടെ കണ്ണില് പൊടിയിടാനായിരുന്നുവെന്ന് ദേവ്റയുടെ മകനെ കേന്ദ്ര മന്ത്രിസഭയിലെടുത്തതോടെ വ്യക്തമായി. പെട്രോളിയം ഉല്‍പ്പന്നങ്ങള്‍ക്ക് അടിക്കടി വില വര്‍ധിപ്പിക്കുന്നതിന് പിന്നില് രാജ്യത്തെ ഒറ്റിക്കൊടുക്കുന്ന വന് അഴിമതിയുണ്ട്. രണ്ട് അംബാനിമാരും കേന്ദ്രസര്‍ക്കാരും ചേര്‍ന്ന ഗൂഢാലോചന അതിന് പിന്നിലുണ്ട്. അതോടൊപ്പംതന്നെ കേന്ദ്രസര്‍ക്കാരിന്റെ നയവൈകല്യവും. പെട്രോളിന്റെയും ഡീസലിന്റെയും വിലയില് പകുതിയിലേറെയും കേന്ദ്രസംസ്ഥാന നികുതികളാണ്. അതായത് യഥാര്‍ഥ വിലയുടെ 107 ശതമാനത്തോളം നികുതിയും ചേര്‍ത്ത വിലയാണ് ഉപയോക്താക്കളില്‍നിന്ന് ഈടാക്കുന്നത്. വര്‍ധിച്ച വിലയുടെ നികുതി വഴി കിട്ടുന്ന അധികവരുമാനം വേണ്ടെന്നുവച്ച് ജനങ്ങളെ സഹായിക്കുന്നുവെന്നവകാശപ്പെടുന്ന കേരളത്തിലെ യുഡിഎഫ് ഭരണം വാസ്തവത്തില് കേന്ദ്രനയത്തെ വെള്ളപൂശുകയാണ്. പെട്രോളിയം ഉല്‍പ്പന്നങ്ങളുടെ വിലനിയന്ത്രണം പുനഃസ്ഥാപിക്കണമെന്ന് രാഷ്ട്രീയമായി അവര് ആവശ്യപ്പെടുന്നില്ല. നിയമസഭയില് പ്രതിപക്ഷം അടിയന്തര പ്രമേയം കൊണ്ടുവന്നപ്പോള് വിലനിയന്ത്രണം പുനഃസ്ഥാപിക്കണമെന്ന് യുഡിഎഫും ഒഴുക്കന്‍മട്ടില് ആവശ്യപ്പെട്ടുവെന്നുമാത്രം. പെട്രോളിയം ഉല്‍പ്പന്നങ്ങളുടെ കേന്ദ്ര പ്രത്യക്ഷപരോക്ഷ നികുതികള് വന്‍തോതില് കുറയ്ക്കണമെന്ന് യുഡിഎഫ് ആവശ്യപ്പെടുന്നില്ല. വിലക്കയറ്റത്തെ ന്യായീകരിക്കുന്ന പ്രധാനമന്ത്രി ഡോ. മന്‍മോഹന് സിങ്ങിന്റെ നയങ്ങളെ പാടിപ്പുകഴ്ത്താനാണ് ഇവിടുത്തെ യുഡിഎഫുകാര് തുനിയുന്നത്.\nഎണ്ണ വിലക്കയറ്റവും നിത്യോപയോഗ സാധനങ്ങളുടെ വിലക്കയറ്റവും രാജ്യപുരോഗതിയുടെയും സാമ്പത്തിക വളര്‍ച്ചയുടെയും ലക്ഷണമാണെന്നാണ് മന്‍മോഹന് സിങ് പ്രസ്താവിച്ചത്. ഇനി പട്ടിണിയും പട്ടിണിമരണങ്ങളുംകൂടി പുരോഗതിയുടെയും സാമ്പത്തിക വളര്‍ച്ചയുടെയും ലക്ഷണമാണെന്ന് ഇതേ പ്രധാനമന്ത്രി പറയില്ലെന്ന് ആരുകണ്ടു. അമേരിക്കയെ നോക്കി പകര്‍ത്താന് ശ്രമിക്കുന്ന, അമേരിക്കന് പരിശീലനം സിദ്ധിച്ച വിദഗ്ധനാണല്ലോ നമ്മുടെ പ്രധാനമന്ത്രി. സ്വന്തം രാജ്യത്തെ പതിനാറ് ശതമാനം ജനങ്ങളെ പട്ടിണിയിലേക്കും ആറിലൊന്നുപേരെ തൊഴില്ലില്ലായ്മയിലേക്കും തള്ളിവിട്ട അമേരിക്കന് സാമ്രാജ്യത്വ ഭരണത്തിന്റെ ദുര്‍നയങ്ങള് ഇവിടേക്കും ഇറക്കുമതിചെയ്യാനാണ് മന്‍മോഹന് സിങ്ങിന്റെ ശ്രമം. പെട്രോളിയം ഉല്‍പ്പന്നങ്ങള്‍ക്ക് ഇനിയും ഉടനെതന്നെ വില വര്‍ധിപ്പിക്കുമെന്നും ഡീസലിന്റെ വില നിയന്ത്രണം എടുത്തുകളയുമെന്നും പാചകവാതകത്തിന്റെ സബ്സിഡിയും സിലിണ്ടറുകളുടെ എണ്ണവും കുറയ്ക്കുമെന്നുമെല്ലാം പ്രധാനമന്ത്രിയുമായി ബന്ധപ്പെട്ടവര്‍തന്നെ ഒളിഞ്ഞും തെളിഞ്ഞും വ്യക്തമാക്കുന്നുണ്ട്.\nജനങ്ങളെ കടുത്ത ദുരിതത്തിലേക്കും പട്ടിണിയിലേക്കും തള്ളിയിടുകയാണ് കേന്ദ്രസര്‍ക്കാര് എന്നര്‍ഥം. ഈ നയങ്ങളെ പിന്‍പറ്റി ഭരിക്കുന്ന യുഡിഎഫ് സര്‍ക്കാരാകട്ടെ എരിതീയില് എണ്ണയൊഴിക്കുകയാണ്. സംസ്ഥാനത്ത് വിലക്കയറ്റവും ജീവിതച്ചെലവും അതിരൂക്ഷമായിരിക്കുന്നു. ബസ്, ഓട്ടോ ടാക്സി, വൈദ്യുതി നിരക്കുകള് വന്‍തോതില് വര്‍ധിച്ചു. പച്ചക്കറിക്കും പാലിനും ഭക്ഷ്യധാന്യങ്ങള്‍ക്കും അഭൂതപൂര്‍വമായ വിലക്കയറ്റമാണ്. ഹോട്ടല് ഭക്ഷണവിലയും വര്‍ധിച്ചു. ഇങ്ങനെ ജനജീവിതം അതീവ ദുസ്സഹമായിരിക്കുമ്പോള് വിലക്കയറ്റം നിയന്ത്രിക്കാന് സംസ്ഥാന സര്‍ക്കാര് ചെറുവിരലനക്കുന്നില്ല. വിപണിയില് ഇടപെട്ട് സബ്സിഡി നല്‍കി വിലക്കയറ്റം പിടിച്ചുനിര്‍ത്താന് ഒന്നുംചെയ്യുന്നില്ല. കാര്‍ഷിക മേഖലയിലെ വിലത്തകര്‍ച്ചയും കടക്കെണിയും കാരണമുള്ള കര്‍ഷക ആത്മഹത്യ വീണ്ടും ഉണ്ടായിരിക്കുന്നു. വയനാട്ടില് മൂന്ന് കര്‍ഷകരാണ് ഒരാഴ്ചയ്ക്കിടെ ജീവിതം അവസാനിപ്പിച്ചത്. ഇറക്കുമതി ഉദാരവല്‍ക്കരണത്തിന്റെ ഭാഗമായി കാര്‍ഷികോല്‍പ്പന്നങ്ങളുടെ ഇറക്കുമതി വര്‍ധിക്കുകയും അതുമൂലം ഇവിടുത്തെ ഉല്‍പ്പന്നങ്ങള്‍ക്ക് വന്‍തോതില് വിലയിടിയുകയുമാണ്. വളത്തിന്റെ സബ്സിഡി വെട്ടിക്കുറച്ചത് വഴി വളംവില വന്‍തോതില് വര്‍ധിച്ചു. കൃഷിച്ചെലവ് വര്‍ധിക്കുകയും ഉല്‍പ്പന്നവില കുറയുകയും ചെയ്യുന്നത് കൃഷിക്കാരെ കടക്കെണിയിലാക്കുകയാണ്. കേന്ദ്രസംസ്ഥാന സര്‍ക്കാരുകളുടെ ദുര്‍നയങ്ങളാണ് കാര്‍ഷിക മേഖലയെ വീണ്ടും ഇരുളിലാഴ്ത്തിയത്. ഇത്തരമൊരു സാഹചര്യത്തില് വിവിധ ജനവിഭാഗങ്ങളുടെ പ്രതിഷേധ സമരങ്ങള് പൊട്ടിപ്പുറപ്പെടുക സ്വാഭാവികമാണ്. അതിനുള്ള ജനാധിപത്യാവകാശം നിഷേധിക്കപ്പെടുന്നതിനെതിരെ ബഹുജനാഭിപ്രായം ശക്തമായി ഉയര്‍ന്നുവരേണ്ടതുണ്ട്.\nവി. എസ്. അച്യുതാനന്ദന്\nPosted by Jawahar Dreams at 7:13 PM No comments: Links to this post\nLabels: അഴിമതി, കോടതികള്, പോരാട്ടം\nPosted by Jawahar Dreams at 5:07 PM No comments: Links to this post


പെയ്യാന് മറന്ന ഇടവപ്പാതി\n1 May 2016 8:47 AM GMT\n1970 കളില് തുടങ്ങി 80കളിലൂടെ വളര്‍ന്ന ആര്‍ട്ട് സിനിമകള് എന്നു വിളിക്കപ്പെട്ട സമാന്തര സിനിമകളുടെ കര്‍ക്കശമായ ചിട്ടവട്ടങ്ങളില് നിന്നു അകന്നു മാറി ഒരു മധ്യ പാത സ്വീകരിച്ച സംവിധായകരില് പ്രമുഖനാണ് ലെനിന് രാജേന്ദ്രന്. പത്മരാജനും കെ ജി ജോര്‍ജ്ജും ഭരതനുമൊക്കെ മധ്യവര്‍ത്തി സിനിമകളുടെ വക്താക്കളായി അന്നു മുന്നണിയില് ഉണ്ടായിരുന്നു. 1981ലെ വേനലും തുടര്‍ന്ന് വന്ന ചില്ലും വേറിട്ട ഒരു ദൃശ്യ പരിചരണവും ഈ സംവിധായകന്റെ ഉള്ളിലെ കാല്‍പ്പനികതയെയും തുറന്നു കാട്ടിയ സൃഷ്ടികളായിരുന്നു. എന്നാല് തുടര്‍ന്ന് വന്ന പ്രേംനസീറിനെ കാണ്മാനില്ല എന്ന സിനിമ ഞെട്ടിക്കുക തന്നെ ചെയ്തു. അധികം പരിചയിച്ചിട്ടില്ലാത്ത ഒരു പരീക്ഷണ ത്വര ആ സിനിമയ്ക്കുണ്ടായിരുന്നു. ഇടതുവശം ചേര്‍ന്ന് നടന്ന ഈ സംവിധായകന് പിന്നീട് പുരാവൃത്തവും കയ്യൂര് സമരത്തെ ആസ്പദമാക്കിയുള്ള മീനമാസത്തിലെ സൂര്യനും വചനവും ഒക്കെയായി വന്നു നമ്മളുമായി ഇഷ്ടം കൂടി.\nഅതേസമയം മലയാളത്തിലെ എണ്ണം പറഞ്ഞ സാഹിത്യ കൃതികളുമായി ഈ സംവിധായകന് അഭിനിവേശത്തിലായി. എം മുകുന്ദന്റെ ദൈവത്തിന്റെ വികൃതികളെ മികച്ച ചലച്ചിത്രാനുഭവമാക്കി. സി വി രാമന് പിള്ളയുടെ മാര്‍ത്താണ്ഡവര്‍മ്മ കുലം എന്ന സിനിമയായും മാധവിക്കുട്ടിയുടെ നഷ്ടപ്പെട്ട നീലാംബരി മഴയായും വെള്ളിത്തിരയിലേക്ക് പരാവര്‍ത്തനം ചെയ്യപ്പെട്ടു.\nഅതോടൊപ്പം ക്ലാസിക്കല് കലകളോടുള്ള ഇഷ്ടവും പല സിനിമകളിലും പ്രത്യക്ഷമായി. സ്വാതിതിരുനാളും രാത്രിമഴയും മകരമഞ്ഞുമൊക്കെ സംഗീതത്തെയും നൃത്തത്തെയും ചിത്രകലയേയും ചലച്ചിത്രാനുഭവമാക്കി മാറ്റി. ആ തുടര്‍ച്ച ഏറ്റവും പുതിയ സിനിമയായ ഇടവപ്പാതിയിലും ആവര്‍ത്തിക്കുകയാണ് ലെനിന് രാജേന്ദ്രന്. നൃത്തവും സാഹിത്യവുമൊക്കെ വേണ്ടുവോളമല്ല വേണ്ടതിനപ്പുറം ഉണ്ട് ഈ ചിത്രത്തില്.\nരാജ്യാതിര്‍ത്തികളും അഭയാര്‍ത്ഥികളുടെ അവസാനിക്കാത്ത പലായനങ്ങളും ലോകത്തെ എല്ലാ എണ്ണം പറഞ്ഞ സംവിധായകരുടെയും ഇഷ്ട വിഷയമായിരുന്നു. ഈ സമീപകാലത്ത് ഫ്രഞ്ച് സംവിധായകന് ജാക്വിസ് ഔദിയാര്‍ദ് സംവിധാനം ചെയ്ത ദീപന് പറഞ്ഞത് ശ്രീലങ്കയില് നിന്നു അഭയാര്‍ത്ഥികളായി ഫ്രാന്‍സില് താമസിക്കുന്ന (അഭിനയിക്കുന്ന) ഒരു തമിഴ് കുടുംബത്തെ കുറിച്ചുള്ള കഥയാണ്. അതിനു കാന് ഫിലിം ഫെസ്റ്റിവലില് പാംഡി ഓര് കിട്ടുകയും ചെയ്തു. പല ലാറ്റിനമേരിക്കന് സിനിമകളും പലസ്തീനില് നിന്നുള്ള സിനിമകളുമെല്ലാം ഇന്നും തുടരുന്ന പലായനങ്ങളുടെ ദൃശ്യവത്ക്കരണങ്ങളാണ്.\nഇടവപ്പാതി പറയുന്നത് ടിബറ്റിലെ (ലാസയിലെ) ചൈനീസ് അധിനിവേശത്തെ തുടര്‍ന്ന് മാതൃരാജ്യം വിട്ടോടിപ്പോകേണ്ടിവന്ന തിബറ്റന് അഭയാര്‍ത്ഥികളെ കുറിച്ചാണ്. ദലൈലാമയുടെ കൂടെ ഇന്ത്യയിലെത്തിയ അവര്‍ക്ക് ഇന്ത്യ അഭയം കൊടുക്കുകയും ധര്‍മ്മശാലയിലും കര്‍ണ്ണാടകയിലെ ബൈലകുപ്പയിലുമായി അവര് ജീവിതം തുടരുകയും ചെയ്തു. എന്നാല് പിറന്ന രാജ്യം എന്നത് അവരുടെ എക്കാലത്തെയും വേദനായി തുടര്‍ന്നു.\nഒരു ഡോക്യുഫിക്ഷന് ശൈലിയില് തുടങ്ങി ഒരു പ്രണയ ചിത്രമായി മാറുന്ന ഇടവപ്പാതിയില് കുമാരനാശാന്റെ കരുണ സമാന്തര ആഖ്യാനമായി കടന്നു വരുന്നു. ബുദ്ധിസത്തെ കുറിച്ച് പഠിക്കുന്ന യാമിനിയും (ഉത്തര ഉണ്ണി) ടിബറ്റന് മൊണാസ്റ്ററിയില് ബുദ്ധ സന്യാസിയാവാന് പഠിക്കുന്ന സിദ്ധാര്‍ത്ഥനും (സിദ്ധാര്‍ത്ഥ ലാമ) തമ്മിലുള്ള പ്രണയം വാസവദത്തയും ഉപഗുപ്തനും തമിലുള്ള പ്രണയമായി ഇടകലരുകയും സമാനമായ പ്രതിസന്ധികളിലൂടെ കടന്നുപോവുകയും ചെയ്യുന്നു. ഒടുവില് അമ്മയെ വെപ്പാട്ടിയായി കൊണ്ടുനടക്കുന്ന ആളില് നിന്നു രക്ഷപ്പെടാന് യാമിനിയും സിദ്ധാര്‍ത്ഥനും തിബറ്റിലേക്ക് കടക്കാന് തീരുമാനിക്കുന്നു. എന്നാല് വിധി മറ്റൊന്നായിരുന്നു അതിര്‍ത്തിയില് അവര്‍ക്കായി കാത്തുവെച്ചത്.\nഇന്ത്യയിലും ടിബറ്റിലും ഹിമാലയന് താഴ്വാരത്തിലുമായി വലിയ ക്യാന്‍വാസില് പറയുന്ന ചിത്രം അവതരണത്തിലെ സങ്കീര്‍ണ്ണത കൊണ്ട് പലപ്പോഴും സംവിധായകന്റെ കയ്യില് നിന്നു വഴുതിപ്പോകുന്നതാണ് കണ്ടത്. സിദ്ധാര്‍ത്ഥന്‍റെയും യാമിനിയുടെയും ബന്ധത്തെ വാസവദത്തയും ഉപഗുപ്തനുമായുള്ള തീവ്രബന്ധമായി താദാത്മ്യപ്പെടുത്താനുള്ള ശ്രമം പലപ്പോഴും ഒരു വൃഥാ വ്യായാമമായി മാറി. ബുദ്ധദര്‍ശനങ്ങളെയും തിബറ്റന് പ്രശ്നങ്ങളെയും കുറിച്ചുള്ള പ്രഭാഷണങ്ങളായി സിനിമ. സംഭാഷണത്തിലെ സാഹിത്യാധിക്യവും നാടകീയതയും വിരസമായ അനുഭവമായി ചിത്രത്തെ മാറ്റി.\nഇടവപ്പാതിയുടെ ഏറ്റവും വലിയ പരാജയം അതിന്റെ കാസ്റ്റിംഗ് തന്നെയാണ്. യാമിനിയും വാസവദത്തയുമായി പരകായ പ്രവേശം നടത്താന് കഷ്ടപ്പെടുന്ന ഉത്തര ഉണ്ണിയെയാണ് ചിത്രത്തിലുടനീളം കാണുക. മോശമല്ലാത്ത ഒരു നര്‍ത്തകി എന്ന യോഗ്യത മാത്രമായിരിക്കാം ഉത്തര ഉണ്ണിയെ ഈ ചിത്രത്തിലെ നായികയായി തെരഞ്ഞെടുക്കാന് സവിധായകനെ പ്രേരിപ്പിച്ചിട്ടുണ്ടാവുക. സിദ്ധാര്‍ത്ഥനായി അഭിനയിച്ച പഴയ യോദ്ധ ബാലതാരത്തിന് പ്രത്യേകിച്ചു ചെയ്യാന് ഒന്നും ഉണ്ടായിരുന്നില്ല. എന്തിനാണ് യാമിനിയുടെ അമ്മയായി മനീഷ കൊയിരാളയെ കാസ്റ്റ് ചെയ്തത് എന്നു പലപ്പോഴും നമ്മള് അത്ഭുതപ്പെടും അവരുടെ പ്രകടനം കണ്ടാല്.\nഒരു മികച്ച ചലച്ചിത്രാനുഭവം ആകാനുള്ള എല്ലാ സാധ്യതകളും ഉണ്ടായിട്ടും ഈ കൊടും വേനലില് എത്തിയ ഇടവപ്പാതി ഒരു വരണ്ട അനുഭവമായി എന്നു പറയാതെ നിര്‍വാഹമില്ല.


ഈ സണ്‍ഗ്ലാസ്സ് പെണ്ണിന് അഴക് | Top Essential Sunglasses Every Girl Should Own - Malayalam BoldSky\n| Updated: Friday, February 9, 2018, 17:36 [IST]\nനമ്മൾ ഉപയോഗിക്കുന്ന വസ്തുക്കളിൽ ഏറ്റവും പ്രിയപ്പെട്ട ഒന്നാണ് സൺഗ്ലാസുകൾ. ആണായാലും പെണ്ണായാലും, നല്ല വെയിലുള്ള ദിവസം സൺഗ്ലാസുകൾ വയ്ക്കാതെ പുറത്തുപോകുക പ്രയാസമാണ്. സൂര്യപ്രകാശത്തിൽ നിന്ന് കണ്ണിനെ രക്ഷിക്കുക മാത്രമല്ല സൺഗ്ലാസുകൾ കൊണ്ടുള്ള പ്രയോജനം.\nമഞ്ഞുമലകളിലും മറ്റും ട്രാക്കിങിന് പോകുന്നവർക്ക് മഞ്ഞിൽ നിന്ന് കണ്ണിനെ സംരക്ഷിക്കാനും സൺഗ്ലാസുകൾ ഉപയോഗപ്പെടുന്നു. ചുരുക്കത്തിൽ, സൺഗ്ലാസുകൾ ആവശ്യം മാത്രമല്ല പ്രാധാനം കൂടിയാണ്. ഓരോ പെൺകുട്ടിയും സ്വന്തമായി കൈവശം കരുതേണ്ട വിവിധ തരം സൺഗ്ലാസുകൾ ഏതൊക്കെയെന്ന് നമുക്ക് നോക്കാം.\nവെസ്റ്റേൺ ഡ്രസ്സ് ആവട്ടെ ഇന്ത്യൻ പരമ്പരാഗത വസ്ത്രമാകട്ടെ, ഏവിയേറ്റർ സൺഗ്ലാസ് അതിനൊപ്പം ധരിക്കുന്ന പെൺകുട്ടിയെ കാണാൻ സുന്ദരിയായിരിക്കും. കല്യാണപ്പെണ്ണ് എവിയേറ്റർ ധരിച്ച് നിൽക്കുന്നത് കാണാൻ തന്നെ പ്രത്യേക ഭംഗി അല്ലെ? എവിയേറ്റർ സൺഗ്ലാസിന്റെ പ്രത്യേക ഇപ്പൊൾ മനസ്സിലായിക്കാണുമല്ലോ.\nപ്രിയങ്ക ചോപ്രയുടെ ഏറ്റവും പ്രിയപ്പെട്ട സൺഗ്ലാസാണ് വെയ്ഫാറർ മോഡൽ സൺഗ്ലാസുകൾ. ദീർഘവൃത്താകൃതിയിൽ മുഖമുള്ളവർക്കും, വട്ടമുഖമുള്ളവർക്കും ഏറ്റവും നന്നായി യോജിക്കുന്നത് വെയ്ഫാറർ ആണ്. ഇത് കാഷ്വൽ വസ്ത്രവുമായും പാർട്ടി വെയർ വസ്ത്രവുമായും ഒരുപോലെ ഇണങ്ങുന്നതാണ്.\nനിങ്ങളെ കൂടുതൽ സെക്സിയാക്കുന്ന മറ്റൊരു തരം സൺഗ്ലാസാണ് റിഫ്‌ളക്ടർ സൺഗ്ലാസുകൾ. ദീര്ഘവൃത്താകൃതിയിലുള്ളത് മുതൽ ബഹുകോണായത് വരെ പല തരത്തിലുള്ള റിഫ്‌ളക്ടർ സൺഗ്ലാസുകൾ ഇപ്പോൾ തരംഗമാണ്. ബീച്ചിലും പാർട്ടിയിലുമെല്ലാം ധരിക്കാൻ ഏറ്റവും നല്ലതാണ് ഇവ.\nകാറ്റ്‌സ് ഐ സൺഗ്ലാസുകൾ\nഇപ്പോഴത്തെ ഏറ്റവും ട്രെൻഡിയായ സൺഗ്ലാസുകൾ ഏതെന്നുള്ളതിന്റെ ഉത്തരമാണിത്. ഇത് പ്രധാനമായും ഗ്ലാസ്സായിട്ടാണ് വരുന്നത്. ഇവ ഏത് തരം കണ്ണടകളുമായും യോജിക്കും. ഈ ചിത്രത്തിലെ പെണ്കുട്ടി ധരിച്ചിരിക്കുന്നത് കാറ്റ്‌സ് ഐ രൂപത്തിലുള്ള റിഫ്‌ളക്ടർ സൺഗ്ലാസാണ്.\nആനിമൽ പ്രിന്റ് റിം\nറിമ്മുകളെ കുറിച്ച് പറയുകയാണെങ്കിൽ, ആനിമൽ പ്രിന്റുള്ള റിമ്മുകളാണ് ഇപ്പോൾ തരംഗം. ഒരു പെണ്കുട്ടിയുടെ സൺഗ്ലാസ് കളക്ഷനിൽ തീർച്ചയായും ഉണ്ടാവേണ്ട ഒന്നാണ് ആനിമൽ പ്രിന്റ് റിമ്മുള്ള സൺഗ്ലാസുകൾ. അതുകൊണ്ട് ഉടൻ തന്നെ വാങ്ങിക്കോളൂ.\nറൗണ്ടഡ് അഥവാ വട്ടത്തിലുള്ള സൺഗ്ലാസുകൾ പൊതുവെ അറിയപ്പെടുന്നത് ജോൺലിനൻ ഫ്രെയിം, ഹാരി പോട്ടർ ഫ്രെയിം തുടങ്ങിയ പേരുകളിലാണ്. ഇവ സൺഗ്ലാസുകളിലെ ഏറ്റവും ജനകീയമായ മോഡലുകളിൽ ഒന്നാണ്. ഇതും നിങ്ങളുടെ സൺഗ്ലാസ്സ് കളക്ഷനിൽ തീർച്ചയായും ഉണ്ടാവേണ്ട മോഡലാണ്. ഈ വിവിധതരം രൂപങ്ങളിലും ഡിസൈനുകളും ഉള്ള സൺഗ്ലാസുകൾ നിങ്ങളുടെ വാർഡ്രോബിനെ പൂർണ്ണതയിൽ എത്തിക്കുന്നതാണ്.\nSunglasses have always beenafavorite part of our accessories. Be it, men or women, no one can leave their house withoutapair of sunglasses onabright sunny day.


വിദ്യാര്‍ത്ഥികളെ പീഡിപ്പിച്ച മദ്രസ അധ്യാപകനും വാർഡനും പിടിയിൽ - Janayugom Online\nവിദ്യാര്‍ത്ഥികളെ പീഡിപ്പിച്ച മദ്രസ അധ്യാപകനും വാർഡനും പിടിയിൽ\nBy: Web Desk | Thursday 14 March 2019 10:58 AM IST\nകാസര്‍കോട്: വിദ്യാര്‍ത്ഥികളെ പീഡിപ്പിച്ച മദ്രസ അധ്യാപകനും പ്രീമെട്രിക്ക് ഹോസ്റ്റല് വാര്‍ഡനും അറസ്റ്റില്. മദ്രസാ വിദ്യാര്‍ത്ഥികളേയും പ്രീമെട്രിക്ക് ഹോസ്റ്റലില് പഠിക്കുന്ന ദളിത് വിദ്യാര്‍ത്ഥികളേയും പീഡിപ്പിച്ച കേസിലാണ് അറസ്റ്റ്. നാലു വര്‍ഷമായി മദ്രസ അധ്യപകനായി തുടരുകയായിരുന്നു സിദ്ധിഖ് മൗലവി. പീഡനത്തിനിരയായവരില് ഒരു കുട്ടി വിവരം ബന്ധുക്കളെ അറിയിച്ചതിനെ തുടന്ന് അധ്യാപകനെ മദ്രസയില് നിന്ന് പിരിച്ചു വിട്ടിരുന്നു.\nഇതോടെ പീഡന വിവരം ഒതുക്കി തീര്‍ക്കാനായിരുന്നു മദ്രസാ കമ്മിറ്റിയുടെ നീക്കം. എന്നാല് ചൈല്‍ഡ് ലൈന് പ്രവര്‍ത്തകരുടെ ഇടപെടലോടെയാണ് വിവരം പുറത്തറിഞ്ഞത്.ഹോസ്റ്റലില് ദിവസവേതനാടിസ്ഥാനത്തില് വാര്‍ഡനായി ജോലി ചെയ്യുന്ന ആദൂര് സ്വദേശി മുഹമ്മദലിയുടേതാണ് രണ്ടാമത്തെ അറസ്റ്റ്. ജൂണ് മാസത്തിലാണ് മുഹമ്മദലി ഇവിടെ വാര്‍ഡനായി ചേര്‍ന്നത്. സംഭവം പുറത്തറിഞ്ഞതോടെ മുങ്ങിയ പ്രതിയെ കര്‍ണാടകയില് നിന്നുമാണ് പിടികൂടിയത്.\nകൂടുതല് കുട്ടികളുടെ മൊഴിയെടുക്കാനും പീഡിപ്പിക്കപ്പെട്ടിട്ടുണ്ടോ എന്ന് അന്വേഷിക്കാനും പൊലീസ് ആരംഭിച്ചിട്ടുണ്ട്. മദ്രസയിലെയും പ്രീമെട്രിക്ക് ഹോസ്റ്റലിലെയും മുഴുവന് വിദ്യാര്‍ത്ഥികള്‍ക്കും കൗണ്‍സിലിംഗ് നല്‍കാനും തീരുമാനിച്ചിട്ടുണ്ട്.\nഇമാം ഷെഫീഖ് അല് ഖാസിമി മധുരയില് നിന്നും പൊലീസ് പിടിയില്\nആദിവാസി പെണ്‍കുട്ടികളെ പീഡിപ്പിച്ച കേസില് മൂന്ന് പേര് അറസ്റ്റില്\nകൊട്ടിയൂര് പീഡനം; വൈദികന് പ്രതിയായ കേസില് കോടതി വിധി ഇന്ന്


വികസനത്തിന്റെ ( കക്ഷി ) അരാഷ്ട്രീയം – Aam Aadmi Party | Kerala\nവികസനത്തിന്റെ ( കക്ഷി) അരാഷ്ട്രീയം\n-സി ആർ നീലകണ്ഠൻ\nകേരളത്തിലും ഒരു പരിധി വരെ ഇന്ത്യയിലാകെയും കാണുന്ന ഒരു രീതിയുണ്ട്. ജനങ്ങളെയും പരിസ്ഥിതിയെയും മറ്റും സാരമായി ബാധിക്കുന്ന ഒരു വിഷയം ഉയർന്നു വന്നാൽ അതിനെ മുന്നണികൾ തമ്മിലോ കക്ഷികൾ തമ്മിലോ ചിലപ്പോൾ കക്ഷികൾക്കകത്തെ ഗ്രുപ്പുകളോ വ്യക്തികളോ തമ്മിലോ ഉള്ള ഒരു തർക്കമോ വിവാദമോ ആക്കി മാറ്റുന്നു. അത് വഴി യഥാർത്ഥ പ്രശ്നം മുങ്ങിപ്പോകുന്നു. വിനാശം സംഭവിക്കുന്നു. നമ്മുടെ ശ്രദ്ധ അതിലല്ല എന്നതിനാൽ പ്രതിരോധം ദുർബലമാകുന്നു. അതിൽ നിന്നും ലാഭം കൊയ്യേണ്ടവർ അത് കൊയ്യുന്നു.\nഎറണാകുളം ജില്ലയിലെ വൈപ്പിൻ ദ്വീപിലെ പുതുവൈപ്പ് എന്ന പ്രദേശത്ത് ഇന്ത്യൻ ഓയിൽ കോർപറേഷൻ എന്ന പൊതുമേഖലാ സ്ഥാപനം നിർമിക്കുന്ന പാചകവാതക ടാങ്കുകൾക്കെതിരായ സമരം ഇതിനു ഒരു നല്ല ഉദാഹരണമാണ്. പ്രദേശവാസികൾ നടത്തുന്ന സമരമാണ് ഇത്. ഇത് സംബന്ധിച്ച വാദപ്രതിവാദങ്ങളിൽ ഒട്ടേറെ അസത്യങ്ങൾ പ്രചരിപ്പിച്ചുകൊണ്ട് കമ്പനിയും സർക്കാരും അതിനു നേതൃത്വം നൽകുന്ന രാഷ്ട്രീയ കക്ഷി യും (അതിന്റെ പ്രാദേശികനേതൃത്വമൊഴിച്ചു) രംഗത്ത് വന്നിരിക്കുന്നു. പദ്ധതിയെ മാത്രമല്ല അതിനെതിരെ സമരം ചെയ്യുന്ന കുട്ടികളും സ്ത്രീകളുമടങ്ങുന്ന നൂറു കണക്കിന് ജനങ്ങളെ അതിക്രൂരമായി തല്ലിച്ചതച്ചതിനെയും ഇവരെല്ലാം ഒളിഞ്ഞും തെളിഞ്ഞും ന്യായീകരിക്കുന്നുമുണ്ട്. ഈ സമരത്തെ സഹായിക്കുന്നവരെയെല്ലാം തീവ്രവാദികളും വികസനത്തെ തുരങ്കം വക്കുന്നവരുമായി ചിത്രീകരിക്കാനും അവർ ഇടതുപക്ഷത്തെ നശിപ്പിക്കാൻ ശ്രമിക്കുന്നവർ എന്ന് കുറ്റപ്പെടുത്താനും ശ്രമിക്കുകയാണ്. നന്ദിഗ്രാം, സിംഗൂർ എന്നൊക്കെ കേൾക്കുമ്പോൾ ഇടതുപക്ഷം അസ്വസ്ഥമാകുന്നതിനുള്ള കാരണം വ്യക്തമാണ്. മുപ്പത്തി നാല് കൊല്ലക്കാലം തുടർച്ചയായി ഭരണം നടത്തി റെക്കോർഡിട്ട പശ്ചിമ ബംഗാളിലെ സി പി എം ഈ രണ്ട് പദ്ധതികൾക്കായി ഭൂമി ഏറ്റെടുക്കാൻ ശ്രമിച്ചതിന്റെ ഫലമായി ഇന്ന് മൂന്നാം സ്ഥാനത്തിന് വേണ്ടി കിണഞ്ഞു ശ്രമിക്കുന്നു. ഒരു വട്ടം തങ്ങൾക്കു തെറ്റ് പറ്റിയതല്ല എന്ന് ജനങ്ങൾ ആവർത്തിച്ചുള്ള തെരഞ്ഞെടുപ്പുകളിലൂടെ പ്രഖ്യാപിക്കുന്നു. അറുപതു വര്ഷം എതിർത്തുപോന്ന കോൺഗ്രസിന്റെ കൂടെ കൂടിയെങ്കിലും രക്ഷപ്പെടാൻ കഴിയുമോ എന്നാണ് ഇന്നവിടെ പരീക്ഷിക്കുന്നത്.\n2007 -8 കാലത്ത് നന്ദിഗ്രാമും സിംഗൂരും ചർച്ചാവിഷയമായിരുന്നപ്പോൾ പാർട്ടി ഉയർത്തിയിരുന്ന അതെ പ്രതിരോധങ്ങൾ തന്നെയാണ് പുതുവൈപ്പിൻറെ കാര്യത്തിൽ ഇപ്പോഴും ഉയർത്തുന്നത് എന്നത് തന്നെ അവിടെ നിന്നും ഒരു പാഠവും ഇവർ പഠിച്ചില്ല എന്നാണു കാണിക്കുന്നത്. ആ പദ്ധതി വലിയ വികസനം നാട്ടിനുണ്ടാകും, അതുപേക്ഷിച്ചാൽ നിക്ഷേപകരുടെ വിശ്വാസം തകരും , ജനങ്ങളാകെ അതിനു അനുകൂലമാണ്, ചിലസ്ഥാപിത താൽപര്യക്കാർ നുഴഞ്ഞുകയറി സൃഷ്ടിക്കുന്ന കുഴപ്പങ്ങൾ മാത്രമാണിത്, അവരുടെ ലക്‌ഷ്യം പാർട്ടിയെ തകർക്കുക എന്നതാണ്, അതുകൊണ്ടുതന്നെ പാർട്ടിയുടെയും ഇടതുപക്ഷത്തിന്റെയും കൂടെ നിൽക്കുന്നവർ ആ പദ്ധതിയെ അനുകൂലിക്കണം എന്ന് പത്ര ദൃശ്യ മാധ്യങ്ങളിലൂടെ ആവർത്തിച്ച കഥകൾ നമുക്ക് ഇന്നും നല്ല ഓർമ്മയുണ്ട്. അന്നും അതിനെ സംശയത്തോടെ തന്നെ കണ്ട വി എസ അച്യുതാനന്ദനെപ്പോലുള്ളവർ ഇവിടെയും ജനങ്ങൾക്കൊപ്പം നിൽക്കുന്നുണ്ട്. ആ ഓര്മ പൂർണമായി നഷ്ടപ്പെടാത്തതിനാലാകണം സി പി എമ്മിന്റെ പ്രാദേശികഘടകവും എല്ലാ തദ്ദേശഭരണ പ്രതിനിധികളും ഒടുവിലായി സ്ഥലം എം എൽ ആയും പദ്ധതിയെ പരസ്യമായി എതിർക്കുന്നത്. ഇടതു പക്ഷത്തെ രണ്ടാമത്തെ വലിയ കക്ഷിയായ സി പി ഐ പല വിഷയങ്ങളിലെന്ന പോലെ ഇവിടെയും അതിശക്തമായി പദ്ധതിയെ എതിർക്കുന്നത്. ബംഗാളിൽ അവർക്കത്തിന് കഴിഞ്ഞില്ല. ഒരു പക്ഷെ ഇവിടെ ഉള്ളത്ര ശക്തി എന്നവർക്ക് അവിടെ ഉണ്ടായിരുന്നില്ലായിരിക്കാം. പക്ഷെ ഇതൊന്നും മുഖ്യമന്ത്രിയെയും പാർട്ടിയിലെ പ്രബല വിഭാഗത്തെയും ഇളക്കാൻ പോന്നതാണെന്നു തോന്നുന്നില്ല. പദ്ധതി അവിടെ തന്നെ വരുമെന്നാണ് അവർ ആവർത്തിക്കുന്നത്. അതിനർത്ഥം പുതിയൊരു നന്ദിഗ്രാം പുതുവൈപ്പിനിൽ വന്നാലും ഒരു പ്രശ്നവുംയി അവർ കാണുന്നില്ല എന്നാണു. കഴിഞ്ഞ വി എസ മന്ത്രിസഭയുടെ കാലത്ത വല്ലാർപാടം പദ്ധതിക്ക് വേണ്ടി പാവപ്പെട്ട ജനങ്ങളെ മൂലമ്പിള്ളിയിൽ അടിച്ചിറക്കിയതിന്റെ ഓർമ്മയും ഇവർക്ക് നഷ്ടപ്പെട്ടു. അന്നുയർന്നുവന്ന ശക്തമായ സമരങ്ങളുടെ ഫലമായി ഒരു പാക്കേജ് പ്രഖ്യാപിക്കാനും ഭാഗികമായെങ്കിലും അത് നടപ്പിലാക്കാനും അവർ നിര്ബന്ധിതരായതിനാൽ തൽക്കാലം രക്ഷപ്പെട്ടു. എന്നാൽ ഇവിടെ ഒരു ഗ്രാമം ഒന്നടങ്കമാണ് സമരത്തിനിറങ്ങിയിരിക്കുന്നതു. അവരുടെ സമരത്തിൽ ന്യായമുണ്ടെന്നു പൊതു സമൂഹത്തിനു വിശ്വാസം ഉണ്ടായിരിക്കുന്നു. പ്രത്യേകിച്ചും ആ ജനതക്കെതിരെ അതിക്രൂരമായി സർക്കാർ ബലപ്രയോഗം നടത്തിയത് കൂടി നേരിൽ കണ്ടപ്പോൾ. ഹിംസയെ സർക്കാരും പാർട്ടിയും ന്യായീകരിക്കുന്നത് കാണുമ്പോൾ.പ്രതിപക്ഷം ഇത്തരമൊരു അവസ്ഥ മുതലെടുക്കുമെന്നു തീർച്ച. അതവരുടെ രീതിയാണ്. പദ്ധതിയോട് അവർ എടുക്കുന്ന സമീപനത്തിലെ ഇരട്ടത്താപ്പ് പ്രകടമാണ്. പക്ഷെ സർക്കാരിന്റെ പിടിവാശിയും തെറ്റായ ഇടപെടലും വഴി അവർ രക്ഷപ്പെടുകയാണ്. ഏറ്റവുമൊടുവിൽ സമരത്തിന്റെ ഫലമായി സർക്കാർ തന്നെ നിയോഗിച്ച വിദഗ്ധസമിതി തന്നെ പ്രസ്തുത പദ്ധതി നിയമവിധേയമല്ലെന്നും അപായസാധ്യതയുണ്ടെന്നുമുള്ള ജനങ്ങളുടെ ആശങ്കകൾ ശരിവെക്കുന്നു. ഈ തീരുമാനം ജനങ്ങൾക്ക് നേരെ ഇത്ര ഹീനമായ അക്രമങ്ങൾ നടത്തിയ ശേഷമാണോ ചെയ്യേണ്ടത്? സമാനമാണ് ചെറുവള്ളി വിമാനത്തവാളത്തിന്റെയും ഗെയിൽ പൈപ്പലൈനിന്റെയും ഒക്കെ വിഷയങ്ങളിൽ സർക്കാർ എടുക്കുന്ന സമീപനവും. ഗെയിൽ വിഷയത്തിൽ ക്രൂരമായമർദ്ദനം അഴിച്ചു വിട്ടു. തീവ്രവാദികളാണ് സമരത്തിന് പിന്നിലെന്ന് ആവർത്തിക്കുന്നു.\nമൂന്നാറിലെ കയ്യേറ്റമൊഴിപ്പിക്കൽ മറ്റൊരുദാഹരണം. 2007 ൽ വി എസ സർക്കാർ അതിനു ഗൗരവമായി ഒരുങ്ങിയപ്പോൾ അതിനെതിരെ ആദ്യം രംഗത്ത് വന്നത് റവന്യു മന്ത്രിയുടെ പാർട്ടിയായ സി പി ഐ തന്നെ. അതോടെ സർവ്വരും അംഗീകരിച്ച ആ പ്രക്രിയ എന്നെന്നേക്കുമായി അവസാനിച്ചു. ഇപ്പോൾ വീണ്ടും മൂന്നാർ വിഷയമായിട്ടുണ്ട്.പക്ഷെ അത് പുറം പ്രദേശത്താണ് എന്ന് മാത്രം.ഇവിടെ സി പി ഐ ആണ് ഒഴിപ്പിക്കലിന് വേണ്ടി വാദിക്കുന്നത്. എതിര്പക്ഷത്ത് കോൺഗ്രസ്സി ല്ല. പക്ഷെ മുഖ്യഭരണകക്ഷിയായ സി പി എം ആണുള്ളത്. വി എസ ഒഴിച്ചുള്ള സി പി എം എന്നും ആ പക്ഷത്താണ് താനും. കൊട്ടക്കാമ്പൂരിലെ ഭൂമി പ്രശ്നം എന്താണ്? . ഇടതുപക്ഷ എം പിയുടെ കൈവശമിരിക്കുന്ന ഇരുപതേക്കർ ഭൂമിയുടെ പട്ടയമാണ് റവന്യു വകുപ്പ് റദ്ദാക്കിയത്. അതിലും സി പി ഐ കൈകാര്യം ചെയ്യുന്ന വകുപ്പുകൾക്കെതിരെ ഹർത്താൽ നടത്തുന്ന സി പി എം. തന്റെ കൂടി അറിവോടെയും സമ്മതത്തോടെയുമാണ് സബ് കളക്ടർ അങ്ങനെ ചെയ്തതെന്ന് റവന്യു മന്ത്രി പറയുമ്പോഴും എം എം മണി പതിവുപോലെ തെറി വിളിക്കുന്നത് നിയമം പാലിക്കുന്ന ഉദ്യോഗസ്ഥരെയാണ്. നിലമ്പൂരിലെ എം എൽ എ പി വി അൻവർ നടത്തിയ നിയമലംഘനങ്ങളുടെ പട്ടിക വളരെ നീണ്ടതാണ്. എന്നിട്ടും സർക്കാരിന് അനക്കമില്ല. യു ഡി എഫിനും കാര്യമായ പ്രശ്‌നമില്ല. ഒരു പ്രതിപക്ഷത്തിന്റെ റോൾ എടുക്കാൻ അവർക്കു കഴിയുന്നില്ല. അതിനു കാരണം ഈ അഴിമതികളൊക്കെ ഏറിയും കുറഞ്ഞും കൂട്ട് കച്ചവടങ്ങളാണ് എന്നതാണ്.\nഇപ്പോൾ കോടിയേരിയും കാനവും തമ്മിലുള്ള തർക്കം അവർ തമ്മിൽ സംസാരിച്ചു ഒരു സന്ധി പ്രഖ്യാപിച്ചേക്കാം. അതിനാണ് സാധ്യത. കാരണം ഭരണം എല്ലാവര്ക്കും പ്രധാനമാണല്ലോ. എം എൻ വിജയൻ മാഷ് ചോദിച്ചതുപോലെ ചോദ്യം ചോദിച്ച കുട്ടിയെ ക്ലാസിൽ നിന്ന് പുറത്താക്കിയാലും ആ കുട്ടി ചോദ്യം പിൻവലിച്ചാലും അതിന്റെ ഉള്ളടക്കം ക്‌ളാസിൽ തന്നെ നിലനിൽക്കുമല്ലോ. ഇവിടത്തെ തർക്കങ്ങൾ അവരുടെ വീട്ടുകാര്യം സംബന്ധിച്ചൊന്നുമല്ലല്ലോ. കേരളത്തിലെ ജനങ്ങളെ സംബന്ധിച്ചല്ലേ ? അവർ പരസപരം പൊറുക്കുമ്പോളും ആ വിഷയങ്ങൾ നമ്മുടെ മുന്നിൽ തന്നെയില്ലേ ? ചാണ്ടിയുടെ രാജി ഇനിയും വൈകാതെയാക്കുന്നതിനുള്ള പ്രധാന കാരണമായി പൊതു സമൂഹം വിശ്വസിക്കുന്നത് നവ. 15നു നടന്ന മന്ത്രിസഭായോഗത്തിൽ നിന്നും വിട്ടുനിൽക്കാനുള്ള തീരുമാനത്തിന്റെ ഫലമായാണ് എന്നാണു. സി പി ഐ മാത്രമല്ല തോമസ് ചാണ്ടിയും അങ്ങനെ തന്നെ വിശ്വസിക്കുന്നു. ഈ നടപടി വഴി കേരളീയ സമൂഹത്തിൽ സി പി ഐക്ക് വലിയ തോതിൽ പ്രതിച്ഛായ ഉയർന്നുവെന്ന വസ്തുതയും ഉണ്ട്. സി പി എം നേതാക്കൾ ഒഴിച്ച് മറ്റെല്ലാവരും അങ്ങനെ കരുതുന്നു.\nപണം വാരിവിതറിയ ചാണ്ടിയുടെ സുഖസൗകര്യങ്ങൾ അനുഭവിക്കാത്ത നേതാക്കളും ഉദ്യോഗസ്ഥരും ( ന്യായാധിപർ വരെയും) കുറവാണെന്നു കേൾക്കുന്നു. അതിൽ കക്ഷി രാഷ്ട്രീയവ്യത്യാസമൊന്നും അദ്ദേഹം പരിഗണിക്കാറില്ല. താൻ നൽകിയ ഔദാര്യങ്ങളുടെ തെളിവുകൾ ചാണ്ടി കളയാതെ സൂക്ഷിച്ചു വക്കുന്നു എന്നത് തന്നെ അദ്ദേഹത്തിലെ ബിസിനസുകാരന്റെ കഴിവ് കാണിക്കുന്നു. അതുകൊണ്ടാണ് 2006 മുതൽ ഇദ്ദേഹം നടത്തിയ കയ്യേറ്റങ്ങളും നിയമലംഘനങ്ങളും ആരുടെയും ശ്രദ്ധയിൽ പെടാതിരുന്നതും എന്ന് വ്യക്തം. ഇദ്ദേഹം ഭരണപ്രതിപക്ഷങ്ങളിൽ ഇരിക്കുമ്പോഴും ഇത് നടത്തിപ്പോന്നു. ആലപ്പുഴ നഗരസഭയിലും റവന്യു അടക്കമുള്ള ഒരു നിർണായക വകുപ്പുകളിലും ഇദ്ദേഹത്തിനെതിരെ ശബ്ദിക്കാൻ ആരും ധൈര്യപ്പെട്ടില്ല. നഗരസഭ നൽകിയ നികുതി ഇളവുകൾ ഭരണം മാറിയിട്ടും റദ്ദാക്കപ്പെട്ടില്ല. ഇദ്ദേഹത്തിന് ദോഷകരമായ ഫയലുകൾ അപ്രത്യക്ഷമാകുന്നതും ഇതൊക്കെ തന്നെ മൂലമാണ്. ഇദ്ദേഹത്തിന്റെ ഔദാര്യങ്ങൾ പറ്റാത്ത ചില പൊതുപ്രവർത്തകർ നടത്തിയ ഇടപെടലുകളെ അടിച്ചമര്തതാൻ ഇദ്ദേഹത്തിന് കഴിഞ്ഞു. 2014ൽ ഇത് സംബന്ധിച്ച ഒരു ഹൈക്കോടതി വിധിയിൽ വസ്തുതകൾ പരിശോധിക്കാൻ റവന്യു ഉദ്യോഗസ്ഥരോട് ആവശ്യപ്പെട്ടു. തഹസിൽദാർ വസ്തുനിഷ്ഠമായി പരിശോധിച്ച് നിയമലംഘനങ്ങൾ റിപ്പോർട് ചെയ്തു. പക്ഷെ ആർ ഡി ഒയും അതിനു മീതെ അന്നത്തെ ജില്ലാ കളക്ടറും അതെല്ലാം മറച്ചു വച്ച് ചാണ്ടിയെ രക്ഷിച്ചു.രാഷ്ട്രീയനേതൃത്വങ്ങളും ( അന്ന് യു ഡി എഫ് ഭരണമായിരുന്നു) കണ്ണടച്ചു.\nഇപ്പോൾ ഈ വിഷയം ഉയർന്നു വന്നത് ജനാധിപത്യത്തിന്റെ നാലാം തൂണായ മാധ്യമങ്ങൾ വഴിയാണ്. ഏഷ്യാനെറ്റ് ആരംഭിച്ച വെളിപ്പെടുത്തലുകൾ മറ്റുള്ളവർ ഏറ്റെടുത്തു. സി പി എം ചാനൽ ഒഴിച്ചെല്ലാവരും അതിനു പിന്തുണ നൽകി. പത്രങ്ങൾക്കും ഒഴിഞ്ഞു നിൽക്കാൻ കഴിയാത്ത അവസ്ഥ വന്നു. ഇപ്പോൾ ചാണ്ടിയുടെ രാജിയുടെ ക്രെഡിറ്റ് എടുക്കാൻ സി പി ഐയോ മറ്റുള്ളവരോ എത്ര ശ്രമിച്ചാലും ചില സത്യങ്ങൾ ബാക്കിയാകും. ഇത്രയേറെ നിയമലംഘനങ്ങൾ അവിടെ നടന്നിട്ടും പഞ്ചായത്ത് – നഗരസഭ മുതൽ പാർലമെന്റ് തലം വരെയുള്ള ഒരു ജനപ്രതിനിധിയും ഒരു രാഷ്ട്രീയപ്രവർത്തകനും അതൊന്നും കണ്ടിട്ടേയില്ലെന്നു പറഞ്ഞാൽ ആർ വിശ്വസിക്കും? ഇത്തരം വികസനങ്ങളെ യാതൊരു മ ടിയും കൂടാതെ അംഗീകരിക്കുന്ന അവസ്ഥയിലേക്ക് സി പി എം നേതൃത്വം ഇന്നെത്തിയിട്ടുണ്.\nചാണ്ടിയുടെ റിസോർട് വിഷയത്തിൽ മന്ത്രിസഭയുടെ കൂട്ടുത്തരവാദിത്തം, മുന്നണി മര്യാദ , ഇടതു ഐക്യത്തിന്റെ സംസ്ഥാന ദേശീയ പ്രാധാന്യം തുടങ്ങിയവ ഉയർത്തിയാണ് സി പി ഐക്ക് നേരെ അവർ ആഞ്ഞടിക്കുന്നത് . പക്ഷെ ഇതൊന്നും തോമസ് ചാണ്ടിക്കും എൻ സി പിക്കും ബാധകമാണോ എന്നവർ പറയില്ല. ഈ വിഷയം പൊങ്ങി വന്നത് മുതൽ സി പി ഐക്ക് നേരെ കടുത്ത ആക്രമണമാണ് തോമസ് ചാണ്ടി നടത്തിവരുന്നത് എന്ന് കാണാൻ പ്രയാസമില്ല. റവന്യു മന്ത്രി കളക്ടറെ അന്വേഷിക്കാൻ ചുമതലപ്പെടുത്തിയപ്പോൾ മുതൽ ഇതും തുടങ്ങുന്നു. പ്രാഥമിക റിപ്പോർട് വന്നപ്പോൾ തന്നെ മന്ത്രി നടത്തിയ നിയമലംഘനങ്ങൾ വ്യക്തമായിരുന്നു. പിന്നീട് സമ്പൂര്ണ റിപ്പോർട്ട് വന്നപ്പോൾ രോഷം കൂടി. സി പി ഐ നേതാവ് നയിച്ച ജാഥയിൽ പങ്കെടുത്തതുകൊണ്ട് ചെറുവിരൽ ഉയർത്തിക്കാട്ടി ചാണ്ടി നടത്തിയ പ്രകടനം നാം കണ്ടു. തുടർന്ന് സി പി ഐ ദേശീയനേതാവിനെ വരെ ചാണ്ടി അപഹസിച്ചു. കോടതിയിൽ കേസ് വന്നപ്പോൾ സർക്കാർ ഭാഗം വാദിക്കാൻ ചുമതലപ്പെട്ട സി പി ഐ നോമിനിയായ അഡിഷണൽ അഡ്വക്കറ്റ് ജനറലിനെ ഒഴിവാക്കാൻ മുഖ്യമന്ത്രി തീരുമാനിച്ചതും ചാണ്ടിയുടെ വാശി മൂലമെന്ന് വ്യക്തം. അഡ്വക്കറ്റ് ജനറൽ സി പി ഐയുടെ റവന്യു മന്ത്രിക്കെതിരെ നടത്തിയ ആക്രോശങ്ങളും നാം കേട്ടതാണ്. ഏറ്റവുമൊടുവിൽ ഹൈക്കോടതിയിൽ കൊടുത്ത കേസിൽ ചാണ്ടി പ്രത്യക്ഷമായി തന്നെ റവന്യു മന്ത്രിക്കെതിരെ ഹർജിയിൽ വിമര്ശനമുന്നയിച്ചു. രാജി സമ്മർദ്ദം വന്നപ്പോഴും രാജിക്ക് ശേഷവും സി പി ഐയെ ചാണ്ടിയും അദ്ദേഹത്തിന്റെ പാർട്ടി നേതാക്കളും കടുത്ത ഭാഷയിൽ വിമർശിച്ചു. ഇതൊക്കെ നടക്കുമ്പോഴും മുഖ്യമന്ത്രിയോ സി പി എം നേതാക്കളോ മുന്നണി മര്യാദയുടെ കാര്യം ഓർത്തില്ലെന്നാണോ ?\nഅല്ല അവർ ഇതെല്ലാം ആസ്വദിക്കുകയായിരുന്നു. തങ്ങളുമായി ഏറ്റവും അടുപ്പമുള്ള കക്ഷിയെ പിണക്കിയാലും ഇത്തരം വികസനങ്ങളുമായി മുന്നോട്ടു പോകണമെന്ന് ഇവർ തീരുമാനിക്കുന്നത്? അതിൽ അഴിമതിക്കുള്ള പങ്കു ഇന്നാർക്കും വ്യക്തമാണ്. പക്ഷെ അതിനപ്പുറം വികസനം എന്നതിന്റെ നിർവചനം തന്നെ മൂലധനത്തിനും കമ്പോളത്തിനും അനുകൂലമായ ഒന്നാണെന്ന് ഇടതു പക്ഷവും കരുതുന്നു. ടുറിസത്തെ ഇത്ര മഹത്തായ വികസനമാണ് കാണുന്ന രീതി തന്നെ എത്രമാത്രം സുസ്ഥിരമാണ് എന്ന് പരിശോധിക്കണം. ഒന്നാം ലോകത്തിലേതു പോലുള്ള ടുറിസമല്ല ഇന്നാട്ടിൽ നടപ്പാക്കുന്നത്. അവിടെ നിലവിലുള്ള ഒന്നും നശിപ്പിക്കാതെ മാത്രമേ വിനോദ സഞ്ചാരികൾക്കു സൗകര്യമൊരുക്കൂ. എന്നാൽ ഇവിടെ മാലയും കാറ്റും മണ്ണും കടലും നദികളും കാലാവസ്ഥയുമെല്ലാം തകർക്കുന്ന ടുറിസമാണ് വരുന്നത്.ചാണ്ടിയുടെ റിസോർട്ട് മാത്രമല്ല, അൻവറിന്റെ പാർക്കും മൂന്നാറും വൈപ്പിനിലെ കായൽ നികത്തിപ്പണിയുന്ന കൺവെൻഷൻ സെന്ററും ആക്കുളത്തെ മാലിന്യവുമെല്ലാം ഇതിന്റെ ഫലങ്ങളാണ്.\nമാധ്യമങ്ങൾ പുറത്തുകൊണ്ടു വന്നപ്പോൾ മാത്രമാണ് എന്തെങ്കിലും നീക്കങ്ങൾ ആരംഭിച്ചത്. എന്നാൽ ഇവരെക്കാളെല്ലാം ശക്തമായി പ്രവർത്തിച്ചത് ആലപ്പുഴ ജില്ലാ കലക്ടറാണ്. മുമ്പ് ഭക്ഷ്യസുരക്ഷാ കമ്മീഷണറായിരുന്ന കൊണ്ട് വമ്പന്മാരെ നേരിട്ട് സ്വന്തം ശേഷിയും നിശ്ചയദാർഢ്യവും തെളിയിച്ച അനുപമ എന്ന കളക്ടർ ഇവിടെയും സത്യം മാത്രം നിർഭയമായി കണ്ടെത്തി റിപ്പോർട് ചെയ്യുകയാണുണ്ടായത്. പുതു തലമുറയിൽ കുറേപ്പേരെങ്കിലും സിവിൽ സർവീസ് പരീക്ഷപാസായി സത്യസന്ധമായി തൊഴിൽ ചെയ്യണമെന്ന് തീരുമാനിച്ചിട്ടുണ്ട്. മുൻ ദേവികുളം സബ് കളക്ടർ ശ്രീറാമിനെ പറ്റി ഏറെ നാം കേട്ടതാണ്. അതിനേക്കാൾ ശക്തമായി ഇടപെട്ട ഫോർട്ട് കൊച്ചി സബ്കലക്ടർ സ്ഥാനത്ത് നിന്നും മാറിയപ്പോഴാണ് അവർ ചെയ്ത പ്രവർത്തനങ്ങൾ നാം അറിഞ്ഞത്. ശ്രീറാമിന് പകരം ഇപ്പോൾ ദേവികുളത്തെത്തിയ സബ് കളക്ടർ പ്രേംകുമാറും ധീരമായി മുന്നോട്ടു പോകുന്നു എന്നതിന്റെ ലക്ഷണങ്ങൾ കാണുന്നുണ്ട്. അദ്ദേഹത്തിനെതിരെയും അപായമണികൾ അടിച്ചു തുടങ്ങിയിരിക്കുന്നു.\nവലതുപക്ഷത്തെ നമുക്ക് വിട്ടു കളയാം . അവർ അങ്ങനെയാണ്. പക്ഷെ ഇടതെന്നു പറയുന്നവരോ? ലോക്സഭാ തെരഞ്ഞെടുപ്പിൽ ഗാഡ്ഗിൽ കസ്തുരിരംഗൻ വിരുദ്ധവികാരം ആളിക്കത്തിച്ചുകൊണ്ട് മതനേതാക്കളുടെ ആശീർവാദത്തോടെ വിജയിപ്പിച്ചു ഇടുക്കി സീറ്റ് പിടിക്കുകയായിരുന്നു. കഴിഞ്ഞ നിയമസഭാ തെരഞ്ഞെടുപ്പിൽ സി പി എം സ്വതന്ത്രരായി മത്സരിപ്പിച്ച പലരെയും പറ്റി അതിശക്തമായ വിമർശനങ്ങൾ ഉയർന്നിരുന്നു. മുൻകാലങ്ങളിലെ ഇടതുപക്ഷം ചില സ്വാതന്ത്രത്തെ നിർത്തി വിജയിപ്പിച്ചിട്ടുണ്ടെന്നായിരുന്നു അന്ന് പറഞ്ഞ ന്യായം. പക്ഷെ അവർ ആരൊക്കെയായിരുന്നു? പിന്നീട് സുപ്രീം കോടതി ന്യായാധിപനായി ഉയർന്ന വി.ആർ. കൃഷ്ണയ്യർ, ജോസഫ് മുണ്ടശ്ശേരി, ഡോക്ടർ എ.ആർ.മേനോൻ, പിന്നീട് എം. കെ സാനുമാഷ് … ഈ പട്ടികയിൽ പെട്ടവരുടെ ഗുണഗങ്ങളുമായി താരതമ്യം ചെയ്‌താൽ ഇപ്പോഴത്തെ സ്വതന്ത്രർ ഇവിടെ നിൽക്കും? ഇവരൊക്കെ കേവലം സമ്പന്നരാണെന്നതല്ല വിഷയം. അവരുടെയൊക്കെ സമ്പാദ്യത്തിന്റെ പിന്നാമ്പുറങ്ങൾ അത്ര ശുഭകരമല്ലെന്നാണ് ആരോപണമുയർന്നത്. അവരെല്ലാം തന്നെ ഇപ്പോൾ സ്വന്തം കുഴി തോണ്ടുന്നു. ഇതിനെതിരെ ശബ്ദിക്കാൻ സി പി ഐ ശ്രമിക്കുമ്പോൾ അത് മുന്നണിമര്യാദയുടെ ലംഘനമാണെന്ന് പറയുന്നവർ ഏതു മുന്നണിയെക്കുറിച്ചാണ് സംസാരിക്കുന്നതു.


Rat fever hits Kerala; Death rates rising | എലിപ്പനിയില് 'വിറച്ച്' കേരളം: ഇന്നു മാത്രം മരണം അഞ്ച്, പ്രതിരോധ മരുന്ന് അവഗണിച്ചത് മരണസംഖ്യ കൂട്ടിയെന്ന് ആരോഗ്യമന്ത്രി, വൈകിട്ട് അടിയന്തിര യോഗം | Mangalam\nTuesday, November 20, 2018 Last Updated 1 Min 40 Sec ago English Edition\nMonday 03 Sep 2018 01.10 PM\nഎലിപ്പനിയില് 'വിറച്ച്' കേരളം: ഇന്നു മാത്രം മരണം അഞ്ച്, പ്രതിരോധ മരുന്ന് അവഗണിച്ചത് മരണസംഖ്യ കൂട്ടിയെന്ന് ആരോഗ്യമന്ത്രി, വൈകിട്ട് അടിയന്തിര യോഗം\nതിരുവനന്തപുരം: പ്രളയത്തില് നിന്ന് കരകയറാനുള്ള ശ്രമങ്ങള്‍ക്കിടെ എലിപ്പനിയില് വിറച്ച് കേരളം. പത്തനംതിട്ട റാന്നി സ്വദേശിയായ രഞ്ജു(27), എരഞ്ഞിക്കല് സ്വദേശി അനില് കുമാര്, വടകര സ്വദേശി നാരായണി, വടക്കന് പറവൂര് സ്വദേശി പുതിയതോട് പുന്നയ്ക്കല് ഉത്തമന്( 48) കല്ലാനി അശ്വനി ഹൗസില് രവി(59) തൊടുപുഴ ഒളമറ്റം സ്വദേശി ജോസഫ് മാത്യൂ(58) എന്നിവരാണ് ഇന്നു മരിച്ചത്.\nകോട്ടയം മെഡിക്കല് കോളേജ് ആശുപത്രിയില് ചികിത്സയിലിരിക്കെയാണ് ജോസഫ് മാത്യൂ മരിച്ചത്. പ്രളയ ബാധിത പ്രദേശങ്ങളില് ശുചീകരണ പ്രവര്‍ത്തനങ്ങള്‍ക്കിറങ്ങിയവരാണ് രഞ്ജുവും അനില് കുമാറും. കോഴിക്കോട് ജില്ലയില് ഇന്ന് മൂന്നു പേര് മരിച്ചു. ഞായറാഴ്ച സംസ്ഥാനത്ത് പത്തു പേരാണ് മരിച്ചത്. ഇതോടെ എലിപ്പിനി ബാധിച്ച് സംസ്ഥാനത്ത് മരിച്ചവരുടെ എണ്ണം 47 ആയി.\nഅതേസമയം പ്രതിരോധമരുന്ന് കഴിക്കാത്തത് എലിപ്പനി മരണസംഖ്യ കൂട്ടിയെന്ന് ആരോഗ്യമന്ത്രി കെ.കെ. ശൈലജ പറഞ്ഞു. ജനങ്ങള് കര്‍ശനമായി നിര്‍ദേശങ്ങള് പാലിക്കണമെന്നും, പ്രതിരോധ മരുന്നിന് ക്ഷാമമില്ലെന്നും മന്ത്രി വ്യക്തമാക്കി. 30 ദിവസത്തിനുള്ളില് നിയന്ത്രണ വിധേയമാക്കാന് കഴിയുമെന്നാണ് വിലയിരുത്തുന്നത്. രക്ഷാപ്രവര്‍ത്തകര്‍ക്ക് ക്യത്യമായ നിര്‍ദേശങ്ങള് നല്‍കിയിരുന്നു. ഇതു പാലിക്കാത്തതാണ് സ്ഥിതി ഗുരുതരമാക്കിയതെന്നും മന്ത്രി കൂട്ടിച്ചേര്‍ത്തു.\n്‌ലിപ്പനി മരണം കൂടുന്ന സാഹചര്യത്തില് ആരോഗ്യമന്ത്രി ആരോഗ്യവകുപ്പ് അധികൃതരുടെ യോഗം വിളിച്ചു. ഇന്ന് വൈകിട്ട് മൂന്നിന് കളക്ടറേറ്റ് കോണ്‍ഫറന്‍സ് ഹാളിലാണ് യോഗം ചേരുന്നതമ് ജില്ലാ കളക്ടര്, ഡിഎംഒ തുടങ്ങിയവരുള്‍പ്പെടെ യോഗത്തില് പങ്കെടുക്കും.\nസ്ഥിതി ഗുരുതരമാണെന്നതിനാല് ജാഗ്രത പാലിക്കണമെന്നും പ്രതിരോധ മരുന്നു കഴിക്കുന്നതില് അലംഭാവം കാണിക്കരുതെന്നും ആരോഗ്യ വകുപ്പ് മുന്നറിയിപ്പ് നല്‍കി. ശക്തമായ പനി, തലവേദന തുടങ്ങിയ ലക്ഷണങ്ങളുണ്ടായാല് ഉടന് ചികിത്സ തേടണം. പ്രളയജലവുമായി സമ്പര്‍ക്കമുണ്ടായവര് പ്രതിരോധമരുന്നായ ഡോക്സിസൈിന് ഗുളിക കഴിക്കണം. എലിപ്പനി ബാധിതരെ കിടത്താന് സര്‍ക്കാര് ആശുപത്രികളില് പ്രത്യേക വാര്‍ഡുകള് സജ്ജമാക്കി. വെന്റിലേറ്റര് അടക്കമുള്ള സൗകര്യങ്ങളുമുണ്ട്. ഡോക്സിസൈിനും ചികിത്സയ്ക്ക് ആവശ്യമായ പെനിസിലിനും എല്ലാ ആശുപത്രികളിലും ഉറപ്പാക്കിയിട്ടുണ്ടെന്ന് ആരോഗ്യവകുപ്പ് അറിയിച്ചു.\nകോഴിക്കോട് ജില്ലയില് ഇതുവരെ 19 പേരാണു പനി മൂലം മരിച്ചത്. മെഡിക്കല് കോളജ് ആശുപത്രിയില് 142 പേര് പനിക്കു ചികിത്സതേടി. ഇതില് 38 പേര്‍ക്ക് എലിപ്പനി സ്ഥിരീകരിച്ചു. മലപ്പുറത്തു പത്തുപേരില് എലിപ്പനി സ്ഥിരീകരിച്ചു. 48 പേര് നിരീക്ഷണത്തിലാണ്. തൃശൂരില് 54 പേര് എലിപ്പനി ലക്ഷണങ്ങളോടെ ചികിത്സയിലുണ്ട്. ഇവരില് 14 പേര്‍ക്ക് എലിപ്പനി സ്ഥിരീകരിച്ചു. എറണാകുളത്ത് 12 പേര് എലിപ്പനി ലക്ഷണങ്ങളുമായി ചികിത്സ തേടി. എലിപ്പനി ബാധിച്ചതായി സംശയിക്കപ്പെടുന്നവരുടെ എണ്ണം ഇതോടെ 26 ആയി. വയറിളക്കരോഗങ്ങള് ബാധിച്ച് 64 പേരും ചിക്കന് പോക്സ് ബാധിച്ച് രണ്ടുപേരും ഇന്നലെ ചികിത്സ തേടി. മുളങ്കുന്നത്തുകാവ് ഗവ.മെഡിക്കല് കോളജില് 22 പേരാണ് എലിപ്പനി ലക്ഷണങ്ങളോടെ ചികിത്സയിലുള്ളത്.\nഎലിപ്പനിമരണം തുടരുന്നു: ഇന്ന് രണ്ടു മരണം, നിയന്ത്രണവിധേയമെന്ന് ആരോഗ്യമന്ത്രി\nപിറവം പള്ളി: ഹൈക്കോടതിയിലെ അപേക്ഷ മൂന്നു മാസത്തിനകം തീര്‍പ്പാക്കണമെന്നു സുപ്രീം കോടതി\nവിധി നടപ്പാക്കും, പക്ഷേ പ്രായോഗിക ബുദ്ധിമുട്ട്... സാവകാശം തേടി ദേവസ്വം ബോര്‍ഡ്\nശബരിമല വിഷയം കൈകാര്യം ചെയ്യേണ്ടത് സംസ്‌ഥാന സര്‍ക്കാര്: രാജ്‌നാഥ് സിങ്\n136 കിലോമീറ്റര് കെ.എം.പി. അതിവേഗപാത പ്രധാനമന്ത്രി ഉദ്‌ഘാടനം ചെയ്‌തു\nകരുതല് ധനശേഖരം: വിവാദം പരിഹരിക്കാന് വിദഗ്‌ധ സമിതി\nമുംബൈ ഹൈക്കോടതി : ബാങ്ക് അക്കൗണ്ടുമായി ആധാര് ബന്ധിപ്പിക്കാത്തവരുടെ ശമ്പളം തടയരുത്


കൈയ്ക്കുള്ളിൽ ഒതുങ്ങുന്ന കുരങ്ങ്. കേരളത്തിലെ അരുമ പരിപാലന മേഖലയിൽ ഈയിടെ ഏറെ ആരാധകരെ നേടിയ അരുമയാണ് മാർമൊസൈറ്റ് മങ്കി എന്ന കുഞ്ഞൻ കുരങ്ങ്. വലുപ്പക്കുറവുകൊണ്ടുതന്നെ പോക്കറ്റ് മങ്കി എന്നും ഇതിനു പേരുണ്ട്. തെക്കേ അമേരിക്കയിൽ ആമസോൺ നദിക്കരയിലെ മഴക്കാടുകളാണ് ഇവരുടെ ജന്മനാടെങ്കിലും ഇന്ന് മിക്ക രാജ്യങ്ങളിലും അരുമയായി ഇവയെ വളർത്തിവരുന്നു.\nഇന്ത്യൻ ജീവികൾ വന്യജീവി സംരക്ഷണ നിയമത്തിന്റെ പരി ധിയിൽപ്പെടുന്നതിനാൽ വിദേശപക്ഷിമൃഗാദികൾക്ക് ഇവിടെ പ്രിയം കൂടുതലാണ്. അക്കൂട്ടത്തിലാണ് മാർമൊസൈറ്റിന്റെയും സ്ഥാനം. മാർമൊസൈറ്റുകളിൽ ഇരുപതോളം ഇനങ്ങളുണ്ടെങ്കിലും വൈറ്റ് ഇയർ, ബ്ലാക്ക് ചെസ്റ്റഡ് ഇനങ്ങളെയാണ് കേരളത്തിൽ പൊതുവേ വളർത്തി വരുന്നത്. കാഴ്ചയിൽ ഭംഗി വൈറ്റ് ഇയറിനാണെങ്കിലും ബ്ലാക്ക് ചെസ്റ്റഡ്നാണ് ആരാധകരും ആവശ്യക്കാരുമേറെ.


അർബൻ പി എച്ച് സി; മേയിൽ പ്രവർത്തനമാരംഭിക്കും – Meddling Media\nകുന്നംകുളത്തെ പുതിയ അർബൻ പി എച്ച് സി;\nകുന്നംകുളം നഗരസഭയിലെ പോർക്കളെങ്ങാട് പ്രാഥമികാരോഗ്യ കേന്ദ്രത്തെ അർബൻ പി.എച്ച്.സിയാക്കി മാറ്റാൻ ആരോഗ്യ വകുപ്പ് ഉത്തരവിറക്കി. ഇതിന്റെ പ്രവർത്തനം മെയിൽ തന്നെ ആരംഭിക്കുമെന്ന് നഗരസഭ ചെയർപേഴ്‌സൻ സീതാ രവീന്ദ്രൻ അറിയിച്ചു.\nനിലവിൽ മാതൃ – ശിശു സംരക്ഷണ കേന്ദ്രം പ്രവർത്തിക്കുന്ന പോർക്കളെങ്ങാട് പി എച്ച് സി കെട്ടിടത്തിന്റെ നവീകരണത്തിന് 3.5 ലക്ഷം രൂപ അനുവദിച്ചു. അർബൻ പി എച്ച് സിയിൽ രണ്ട് ഡോക്ടർമാർ, നഴ്‌സുമാർ, ഫാർമസിസ്റ്റ് ഉൾപ്പെടെ 11 തസ്തികകളും അനുവദിച്ചു.\n2000 ൽ ചൊവ്വന്നൂർ പഞ്ചായത്തിന്റെ ഭാഗമായിരുന്ന പോർക്കളെങ്ങാട് നിലവിലുണ്ടായിരുന്ന പ്രാഥമികാരോഗ്യ കേന്ദ്രം 2015 ൽ ചെമ്മന്തട്ടയിലേക്ക് മാറ്റിയിരുന്നു. ഇതേ തുടർന്നാണ് പോർക്കളെങ്ങാട് കൂടുതൽ ചികിത്സാ സൗകര്യങ്ങൾ വേണമെന്ന ആവശ്യമുയർന്നത്.\nതദ്ദേശ സ്വയംഭരണ വകുപ്പ് മന്ത്രി എ. സി മൊയ്തീന്റെയും ആരോഗ്യവകുപ്പ് മന്ത്രിയുടെയും ഇടപെടലിനെ തുടർന്നാണ് പോർക്കളെങ്ങാട് വാർഡ് 26 ൽ അർബൻ പി എച്ച് സി അനുവദിച്ചത്.


ആ പപ്പയും അപ്പൂസും വീണ്ടുമെത്തുമോ? മമ്മൂട്ടി - ഫാസില് ചിത്രം എന്ന്? | Webdunia Malayalam\nഗ്രേറ്റ് ഫാദർ നൂറ് കോടിയിലേക്ക്?!\nഗ്രേറ്റ് ഫാദറിന്റെ റെക്കോർഡുകൾ പൊട്ടിക്കാൻ ഒരാൾ വരുന്നുണ്ട്!\n''കുഞ്ഞിക്കാ” ആരാധകര് ഇളകിമറിയുന്നു, ഫാന്‍സിന്‍റെ ഡിക്യു ആവേശം കാണൂ!\nഗ്രേറ്റ്ഫാദര് ഇഫക്‍ട്: നിര്‍മ്മാതാക്കളും സംവിധായകരും പുതിയ വിശ്വാസത്തില് !\nമമ്മൂട്ടിയും ജോഷിയും - ഒരു വലിയ സര്‍പ്രൈസ് അണിയറയില് ഒരുങ്ങുന്നു?!\nമലയാളത്തിലെ ഏറ്റവും മികച്ച ചില സിനിമകള് മമ്മൂട്ടി - ഫാസില് കൂട്ടുകെട്ട് സൃഷ്ടിച്ചിട്ടുണ്ട്. ആ കൂട്ടുകെട്ടിന്‍റെ സിനിമകള് കലാപരമായി മികച്ചതായിരിക്കുമ്പോള് തന്നെ ബ്ലോക്ബസ്റ്ററുകളായി മാറുകയും ചെയ്തിട്ടുണ്ട്.\nപപ്പയുടെ സ്വന്തം അപ്പൂസാണ് മമ്മൂട്ടി - ഫാസില് ടീമിന്‍റെ ഏറ്റവും മികച്ച വിജയചിത്രങ്ങളില് ഒന്ന്. 1992ല് റിലീസായ സിനിമ ഇപ്പോഴും പ്രേക്ഷകരുടെ പ്രിയപ്പെട്ട സിനിമകളില് ഒന്നാണ്. മികച്ച ഗാനരംഗങ്ങളും മമ്മൂട്ടിയുടെ ഗംഭീര പ്രകടനവുമായിരുന്നു ആ സിനിമയുടെ വിജയരഹസ്യം.\nമണിവത്തൂരിലെ ആയിരം ശിവരാത്രികളില് വിനയചന്ദ്രന് എന്ന കഥാപാത്രമായി മമ്മൂട്ടി മിന്നിത്തിളങ്ങി. രണ്ട് കാലഘട്ടങ്ങളിലൂടെ കടന്നുപോകുന്ന കഥാപാത്രം മമ്മൂട്ടിയുടെ കരിയറിലെ തന്നെ ഏറ്റവും മികച്ച ഭാവപ്രകടനം സാധ്യമായ ചിത്രമാണ്.\nമോഹന്‍ലാലിനൊപ്പം മമ്മൂട്ടി നായകനായ ഹരികൃഷ്ണന്‍സാണ് ഫാസിലിന്‍റെ കരിയറിലെ വലിയ ഹിറ്റുകളില് ഒന്ന്. ആ സിനിമയില് മമ്മൂട്ടിയും മോഹന്‍ലാലും മത്സരിച്ചഭിനയിക്കുകയായിരുന്നു.\nഈറ്റില്ലം, പൂവിനുപുതിയ പൂന്തെന്നല്, കിളിപ്പേച്ച് കേട്ക്കവാ, കൈയെത്തും ദൂരത്ത് എന്നിവയാണ് മമ്മൂട്ടി അഭിനയിച്ച മറ്റ് ഫാസില് ചിത്രങ്ങള്.\nമമ്മൂട്ടിയും ഫാസിലും വീണ്ടും ഒന്നിക്കണം എന്നത് പ്രേക്ഷകരുടെ വലിയ ആഗ്രഹങ്ങളില് ഒന്നാണ്. 2011ല് ലിവിംഗ് ടുഗെദര് എന്ന ചിത്രത്തിന് ശേഷം ഫാസില് സിനിമാലോകത്തുനിന്ന് മാറിനില്‍ക്കുകയാണ്. മമ്മൂട്ടിയെ നായകനാക്കി ഒരു ചിത്രം ഒരുക്കിക്കൊണ്ട് കുടുംബപ്രേക്ഷകരുടെ പ്രിയസംവിധായകന് മടങ്ങിയെത്തുമെന്ന് പ്രതീക്ഷിക്കാം.\nഒടുവിൽ കട്ടപ്പ മാപ്പു പറഞ്ഞു, ബാഹുബലി പ്രതീക്ഷയോടെ കർണാടകയിലേക്ക്; തമിഴ് ജനത അടങ്ങിയിരിക്കുമോ?\nഇന്ത്യൻ സിനിമാലോകം കാത്തിരിക്കുന്ന ചിത്രമാണ് ബാഹുബലി 2. ഏപ്രിൽ 28നാണ് ചിത്രം റിലീസ് ...\nഒടിയൻ - മണ്ണിന്റെ മണമുള്ള ഒരു ത്രില്ലർ! മാജിക്കൽ റിയലിസവുമായി മോഹൻലാൽ!\nകളക്ഷന്റെ കാര്യത്തിൽ മലയാള സിനിമയെ വേറെ ലെവ‌ലിൽ എത്തിച്ച സിനിമയാണ് പുലിമുരുകൻ. എന്നാൽ, ...\nമമ്മൂട്ടി ആരാധകരുടെ കുറച്ചു വർഷത്തെ കാത്തിരിപ്പുകൾക്ക് വിരാമമിട്ടാണ് മെഗാസ്റ്റാറിന്റെ ദ ...


pinarayi vijayan addressed the People's Representatives in Local Self Government Institutions | ജനങ്ങളോട് അടുത്തു നില്‍ക്കുന്ന പ്രാദേശിക സര്‍ക്കാര് എന്ന ബോധ്യം ജനപ്രതിനിധികള്‍ക്ക് വേണം; പിണറായി - Malayalam Oneindia\nതിരുവനന്തപുരം: ജനങ്ങളോട് അടുത്തു നില്‍ക്കുന്ന പ്രാദേശിക സര്‍ക്കാര് എന്ന ബോധ്യം തെരഞ്ഞെടുപ്പെട്ട തദ്ദേശ സ്വയംഭരണ സ്ഥാനങ്ങളിലെ ജനപ്രതിനിധികള്‍ക്ക് ഉണ്ടാകണമെന്നു മുഖ്യമന്ത്രി പിണറായി വിജയന് .\nസംസ്ഥാനത്ത് പുതുതായി തെരഞ്ഞെടുക്കപ്പെട്ട തദ്ദേശ സ്വയംഭരണ സ്ഥാപനങ്ങളിലെ ജനപ്രതിനിധികളെ വീഡിയോ കോണ്‍ഫറന്‍സ് വഴി അഭിസംബോധന ചെയ്ത് സംസാരിക്കുകയായിരുന്നു അദ്ദേഹം. പത്തനംതിട്ട ജില്ലയിലെ ജില്ലാ പഞ്ചായത്തിലേയും നാലു നഗരസഭകളിലേയും എട്ട് ബ്ലോക്ക് പഞ്ചായത്തുകളിലേയും 53 ഗ്രാമപഞ്ചായത്തിലെയും ജനപ്രതിനിധികള് വീഡിയോ കോണ്‍ഫറന്‍സില് പങ്കെടുത്തു.\nവിശ്രമമില്ലാതെ പരിശ്രമിച്ചാല് മാത്രമേ നാടിന്റെ പ്രതീക്ഷയ്‌ക്കൊത്ത് ഉയരാന് ജനപ്രതിനിധികള്‍ക്കു കഴിയുകയുള്ളൂ. തന്റെ നേതൃത്വത്തിലുള്ള സംസ്ഥാന സര്‍ക്കാര് അധികാരത്തിലെത്തിയതിനുശേഷം സുസ്ഥിര വികസന മേഖലയില് സംസ്ഥാനം ദേശീയ തലത്തില് ഒന്നാം നിരയില് എത്തുന്നതിനു തദ്ദേശ സ്വയംഭരണ സ്ഥാപനങ്ങള് നിര്‍ണ്ണായക പങ്കുവഹിച്ചു. വിവിധ പദ്ധതികള് കാര്യക്ഷമമായി നടപ്പാക്കാന് തദ്ദേശ സ്വയംഭരണ സ്ഥാപനങ്ങള് പ്രത്യേക ശ്രദ്ധ നല്‍കണം. വികസനത്തിന്റെ കാര്യത്തില് തദ്ദേശ സ്വയംഭരണ സ്ഥാപനങ്ങള് തമ്മില് ആരോഗ്യകരമായ മത്സരമുണ്ടാകുന്നതു നല്ലതാണ്.\nജനങ്ങളുമായി ബന്ധപ്പെട്ട വിഷയങ്ങളില് നേതൃത്വപരമായ ഇടപെടല് നടത്താന് പുതിയതായി ചുമതലയേറ്റ ജനപ്രതിനിധികള്‍ക്കു കഴിയട്ടേയെന്നു മുഖ്യമന്ത്രി ആശംസിച്ചു. തദ്ദേശ സ്വയംഭരണ വകുപ്പ് മന്ത്രി എ.സി മൊയ്തീന് അധ്യക്ഷത വഹിച്ചു. കഴിഞ്ഞ അഞ്ചു വര്‍ഷക്കാലം വിവിധ പ്രതിസന്ധികള്‍ക്കിടയിലും തദ്ദേശ സ്വയംഭരണ സ്ഥാപനങ്ങള്‍ക്ക് ജനകീയ പങ്കാളിത്തം ഉറപ്പാക്കി ശക്തമായ ഇടപെടല് ഉണ്ടാക്കാനായതായി മന്ത്രി എ.സി മൊയ്തീന് പറഞ്ഞു. ഈ ഇടപെടല് പുതിയ തദ്ദേശ സ്വയംഭരണ സ്ഥാപനങ്ങളിലെ ജനപ്രതിനിധികള്‍ക്കും തുടര്‍ന്നും ഉണ്ടാക്കാന് കഴിയണം. നിലവിലെ പദ്ധതികള് ഗുണനിലവാരം ഉയര്‍ത്തി പദ്ധതി നിര്‍വഹണം നടത്തണം. പുതിയ സാമ്പത്തിക വര്‍ഷത്തെ പദ്ധതികള്‍ക്കുള്ള ആസൂത്രണം ഇപ്പോള്‍തന്നെ തുടങ്ങണമെന്നു മന്ത്രി പറഞ്ഞു.\nchief minister pinarayi vijayan പിണറായി വിജയന് പത്തനംതിട്ട\npinarayi vijayan addressed the People's Representatives in Local Self Government Institutions


ലെബനന്; സ്ഫോടനാനന്തരം കലാപം, രാജിവച്ച് സര്‍ക്കാര് | riot start at Lebanon after Beirut mega blast lebanese government resigns\nFirst Published 11, Aug 2020, 12:10 PM\nറഷ്യന് വ്യവസായി ഇഗോർ ഗ്രീച്ചുഷ്കിന്‍റെ മോൾഡോവൻ കൊടിയുയര്‍ത്തിയിരുന്ന എം വി റോസസ് എന്ന കപ്പല് ജോർജിയയിലെ ബറ്റുമിയിൽ നിന്ന് മൊസാംബിക്കിലേക്കുള്ള യാത്രാമദ്ധ്യേ 2013 സെപ്തംബര് 27 നാണ് ലെബനന് തലസ്ഥാനമായ ബെയ്റൂട്ടില് തടഞ്ഞ് വെക്കുന്നത്. പിടികൂടിയ 2750 ടണ് അമേണിയം നൈട്രേറ്റ് തിരിച്ച് നല്‍കാതെ7വര്‍ഷം സൂക്ഷിച്ചതിന് ലെബണന് കൊടുക്കേണ്ടി വന്ന വില ഏറെ വലുതാണ്. ബെയ്റൂട്ടിന്‍റെ തീരദേശത്തെ സംഭരണ ശാലയില് സൂക്ഷിച്ച ആ 2750 ടണ് അമോണിയം നൈട്രേറ്റ് ശേഖരമാണ് 2020 ഓഗസ്റ്റ് നാലാം തിയതിയെ ലെബനന്‍കാര്‍ക്ക് ഒരിക്കലും മറക്കാന് പറ്റാത്ത ദിവസമാക്കി മാറ്റിയതും. അന്നത്തെ ഇരട്ടസ്ഫോടനത്തില് ലെബനീസുകാര്‍ക്ക് നഷ്ടമായത് 220 ജീവനുകളായിരുന്നു. കൂടാതെ 7,000 പേര്‍ക്ക് പരിക്കേറ്റു. 10 മുതല് 15 ബില്യണ് ഭക്ഷ്യധാന്യം നഷ്ടമായി. അതായത് രാജ്യത്ത് സൂക്ഷിച്ചിരുന്ന 85 ശതമാനം ഭക്ഷ്യധാന്യമാണ് ഇല്ലാതായത്. 3,00,000 പേര്‍ക്ക് സ്വന്തം വീട് നഷ്ടമായി. പ്രത്യക്ഷത്തില് സംഭവിച്ച ഈ നഷ്ടങ്ങള്‍ക്കൊടുവില്, സിറിയ, പാലസ്തീന്, ഇസ്രേയല് എന്നീ അയല്‍രാജ്യങ്ങളുമായി താരതമ്യം ചെയ്യുമ്പോള് വലിയ പ്രശ്നങ്ങളില്ലാതെ നീങ്ങിയിരുന്ന റിപ്പബ്ലിക്ക് ഓഫ് ലെബനന് എന്ന പശ്ചിമേഷ്യന് രാജ്യം ഇനിയൊരു ഉയര്‍ത്തെഴുനേല്‍പ്പിന് ഏറെ വിയര്‍പ്പൊഴുക്കേണ്ടിവരുമെന്നാണ് വാര്‍ത്തകള്.\nസ്ഫോടനത്തെ തുടര്‍ന്ന് സര്‍ക്കാറിനെതിരെ ജനവികാരമുണ്ടാവുക തന്നെ ചെയ്തു. സ്ഫോടനത്തിന് തൊട്ടടുത്ത ദിവസം മുതല് ലെബനീസ് സര്‍ക്കാറിനെതിരെ ജനം തെരുവിലിറങ്ങി. സ്ഫോടനത്തെ തുടര്‍ന്ന് ഗുഢാലോചനാ സിദ്ധാന്തങ്ങളും തരം പോലെ വ്യാപകമായി പ്രചരിക്കപ്പെട്ടു.\nകലാപങ്ങളെ തുടര്‍ന്ന് തിങ്കളാഴ്ച നടന്ന അടിയന്തര മന്ത്രിസഭാ യോഗത്തെത്തുടർന്ന് സർക്കാർ രാജിവയ്ക്കുകയാണെന്ന് ആരോഗ്യമന്ത്രി ഹമദ് ഹസ്സൻ മാധ്യമങ്ങളോട് സ്ഥിരീകരിച്ചു. എല്ലാ മന്ത്രിമാരുടെയും പേരില് പ്രധാനമന്ത്രി ഹസ്സൻ ഡയബ് രാഷ്ട്രപതിക്ക് രാജി കൈമാറി.\nപതിനായിരത്തോളം പേർ രക്തസാക്ഷി സ്ക്വയറിൽ തടിച്ചുകൂടിയപ്പോൾ പ്രതിഷേധക്കാർ സർക്കാർ മന്ത്രാലയങ്ങളെയും ലെബനൻ ബാങ്കുകളുടെ അസോസിയേഷനുകളെയും ആക്രമിച്ചു. പ്രതിഷേധങ്ങള് പലസ്ഥലങ്ങളിലും കലാപത്തിന് വഴിതെളിച്ചു. നിരവധി പേര്‍ക്ക് പരിക്കേറ്റു.\nപ്രസിഡന്‍റ് മൈക്കൽ ഔൺ , ഹസ്സൻ ഡയാബിന്‍റെ രാജി സ്വീകരിച്ച് പുതിയ മന്ത്രിസഭ രൂപീകരിക്കുന്നതുവരെ താത്കാലിക മന്ത്രിസഭയായി തുടരാൻ ആവശ്യപ്പെട്ടു.\nഎങ്കിലും കഴിഞ്ഞയാഴ്ചയുണ്ടായ സ്ഫോടനത്തെത്തുടർന്ന് 7,000 പേർക്ക് പരിക്കേൽക്കുകയും കുറഞ്ഞത് 3,00,000 പേരെ ഭവനരഹിതരാക്കുകയും ചെയ്ത ബെയ്റൂട്ടിലെ തെരുവുകളിൽ കലാപത്തിന് ശമനമില്ല.\nഹിരോഷിമയിൽ പതിച്ച ന്യൂക്ലിയർ ബോംബിന്‍റെ അഞ്ചിലൊന്ന് വലുപ്പമുള്ളതായിരുന്നു ബെയ്റൂട്ടിലെ സ്ഫോടനമെന്നാണ് സ്ഫോടന വിദഗ്ദര് ചൂണ്ടിക്കാട്ടുന്നത്.\nബെയ്റൂട്ടിൽ 2,750 ടൺ അമോണിയം നൈട്രേറ്റ് ശേഖരിക്കുന്നതിനെക്കുറിച്ച് ലെബനൻ പ്രസിഡന്‍റ് മൈക്കൽ ഔൺ ഉൾപ്പെടെ നിരവധി ഉദ്യോഗസ്ഥർക്ക് അറിയാമായിരുന്നുവെന്നാണ് ലെബനനില് നിന്നും വരുന്ന റിപ്പോര്‍ട്ട്.\nപാപ്പരായ റഷ്യൻ വ്യവസായി ഇഗോർ ഗ്രീച്ചുഷ്കിന്‍റെ ഉടമസ്ഥതയിലുള്ള കപ്പലിൽ നിന്ന് 2750 കിലോ അമോണിയം നൈട്രേറ്റ് ചരക്ക് പിടിച്ചെടുത്ത് സ്വീക്ഷിക്കുന്നതിനെ കുറിച്ച് പരിസ്ഥിതി പ്രവര്‍ത്തകരടക്കം നിരവധി പേര് സര്‍ക്കാറിന് മുന്നറിയിപ്പ് നൽകിയിരുന്നു.\nഎന്നാല് തുടര്‍ന്നുവന്ന സര്‍ക്കാരുകളൊന്നും ഇക്കാര്യത്തില് ശാശ്വതമായ ഒരു പരിഹാരത്തിന് കാര്യമായ തയ്യാറെടുപ്പുകള് നടത്തിയില്ല.\nഇറാന്‍റെ ശക്തമായ പിന്തുണയുള്ള ഹിസ്ബുള്ള ഗ്രൂപ്പിന്‍റെയും സഖ്യകക്ഷികളുടെയും പിന്തുണയോടെ 2020 ജനുവരിയിലാണ് പ്രധാനമന്ത്രി ഹസ്സൻ ഡയബ് മന്ത്രിസഭ രൂപീകരിച്ചത്. എന്നാല് വലിയ ആയുസില്ലാതെയാണ് മന്ത്രിസഭ ഇപ്പോള് രാജിവച്ചിരിക്കുന്നത്.\nജനങ്ങളുടെ പ്രതിഷേധം തണുപ്പിക്കാന് കഴിഞ്ഞില്ലെങ്കില് കൂടുതല് അക്രമണങ്ങള്‍ക്ക് സാധ്യതയുണ്ട്. സ്ഫോടനത്തെ തുടര്‍ന്ന് ജനരോഷം ശക്തമായപ്പോള് തന്നെ നീതിന്യായ മന്ത്രി മാരി-ക്ലോഡ് നജ്സ്, വിവരമന്ത്രി മനൽ അബ്ദുൾ സമദ്, ധനമന്ത്രി ഗാസി വാസ്നി, പ്രതിരോധമന്ത്രിയും ഡെപ്യൂട്ടി പ്രധാനമന്ത്രിയുമായ സീന അകാർ, പരിസ്ഥിതി മന്ത്രി ഡാമിയാനോസ് കട്ടാർ എന്നിവർ തുടർച്ചയായി രാജിവച്ചിരുന്നു.\nലെബനൻ എംപിമാരായ പോള യാക്കൂബിയൻ, സാമി ജെമയൽ എന്നിവരും രാജിവച്ചു. കറ്റെയ്ബ് പാർട്ടിയിലെ മറ്റ് രണ്ട് സഹപ്രവർത്തകരും രാജിവച്ചതായി സ്ഥിരീകരിച്ചു.\nമുഴുവൻ ലെബനൻ സർക്കാരും രാജിവെയ്ക്കണമെന്ന് പോള യാക്കൂബിയൻ എംപി ആവശ്യപ്പെട്ടിരുന്നു. സ്ഫോടനത്തിലേക്ക് നയിച്ച പരാജയങ്ങളിൽ നിന്ന് സ്ഥാനമൊഴിയേണ്ടത് തന്‍റെ കടമയാണെന്നായിരുന്നു പോള യാക്കൂബിയന്‍റെ പ്രതികരണം.\nപിടിച്ചെടുത്ത ചരക്കിനെ കുറിച്ച് സർക്കാറിന് വ്യക്തമായ ധാരണയുണ്ടായിരുന്നുവെന്ന ആരോപണം സ്ഫോടനത്തെ തുടര്‍ന്ന് ഉയര്‍ന്നിരുന്നു. ഇതേതുടര്‍ന്ന് വിവിധ സര്‍ക്കാര് ഏജൻസികളുടെ തലവന്മാരെ പ്രോസിക്യൂട്ടർ ഗാസൻ എൽ ഖൗറി ചോദ്യം ചെയ്യാൻ തുടങ്ങിയതോടെയാണ് സർക്കാരിന്‍റെ തകർച്ച പൂര്‍ണ്ണമായത്.\nസ്ഫോടനത്തെ തുടര്‍ന്ന് സര്‍ക്കാറിനെതിരെ ശക്തമായ വികാരമാണ് ജനങ്ങളില് ഉണ്ടായത്. ഇതേ തുടര്‍ന്ന് സര്‍ക്കാറിന്‍റെ രാജി ആവശ്യപ്പെട്ട് ജനങ്ങള് തെരുവിലിറങ്ങി.\n"മുഴുവൻ ഭരണകൂടവും മാറേണ്ടതുണ്ട്. ഒരു പുതിയ ഗവൺമെന്‍റ് വരേണ്ടതുണ്ട്. അതിൽ ഒരു മാറ്റവുമില്ല. ഞങ്ങൾക്ക് പെട്ടെന്ന് തെരഞ്ഞെടുപ്പ് ആവശ്യമാണ്." എഞ്ചിനീയറായ ജോ ഹദ്ദാദ് റോയിട്ടേഴ്സിനോട് പറഞ്ഞു.\nകൊറോണ വൈറസ് വ്യാപനം സൃഷ്ടിച്ച അസന്നിഗ്ദാവസ്ഥയ്ക്കിടയില് ഉണ്ടായ ഇരട്ട സ്ഫോടനം ലെബനന്‍റെ സാമ്പത്തീകാവസ്ഥയെ തന്നെ തകിടം മറിച്ചു. ഒറ്റ ദിവസം കൊണ്ട് രാജ്യത്ത് സൃഷ്ടിക്കപ്പെട്ട ഭക്ഷ്യക്ഷാമവും സര്‍ക്കാര് വിരുദ്ധ വികാരവും തെരുവുകളില് ആളിപ്പടരുകയാണ്.\nയൂണിവേഴ്സിറ്റി വിദ്യാർത്ഥി മെർലിൻ കാസിസ് കൂട്ടിച്ചേർത്തു: "ഇത് എല്ലായ്പ്പോഴും സമാനമായിരിക്കും. ഇത് ഒരു രാഷ്ട്രീയ കളി മാത്രമാണ്, ഒന്നും മാറില്ല."\nസ്ഫോടനത്തെ തുടര്‍ന്ന് ലെബനീസ് സമൂഹ്യമാധ്യമങ്ങളില് വ്യപകമായി പ്രചരിച്ചത് "Hang up the nooses" എന്ന ഹാഷ് ടാഗായിരുന്നു. അതോടൊപ്പം സര്‍ക്കാരാണ് ഇത് ചെയ്തത് എന്ന ചുമരെഴുത്തുകളും ശക്തമായി.\n"കണ്ടൈനറുകളില് എന്താണുള്ളതെന്ന് ഒരു മന്ത്രിക്കും അറിയില്ല, അത് അറിയുന്നതല്ല എന്‍റെ ജോലിയല്ല," എന്നായിരുന്നു പൊതുമരാമത്ത് മന്ത്രി മൈക്കൽ നജ്ജാർ അൽ ജസീറയോട് പറഞ്ഞത്.\nപിടിച്ചെടുക്കപ്പെട്ട ചരക്ക് സംമ്പന്ധിച്ച് കസ്റ്റംസ് ജുഡീഷ്യറിയിലേക്ക് ആറ് കത്തുകള് അയച്ചതായി ലെബനൻ കസ്റ്റംസ് ഡയറക്ടർ ജനറൽ ബദ്രി ദാഹർ ബ്രോഡ്കാസ്റ്റർ എൽബിസിഐയോട് പറഞ്ഞു.\n"ഇത് വീണ്ടും കയറ്റുമതി ചെയ്യണമെന്ന് ഞങ്ങൾ അഭ്യർത്ഥിച്ചെങ്കിലും അത് സംഭവിച്ചില്ല. അതെന്തു കൊണ്ടെന്ന് കണ്ടെത്തേണ്ടത് വിദഗ്ദരും ബന്ധപ്പെട്ടവരുമാണ്." എന്നായിരുന്നു ബദ്രി ദാഹർ ബ്രോഡ്കാസ്റ്ററിന്‍റെ വാക്കുകള്.\nആറുമാസം മുമ്പ് അമോണിയം നൈട്രേറ്റ് പരിശോധിച്ച ഒരു സംഘം ഇത് നീക്കിയില്ലെങ്കിൽ അത് ബെയ്റൂട്ടിനെ മുഴുവൻ തകർക്കുമെന്ന് മുന്നറിയിപ്പ് നൽകിയിരുന്നെന്ന റിപ്പോര്‍ട്ടുകളും അതിനിടെ പുറത്തെത്തി.\nഅമോണിയം നൈട്രേറ്റ് വിൽപ്പന വീണ്ടും കയറ്റുമതി ചെയ്യാനോ അംഗീകരിക്കാനോ "ബന്ധപ്പെട്ട സമുദ്ര ഏജൻസിയോട്" ആവശ്യപ്പെടാൻ 2016 ലും 2017 ലും ലെബനൻ കസ്റ്റംസ് ജുഡീഷ്യറിയോട് ആവശ്യപ്പെട്ടിരുന്നുവെന്ന് രണ്ട് രേഖകൾ തെളിവ് നല്‍കുന്നു.\n2014, 2015 വർഷങ്ങളിലും സമാനമായ അവശ്യങ്ങള് ഉന്നയിച്ചുള്ള അഭ്യർത്ഥനകൾ സര്‍ക്കാറിലേക്ക് പോയിരുന്നു. എന്നാല് എല്ലാ മുന്നറിയിപ്പുകളും അധികൃതർ അവഗണിച്ചു.\nഉത്തരവാദിത്തപ്പെട്ടവർ "വില നൽകുമെന്ന്" ആയിരുന്നു പ്രധാനമന്ത്രി ഹസ്സന് ഡയാബിന്‍റെ ആദ്യ പ്രതികരണം. എന്നാല് ജനരോഷത്തില് ആദ്യം താഴോപ്പോയത് പ്രധാനമന്ത്രി പദം തന്നെയായിരുന്നു.\nസ്ഫോടനത്തില് ഇരകളായവരെ സഹായിക്കാനും അവശിഷ്ടങ്ങൾക്കിടയിൽ മരിച്ചവരെ തിരയാനും ലെബനന് ലോകമെമ്പാടുനിന്നും അന്താരാഷ്ട്ര സഹായം സമാഹരിക്കുകയാണ്.\nഒരാഴ്ചയ്ക്ക് രാജ്യത്തിന് വേണ്ട ഭക്ഷ്യധാന്യങ്ങള് മാത്രമാണ് കൈവശമുള്ളതെന്ന് സര്‍ക്കാര് വൃത്തങ്ങള് തന്നെ സൂചനനല്‍കിയിരുന്നു.\nയുഎസ്, യുകെ, ഫ്രാൻസ്, ഗൾഫ് രാജ്യങ്ങൾ, രാഷ്ട്രീയ എതിരാളികളായ ഇസ്രായേലും പണവും സഹായവും വാഗ്ദാനം ചെയ്തു. എന്നാൽ അഴിമതി ഭയന്ന് ലെബനൻ സർക്കാരിന് നേരിട്ട് പണം നൽകാൻ കാനഡ വിസമ്മതിച്ചു.\nനാശനഷ്ടത്തിന്‍റെ വ്യാപ്തി കണ്ടെത്തുന്നതിനായി റോയൽ നേവി കപ്പലായ എച്ച് എം എസ് എന്‍റർപ്രൈസ് തുറമുഖത്ത് സർവേ പ്രവർത്തനങ്ങൾ നടത്താൻ ആരംഭിച്ചു.\nഇതുവരെ നടന്നതിൽ വച്ച് ഏറ്റവും വലിയ ആണവ ഇതര സ്ഫോടനങ്ങളിലൊന്നാണ് ബെയ്റൂട്ടിലെ ഇരട്ട സ്ഫോടനം എന്ന് ബ്രിട്ടീഷ് എഞ്ചിനീയറിംഗ് വിദഗ്ധർ കണ്ടെത്തി.\nദുരന്തത്തിന്‍റെ വീഡിയോകളെയും ഫോട്ടോഗ്രാഫുകളെയും അടിസ്ഥാനമാക്കി ഷെഫീൽഡ് സർവകലാശാലയിലെ സംഘം സ്‌ഫോടനത്തിന്‍റെ ശക്തി കണക്കാക്കിയിരുന്നു. സ്‌ഫോടനം 1,000 മുതൽ 1,500 ടൺ വരെ ടിഎൻ‌ടിക്കു തുല്യമാണെന്ന് അവർ പറയുന്നു.


സന്തോഷ്‌ട്രോഫി കളിച്ച പാട്ടുകാരന്, കോയക്കയുടെ കയ്യിലുണ്ട് ഹിന്ദുസ്ഥാനി ഗസല് അപൂര്‍വശേഖരം | DoolNews\nസന്തോഷ്‌ട്രോഫി കളിച്ച പാട്ടുകാരന്, കോയക്കയുടെ കയ്യിലുണ്ട് ഹിന്ദുസ്ഥാനി ഗസല് അപൂര്‍വശേഖരം\nമുഹമ്മദ് റാഫിയുടെയും സൈഗാളിന്റെയും കിഷോര് കുമാറിന്റെയും ബാബുരാജിന്റെയുമെല്ലാം സംഗീതം നിത്യവും മുഴങ്ങുന്ന ഒരു വീടുണ്ട് കോഴിക്കോട് ചേവായൂരില്. ഹിന്ദുസ്ഥാനിയുടെയും ഖവാലിയുടെയും ഗസലുകളുടെയുമെല്ലാം സമ്പന്നമായ ഭൂതകാല ഓര്‍മകളിലേക്ക് നമ്മെ കൂട്ടിക്കൊണ്ടുപോകുന്ന ഒരു പാട്ടുകാരനുണ്ട് ആ വീട്ടില്. എ.പി മമ്മദ്‌കോയയെന്ന കോയാക്ക. പാട്ടുകാരനായി അറിയപ്പെടാന് ഇഷ്ടമില്ലെങ്കിലും പാട്ടിനെക്കുറിച്ച് കോയാക്കയോളം അറിവുള്ളവര് ചുരുക്കമായിരിക്കും. പാട്ട് പാടുക മാത്രമല്ല. ആയിരക്കണക്കിന് കാസറ്റുകളും സിഡികളും പാട്ടുപുസ്തകങ്ങളും ശേഖരിച്ചുവെക്കുകയെന്ന താല്‍പര്യവും കോയാക്കക്കുണ്ട്. വിവിധ രാജ്യങ്ങളില് നിന്നായി ശേഖരിച്ചതാണ് ഇതില് പലതും. ബാങ്കുദ്യോഗസ്ഥനായി വിരമിച്ച കോയാക്കക്ക് പാട്ടു പഠിക്കാനുള്ള താല്‍പര്യം ഇപ്പോഴും കൈമോശം വന്നിട്ടില്ല.\nചെറുപ്പത്തില് തുടങ്ങിയതാണ് മമ്മദ്‌കോയക്ക് പാട്ടുകളോടുള്ള കമ്പം. കുട്ടിക്കാലത്ത് പാട്ടുകേള്‍ക്കാനായി കോഴിക്കോട് ഫ്രാന്‍സിസ് റോഡിന് സമീപത്തുള്ള കടകളില് അയാള് ചെന്നിരിക്കുമായിരുന്നു. ആ കടകളില് നിന്നൊഴുകി വരുന്ന പാട്ടുകളാണ് തന്നെ മത്തു പിടിപ്പിച്ചിരുന്നതെന്ന് കോയക്ക പറയും. പാട്ടിനോടുള്ള താല്‍പര്യം അറിഞ്ഞ് അമ്മാവന് ഒരു ഗ്രാമഫോണ് വാങ്ങി നല്‍കിയതും അദ്ദേഹത്തിന്റെ ഓര്‍മകളിലുണ്ട്. ഇരുപുറത്തും സൂചിപോലത്തെ ഭാഗമുള്ള സ്യൂട്ട്കേസ് മോഡല് ഗ്രാമഫോണില് പാട്ടുകള് കേട്ട് പഠിക്കാന് കോയക്ക ആരംഭിച്ചു. പാട്ടിന്റെ വരികള് പഠിക്കാനായി പാട്ടുപുസ്തകങ്ങള് വാങ്ങിത്തുടങ്ങിയതും അക്കാലത്താണ്.\nമുംബൈയില് നിന്നും സുഹൃത്തുക്കള് വഴി പാട്ടുപുസ്തകങ്ങള് വരുത്തിക്കാറുണ്ട് ഇപ്പോഴും ഇദ്ദേഹം. ഹിന്ദുസ്ഥാനി പാട്ടുകളുടെ വരികള് എഴുതിപ്പഠിച്ച പുസ്തകങ്ങള് കാലങ്ങള്‍ക്കിപ്പറവും ചിതലരിക്കാതെ കോയാക്കയുടെ പക്കലുണ്ട്. അന്നൊക്കെ അഞ്ചും ആറും പൈസക്കുമാണ് പാട്ടുപുസ്തകങ്ങള് വാങ്ങിയിരുന്നതെന്ന് അദ്ദേഹം പറയുന്നു. ഓരോ പാട്ടുകളെക്കുറിച്ച് പറയുമ്പോവും അത് മൂളി കേള്‍പ്പിച്ചുതരാനും കോയക്കക്കിഷ്ടമാണ്.\nഫ്രാന്‍സിസ് റോഡിലെ കടകളില് വെച്ച് പാടുന്ന പാട്ടിന്റെ രാഗത്തെക്കുറിച്ചും പല്ലവിയെക്കുറിച്ചുമെല്ലാം മറ്റുള്ളവര് പറയുന്നത് കേട്ടാണ് പാട്ട് പഠിക്കണമെന്ന് തീരുമാനിച്ചത്. ശാസ്ത്രീയമായി സംഗീതം അഭ്യസിച്ചതുകൊണ്ടാണ് അടിസ്ഥാനപരമായ കാര്യങ്ങള് മനസ്സിലാക്കാന് തനിക്ക് കഴിഞ്ഞതെന്ന് ഇദ്ദേഹം പറയും.\nഹാജി അബ്ദുറഹിമാന് എന്ന പഴയകാല സിനിമ അഭിനേതാവിന്റെ പക്കല് നിന്ന് വാങ്ങിയ റേഡിയോയില് കാസറ്റുകള് മാറിമാറിയിട്ട് ഉമ്മറക്കോലായില് പാട്ടുംകേട്ടിരിക്കാനാണ് കോയക്കക്ക് ഏറെ ഇഷ്ടം. കാസറ്റുകളും സിഡികളും പുസ്തകങ്ങളും മാത്രമല്ല പെന്നുകളുടെ ശേഖരണവും അദ്ദേഹത്തിന് സ്വന്തമായുണ്ട്. ഹീറോ, കാര്‍ട്ടിയര്, ക്രോസ്, മോണ്ട്ബ്ലാങ്ക് എന്നീ പേനകളെല്ലാം ഈ ശേഖരത്തിലുള്ളതാണ്.\nപാട്ട് കാരനായി അറിയപ്പെടാന് ഇഷ്ടമില്ലെന്ന് പറഞ്ഞപ്പോഴാണ് കോയക്കയോട് പിന്നെ എന്തായി അറിയപ്പെടാനാണ് ആഗ്രഹമെന്ന് ചോദിച്ചത്. അതിന് കോയാക്ക നല്‍കിയ ഉത്തരം പന്തുകളിക്കാരന് എന്നായിരുന്നു. സന്തോഷ് ട്രോഫി കളിക്കുകയും പിന്നീട് കേരളടീമിന്റെ കോച്ചായും പ്രവര്‍ത്തിച്ച മനുഷ്യനാണ് മുന്നിലിരിക്കുന്നതെന്ന് അറിഞ്ഞപ്പോള് കൗതുകമായി. പന്തുകളിക്കാനിറങ്ങുന്ന വേഗത്തിലും ചടുലതയിലും താളത്തിലും തന്നെയാണ് കോയക്ക പാട്ടുപാടുന്നതും. വാര്‍ധക്യത്തിന്റെ ചില പ്രശ്നങ്ങളാല് ശബ്ദമൊന്ന് ഇടറുമെങ്കിലും ഇടറിയിടത്തുനിര്‍ത്തി വീണ്ടും മനോഹരമായൊരു തുടക്കത്തോടെ കോയക്ക പാട്ട് പൂര്‍ത്തിയാക്കും.\n1964-65 കാലഘട്ടത്തിലാണ് മമ്മദ്കോയക്ക് സന്തോഷ് ട്രോഫി ടീമില് കളിക്കാന് അവസരം ലഭിക്കുന്നത്. അന്ന് പത്താം ക്ലാസില് പഠിക്കുകയാണ് അദ്ദേഹം. പിന്നീട് മദ്രാസ് ടീമിനുവേണ്ടിയും കളിച്ചിട്ടുണ്ട് കോയക്ക. ഈ കളികളിലെല്ലാം രാഷ്ട്രീയം കലര്‍ത്തുന്നുണ്ടെന്നും അഴിമതികള് നടക്കുന്നുണ്ടെന്ന പരാതിയും കോയക്കക്കുണ്ട്. പറയാനുള്ളത് എവിടെയും പറയുന്നതുകൊണ്ടുതന്നെ ചില നീരസങ്ങളെല്ലാം പന്തുകളിജീവിതത്തില് നേരിടേണ്ടി വന്നിട്ടുണ്ടെന്നും ഇദ്ദേഹം പറയുന്നു.\nപാട്ടിന്റെ ലോകത്തു നിന്നും ബാബുരാജ് മുതല് സി.എം വാടിയിലും റേഡിയോ കോയയും വരെയുള്ള സുഹൃത്തുക്കളുണ്ട് മമ്മദ്കോയക്ക്. രാഗ് റസാഖ്, എസ്.എം കോയ തുടങ്ങിയ സംഗീതജ്ഞരും മമ്മദ്കോയയുടെ കുടുംബത്തിലുള്ളവരാണ്.\nപാട്ടുകള് പഠിച്ചും പാടിയും പന്തുകളി ഓര്‍മകളെ വീണ്ടെടുത്തും ചേവായൂരിലെ റസീന മന്‍സിലില് സംഗീതത്തിന്റെ എന്‍സൈക്ലോപീഡിയയായ എ.പി മമ്മദ്കോയ ജീവിതയാത്ര തുടരുകയാണ്.


Sunday 14 August 2016 9:12 pm IST\nഅക്രമികള് തകര്‍ത്ത വാഹനങ്ങള്\nകായംകുളം: മുഖംമൂടി ധരിച്ചെത്തിയ ഇരുപത്തഞ്ചംഗ സംഘം കായംകുളത്ത് ഹാര്‍ഡ്‌വെയര് കട അടിച്ചു തകര്‍ത്തു. എരുവ ഉത്രം വീട്ടില് വിജയന്‍പിള്ളയുടെ ഉടമസ്ഥതയിലുള്ള വിജിസി ഗ്രൂപ്പില് (ബീനാ ഹാര്‍ഡ്‌വെയേഴ്‌സ്) ആണ് ഞായറാഴ്ച പുലര്‍ച്ചെ മൂന്നു മണിയോടെയായിരുന്നു ആക്രമണം.\nസെക്യൂരിറ്റിയെ മാരകായുധങ്ങള് കാട്ടി ഭീഷണിപ്പെടുത്തിയ ശേഷം ആറു കാറുകള്, രണ്ട് മിനിവാനുകള്, ഓഫീസ് എന്നിവയും തകര്‍ത്തു. സംഭവത്തിനു പിന്നില് ഡിവൈഎഫ്‌ഐ സംഘമെന്ന് ആരോപണം.\nശനിയാഴ്ച പകല് ഡിവൈഎഫ്‌ഐ നേതാക്കള് ആലപ്പുഴയില് നടക്കുന്ന സമ്മേളനത്തിന്റെ പേരില് സ്ഥാപനത്തിലെത്തി വന് തുക പിരിവ് ആവശ്യപ്പെട്ടിരുന്നു. നല്‍കാന് ഉടമ തയ്യാറായില്ല. തുടര്‍ന്ന് ഭീഷണി മുഴക്കിയാണ് സംഘം മടങ്ങിയത്. ഇതിന്റെ തുടര്‍ച്ചയാണ് ആക്രമണമെന്നു സൂചന.\nകായംകുളം ഡിവൈഎസ്പി രാജേഷ്, സിഐ സദന്, എസ്‌ഐ ഡി. രജീഷ്‌കുമാര് എന്നിവരുടെ നേതൃത്വത്തില് പോലീസ് സ്ഥലത്തെത്തി തെളിവുകള് ശേഖരിച്ചു. സ്ഥാപനത്തിലെ സിസി ടിവി കാമറയിലെ വിവരങ്ങള് പോലീസ് ശേഖരിച്ചു. ഇതില് മുഖം മൂടി അണിഞ്ഞ ആറംഗ സംഘം വാഹനങ്ങള് അടിച്ചു തകര്‍ക്കുന്ന ദൃശ്യങ്ങളും ബാക്കിയുള്ളവര് ബൈക്കുകളിലും കാറുകളിലുമായി റോഡില് നില്‍ക്കുന്ന ദൃശ്യങ്ങളുമാണുള്ളത്. മുഖംമൂടി അണിഞ്ഞതിനാല് ആളുകളെ വ്യക്തമല്ലെന്നാണ് പോലീസ് പറയുന്നത്.\nആക്രമണത്തില് വ്യാപക പ്രതിഷേധം. സംഭവത്തില് പ്രതിഷേധിച്ച് വ്യാപാരി വ്യവസായി സംഘടനകള് സംയുക്തമായി ചൊവ്വാഴ്ച ഹര്‍ത്താല് നടത്തും. തുടര്‍ന്ന് പോലീസ് സ്റ്റേഷനിലേക്ക് മാര്‍ച്ച് നടത്തുവാന് തീരുമാനിച്ചു. സമീപകാലത്തായി കായംകുളത്ത് ഗുണ്ടാ ആക്രമണങ്ങള് വര്‍ദ്ധിച്ചു വരികയാണെന്നും പോലീസ് ശക്തമായ നടപടികള് സ്വീകരിക്കണമെന്നും ബിജെപി ആവശ്യപ്പെട്ടു.\nബിജെപി പ്രവര്‍ത്തകന്റെ വീട് അടിച്ചു തകര്‍ത്തു\nആര്യാട് വീണ്ടും സിപിഎം അക്രമം; ഒരു വീടു കൂടി തകര്‍ത്തു


ഒറ്റദിവസം കൊണ്ട് ഉയര്‍ന്നത് 20 ലക്ഷം യൂനിറ്റ് • Suprabhaatham\nഒറ്റദിവസം കൊണ്ട് ഉയര്‍ന്നത് 20 ലക്ഷം യൂനിറ്റ്\nതൊടുപുഴ: സംസ്ഥാനത്ത് ചൂട് കുതിച്ചുയരുന്നതിനൊപ്പം വൈദ്യുതി ഉപഭോഗവും കുതിക്കുന്നു. ഒറ്റ ദിവസം കൊണ്ട് 20 ലക്ഷം യൂനിറ്റിന്റെ വര്‍ധനവാണ് സംസ്ഥാനത്തുണ്ടായത്. ഇന്നലെ രാവിലെ ഏഴിന് അവസാനിച്ച 24 മണിക്കൂറില് 77.9646 ദശലക്ഷം യൂനിറ്റ് വൈദ്യുതിയാണ് ഉപയോഗിച്ചത്. വ്യാഴാഴ്ച ഇത് 75.9951 ദശലക്ഷം യൂനിറ്റായിരുന്നു. അതായത് 19,69,500 ലക്ഷം യൂനിറ്റിന്റെ വര്‍ധനവ്.\nഫെബ്രുവരി മാസത്തെ ചരിത്രത്തിലെ ഉയര്‍ന്ന വൈദ്യുതി ഉപഭോഗമാണ് ഇപ്പോള് രേഖപ്പെടുത്തിയിരിക്കുന്നത്. എസ്.എസ്.എല്.സി, പ്ലസ്ടു അടക്കമുള്ള പരീക്ഷകള് തുടങ്ങുന്നതോടെ ഉപഭോഗം ഇനിയും ഉയരും. ഈ നില തുടര്‍ന്നാല് മാര്‍ച്ച് – ഏപ്രില് മാസങ്ങളില് പ്രതിദിന വൈദ്യുതി ഉപഭോഗം 90 ദശലക്ഷം യൂനിറ്റിലേക്ക് എത്തുമെന്നാണ് വിലയിരുത്തല്. 2019 മാര്‍ച്ച് 29 ലെ 84.215 ദശലക്ഷം യൂനിറ്റാണ് നിലവിലെ ഉയര്‍ന്ന ഉപഭോഗം. 2018 ഏപ്രില് 30 ന് 80.935 ദശലക്ഷം യൂനിറ്റിലെത്തിയിരുന്നു. കാലവര്‍ഷത്തിനായി 108 ദിവസം കൂടി അവശേഷിക്കെ സംസ്ഥാനത്ത് ചൂട് ക്രമാതീതമായി ഉയരുകയാണ്.\nഉപഭോഗം കൂടിയ പീക്ക് സമയങ്ങളിലും ഓഫ് പീക്ക് സമയങ്ങളിലും നിലവില് പുറമെ നിന്ന് വൈദ്യുതി വാങ്ങുന്നുണ്ട്. ശരാശരി 50 ദശലക്ഷം യൂനിറ്റാണ് പ്രതിദിനം കേന്ദ്രപൂളില് നിന്ന് ദീര്‍ഘകാല കരാര് പ്രകാരം സംസ്ഥാനത്തിന് ലഭിക്കുന്നത്. യൂനിറ്റിന് 2.70-2.90 വരെ രൂപയ്ക്കാണ് വൈദ്യുതി ലഭിക്കുന്നത്. കായംകുളം വൈദ്യുതിക്ക് യൂനിറ്റിന് 7.27 രൂപയാണ്. 8.059 ദശലക്ഷം യൂനിറ്റ് കായംകുളം വൈദ്യുതി ഇന്നലെ വാങ്ങി. 3.06 രൂപ നിരക്കില് 54,910 യൂനിറ്റ് പവര് എക്‌സ്‌ചേഞ്ചില് നിന്നും ലഭിച്ചിരുന്നു.\nവേനല് കനത്തതോടെ അണക്കെട്ടുകളിലേക്കുള്ള നീരൊഴുക്ക് നാമമാത്രമായി. 2.537 ദശലക്ഷം യൂനിറ്റിനുള്ള വെള്ളം മാത്രമാണ് ഇന്നലെ എല്ലാ അണക്കെട്ടുകളിലുമായി ഒഴുകിയെത്തിയത്. 2679.918 ദശലക്ഷം യൂനിറ്റ് വൈദ്യുതി ഉല്‍പാദിപ്പിക്കാനുള്ള വെള്ളം നിലവില് എല്ലാ അണക്കെട്ടുകളിലുമായുണ്ട്. മൊത്തം സംഭരണശേഷിയുടെ 65 ശതമാനമാണിത്. കഴിഞ്ഞ വര്‍ഷം ഇതേ ദിവസത്തേക്കാള് 148.694 ദശലക്ഷം യൂനിറ്റ് കൂടുതലാണിത്.\nവൈദ്യുതി ബോര്‍ഡിന്റെ പ്രധാന അണക്കെട്ടുകളിലെ ഇന്നലത്തെ ജലനിരപ്പ് ശതമാനത്തില് ഇങ്ങനെയാണ്. ഇടുക്കി 65, ഇടമലയാര് 57, പമ്പ 59, ഷോളയാര് 81, മാട്ടുപ്പെട്ടി 76, പൊന്മുടി 94, നേര്യമംഗലം 46, ലോവര് പെരിയാര് 42, കുറ്റ്യാടി 85, കുണ്ടള 96, തര്യോട് 53, ആനയിറങ്കല് 99 ശതമാനം. 17.853 ദശലക്ഷം യൂനിറ്റായിരുന്നു ഇന്നലത്തെ ആഭ്യന്തര ഉല്‍പ്പാദനം.


കൊവിഡ്: ഒമാനില് 1,327 പുതിയ കേസുകള്; ഒമ്പത് മരണം\nThu Oct 28 2021 01:36:05 GMT+0530 (India Standard Time)\nഅതേസമയം 1,052 പേര് രോഗമുക്തരായതായും മന്ത്രാലയം അറിയിച്ചു\nRSN16 July 2020 12:04 PM GMT\nമസ്‌കത്ത്: ഒമാനില് 1,327 പുതിയ കൊവിഡ് കേസുകള് റിപോര്‍ട്ട് ചെയ്തതായി ആരോഗ്യ മന്ത്രാലയം അറിയിച്ചു. ഇതോടെ രാജ്യത്ത് കൊവിഡ് ബാധിച്ചവരുടെ എണ്ണം 62,574 ആയി ഉയര്‍ന്നു. കൂടാതെ ഒമ്പത് പേര് രോഗംബാധിച്ച് മരിച്ചു. ഇതോടെ കൊവിഡ് ബാധിച്ച് ഒമാനില് മരിച്ചവരുടെ എണ്ണം 290 ആയി. അതേസമയം 1,052 പേര് രോഗമുക്തരായതായും മന്ത്രാലയം അറിയിച്ചു. രാജ്യത്ത് ഇതുവരെ 40,090 പേരാണ് രോഗമുക്തരായത്. നിലവില് 22,194 പേരാണ് കൊവിഡ് ചികില്‍സയിലുള്ളത്.\nഇന്ന് കോവിഡ് സ്ഥിരീകരിച്ചവരില് 1,008 പേര് ഒമാനികളും 319 പേര് വിദേശികളുമാണ്. രാജ്യത്ത് 24 മണിക്കൂറിനുള്ളില് 4,704 പുതിയ കൊവിഡ് ടെസ്റ്റുകള് നടത്തി. ആകെ കൊവിഡ് ടെസ്റ്റുകളുടെ എണ്ണം 258,148 ആയി. പുതുതായി 85 പേരെ ആശുപത്രിയില് പ്രവേശിപ്പിച്ചിട്ടുണ്ട്. നിലവില് ആശുപത്രിയില് 548 പേരെയാണ് ആശുപത്രിയില് പ്രവേശിപ്പിച്ചിരിക്കുന്നത്. നിലവില് 149 പേര് ഗുരുതരാവസ്ഥയിലാണ്.


മസാല ബോണ്ടിനെ അന്നത്തെ ചീഫ് സെക്രട്ടറിയും ധനവകുപ്പ് സെക്രട്ടറിയും എതിർത്തു, രേഖകൾ പുറത്ത് | KIIFB Masala bond Chief secretary Tom Jose finance secretary Manoj Joshi oppose\nമസാല ബോണ്ടിനെ അന്നത്തെ ചീഫ് സെക്രട്ടറിയും ധനവകുപ്പ് സെക്രട്ടറിയും എതിർത്തു, രേഖകൾ പുറത്ത്\nThiruvananthapuram, First Published 17, Nov 2020, 7:27 AM\nരാജ്യത്തിനകത്ത് കുറഞ്ഞ പലിശക്ക് ബോണ്ടിറക്കാമെന്നിരിക്കെ എന്തിനാണ് പുറത്ത് കൂടുതൽ പലിശ നിരക്കിൽ ബോണ്ടിറക്കുന്നതെന്ന് ധനവകുപ്പ് സെക്രട്ടറി ചോദിച്ചിരുന്നു\nതിരുവനന്തപുരം: കിഫ്ബി മസാല ബോണ്ടിനെ എതിർത്ത് അന്നത്തെ ചീഫ് സെക്രട്ടറി ടോം ജോസും ധന സെക്രട്ടറി മനോജ് ജോഷിയും നിലപാടെടുത്തതായി വ്യക്തമാക്കുന്ന രേഖകൾ പുറത്ത്. 2018 ഒക്ടോബർ രണ്ടിന് മുഖ്യമന്ത്രി പിണറായി വിജയന്റെ അധ്യക്ഷതയിൽ ചേർന്ന 34-ാം ജനറൽ ബോഡി യോഗത്തിലായിരുന്നു 14-ാം അജൻഡയായി മസാല ബോണ്ട് ഉണ്ടായിരുന്നത്.\nരാജ്യത്തിനകത്ത് കുറഞ്ഞ പലിശക്ക് ബോണ്ടിറക്കാമെന്നിരിക്കെ എന്തിനാണ് പുറത്ത് കൂടുതൽ പലിശ നിരക്കിൽ ബോണ്ടിറക്കുന്നതെന്ന് ധനവകുപ്പ് സെക്രട്ടറി ചോദിച്ചിരുന്നു. വിദേശ വിപണിയിൽ പലിശ നിരക്ക് കുറഞ്ഞിരിക്കുമ്പോൾ എന്തുകൊണ്ട് പലിശ കൂടിയെന്ന് ചീഫ് സെക്രട്ടറിയും ചോദിച്ചു. ധനവകുപ്പ് സെക്രട്ടറിയുടെ നിലപാടിനെയും ചീഫ് സെക്രട്ടറി പിന്തുണച്ചു. രാജ്യാന്തര വിപണിയിൽ ഇടപെടാനുള്ള അവസരം ഉപയോഗിക്കണമെന്നായിരുന്നു ഇതിന് ധനമന്ത്രി നൽകിയ മറുപടി.\nസിഎജി സർക്കാരിന് നൽകിയത് സമ്പൂർണ്ണറിപ്പോർട്ടെന്ന് വ്യക്തമായതോടെ പ്രതിരോധത്തിലായ സർക്കാരിന് ഇരട്ട പ്രഹരമാണിത്. സിഎജിയുടെ വാർത്താക്കുറിപ്പ് ഇന്നലെ പുറത്തുവന്നിരുന്നു. കരട് റിപ്പോർട്ടെന്ന വാദത്തിലൂന്നിയാണ് ധനമന്ത്രി നവംബർ 14 മുതൽ സർക്കാരിനെ പ്രതിരോധിച്ചത്. എന്നാൽ സിഎജി സമർപ്പിച്ചത് അന്തിമ റിപ്പോർട്ടാണെന്ന സത്യം പുറത്തുവന്നതോടെ പ്രതിപക്ഷം ഇത് ആയുധമാക്കും. ഇന്ന് ധനമന്ത്രി തോമസ് ഐസക് ഈ വിഷയത്തിൽ വിശദീകരണം നൽകുമെന്നാണ് കരുതുന്നത്.\nനവംബർ 14 ശനിയാഴ്ചാണ് സിഎജി റിപ്പോർട്ടിനെതിരെ കടുത്ത വിമർശനവുമായി ധനമന്ത്രി വാർത്താസമ്മേളനം നടത്തിയത്. സിഎജി രാഷ്ട്രീയം കളിക്കുന്നുവെന്ന് ആരോപിച്ചായിരുന്നു ധനമന്ത്രിയുടെ വിമർശനം. കരട് റിപ്പോർട്ടല്ല ഇത് സമ്പൂർണ്ണ റിപ്പോർട്ടാണെന്ന് ഏഷ്യാനെറ്റ് ന്യൂസിലെ ന്യൂസ് അവറിൽ രാഷ്ട്രീയ നിരീക്ഷകൻ ജോസഫ് സി മാത്യ അന്ന് വ്യക്തമാക്കിയിരുന്നു. എന്നാൽ ഇക്കാര്യം ധനമന്ത്രി ആവർത്തിച്ച് നിഷേധിച്ചു.\nനവംബർ 11ന് സിഎജി പുറത്തിറക്കിയ വാർത്താക്കുറിപ്പിൽ, ആറാം തീയതി റിപ്പോർട്ട് നൽകിയെന്നും നിയമസഭയിൽ സമർപ്പിക്കാനുള്ള റിപ്പോർട്ടാണെന്നും വിശദീകരിക്കുന്നു. ഇതോടെ കരട് റിപ്പോർട്ടാണ് സിഎജി നൽകിയതെന്ന ധനമന്ത്രിയുടെ വാദം പൂർണ്ണമായും പൊളിയുകയാണ്. രാജ്യത്തിന്റെ ചരിത്രത്തിലാദ്യമായാണ് നിയമസഭയിൽ വെക്കുന്നതിന് മുൻപ് സിഎജി റിപ്പോർട്ടിന്റെ ഉള്ളടക്കം വാർത്താസമ്മേളനം വിളിച്ച് ധനമന്ത്രി തന്നെ വിമർശിക്കുന്നത്. ഇത് ചട്ട ലംഘനമാണെന്നാണ് പ്രതിപക്ഷ ആരോപണം. എന്നാൽ കരട് റിപ്പോർട്ടാണെന്ന നിലപാടിൽ ഉറച്ച് നിൽക്കുകയാണ് ധനമന്ത്രി. ഇക്കാര്യത്തിൽ ഇന്ന് വിശദമായി പ്രതികരിക്കുമെന്നും ഡോ ടി എംതോമസ് ഐസക്ക് വ്യക്തമാക്കി.\nLast Updated 17, Nov 2020, 7:27 AM\noppose says documents